
8 gegužės. - Kokia nuostabi diena! Visą rytą praleidau ty- 
sodamas žolėje, prieš savo namą, po didžiuliu platanu, 
kuris jį dengia, saugo ir gaubia savo šešėliu. 

Myliu šį kraštą; man patinka čia gyventū, nes čia 
mano šaknys, tos gilios ir jautrios šaknys, kurios sieja 
žmogų su žeme, kur gimė ir mirė jo protėviai, kurios 
sieja jį su tam tikra galvosena ir tam tikru maistu, kaip 
su papročiais, taip ir su patiekalais, su čionykščiais po- 
sakiais, valstiečių tartimi, su dirvos, miestelių 1r net 
oro kvapu. 

Myliu namą, kuriame užaugau. Pro jo langus matau 
Seną, tekančią pro mano sodą, už kelio, visai šalia — 
vandeningą ir lėtą Seną, nuo Ruano iki Havro padeng- 
tą praplaukiančių laivų. 

Ten, kairėje — Ruanas, didžiulis miestas mėlynais 
stogais, po dantytu gotikinių varpinių mišku. Jų nesu- 
skaičiuosi, jos trapios ar kresnos su virš jų kylančia ka- 
tedros ketine smaile, ir pilnos varpų, kurie skamba žyd- 
rame saulėto ryto ore, skleisdami iki manęs savo švel- 


nų tolimą geležinį gausmą, žalvarinę giesmę, ją man 


atneša vėjas — čia ji nuaidi garsiau, čia silpniau, nelygu 
ar vėjas prabunda, ar užsnūsta. 

Kaip buvo gera tą rytą! 

Apie vienuoliktą valandą pro mano tvorą, tempia- 
ma mažyčio it musė garlaiviuko vilkiko, sunkiai pūk- 
šuojančio ir spjaudančio tirštus dūmus, praplaukė laivų 
vilkstinė. 

Įkandin dviejų anglų škunų, kurių raudona vėlia- 
va plevėsavo danguje, praslinko puikus brazilų tristie- 
bis — baltas, nuostabiai švarus ir blizgantis. Pasveikinau 
ji pats nežinau kodėl, taip malonu buvo į jį žiūrėti. 

12 gegužės. — Štai jau kelios dienos truputį karščiuo- 
jų; nesveikuoju arba, tiksliau — man kažkaip liūdna. 

Iš kur srūva tos slėpiningos įtaigos, kurios paverčia 
mūsų laimę liūdesiu, o mūsų savikliovą — suglumimu? 
Regis, oras, nematomas oras pilnas nepažįstamų Jėgų, 
ir mus veikia paslaptingas jų artumas. Pabundu links- 
mas, iš krūtinės veržiasi daina. - Kodėl? — Einu pasro- 
viui upės pakrante; ir staiga, po trumpo pasivaikščioji- 
mo, grįžtu sunkia širdimi, tarsi namuose manęs lauktų 
kokia nelaimė. — Kodėl? — Gal mano nervus sukrėtė 
ir sielą aptemdė šalčio dvelktelėjimas, palytėjęs mano 
odą? Gal mano mintis sutrikdė debesų forma, dienos 
spalva, daiktų spalva, tokia permaininga, suvokta ma- 
no regos? Kas žino? Visa, kas mus supa, visa, ką mato- 


me neįsižiūrėdami, visa, ką užkliudome neįsigilindami, 


visa, ką paliečiame nečiuopdami, visa, ką sutinkame ne- 
pažindami, akies mirksniu, netikėtai ir nepaaiškinamai 
paveikia mus, mūsų organus, O per juos — mūsų mintis, 
net širdį. 

Kokia gili toji Nematomo paslapus! Mes negalime 
perprasti jos savo apgailėtinomis juslėmis: savo akimis, 
negebančiomis pastebėti nei per daug mažo, nei per 
daug didelio, nei to, kas per daug arti, nei to, kas per 
daug toli, nei žvaigždės, nei vandens lašo gyventojų... 
negalime perprasti ir savo ausimis, apgaudinėjančiomis 
mus, nes oro virpesius jos perduoda mums skamban- 
čiomis gaidomis. Jos tarsi burtininkės daro stebuklus: 
oro judėjimą paverčia garsu, ir per šią metamorfozę ku- 
ria muziką, kuri nebyliam gamtos bangavimui suteikia 
skambesio... juo labiau mums nepadeda ir mūsų uoslė, 
silpnesnė negu šuns... skonis, kuris vos įstengia atpažin- 
ti vyno amžių! 

Ak, jei mes turėtume kitų organų, kurie darytų mū- 
sų labui kitus stebuklus, kiek daug visko dar galėtume 
aplink save atrast! 

16 gegužės. — Aš sergu, tai aišku! O taip gerai jaučiau- 
si pereitą mėnesį! Mane kamuoja karštinė, žiauri karš- 
tinė arba, tiksliau — karštligiškas sudirgimas, nuo kurio 
kenčia ne tik mano kūnas, bet ir siela. Mane tolydžio 
persekioja baisus jausmas, kad man gresia pavojus, bai- 


mė, kad manęs tyko nelaimė ar kad artėja mirtis — nuo- 


jauta, kuri yra tikriausiai kažkokia dar nežinoma, bet 
įsimetusi į kraują ir kūną liga. 

18 gegužės. — Tariausi su savo gydytoju, nes mane 
ėmė kankinti nemiga. Jis konstatavo, kad mano pulsas 
padažnėjęs, akių vyzdžiai išsiplėtę, nervai įdirgę, bet 
jokio nerimą keliančio simptomo nepastebėjo. Reikia 
gydytis dušu ir gerti kalio bromidą. 

25 gegužės. — Jokios permainos! Mano būsena išties 
keista. Vakarui artėjant, mane užgula nesuprantamas 
nerimas, tarsi naktis slėptų baisų man pavojų. Skubiai 
pavakarieniauju, paskui bandau skaityti; bet nesuprantu 
nė žodžio; beveik neskiriu raidžių. Tada imu vaikšunėu 
po svetainę pirmyn ir atgal, slegiamas miglotos, bet ne- 
įveikiamos baimės, miego baimės ir lovos baimės. 

Apie dešimtą valandą užlipu į miegamąjį. Vos įžen- 
gęs du kartus užsuku raktą ir užstumiu šovą; bijau... 
bet ko? Iki šiol nieko nebijojau... Atidarau spintas, ap- 
žiūriu palovę, klausausi... klausausi... ko? Ar ne keista, 
kad paprastas negalavimas, galbūt kraujotakos sutriki- 
mas, nervinio siulelio sudirgimas, nežymus kraujo sam- 
plūdis, kad ir mažiausia triktūs mūsų gyvojoje mašinoje, 
tokioje netobuloje ir tokioje opioje, net ir linksmiausią 
žmogų gali paversti melancholiku ir drąsuolį — bailiu. 
Paskui atsigulu ir laukiu miego, kaip nuteistasis laukia 
budelio. Laukiu su išgąsčiu, kad jis ateis, mano širdis 
tvaksi, kojos tirta; ir visas kūnas trūkčioja šiltuose pata- 

luose iki tol, kol staiga nugrimztu į miegą, kaip krinta 
į akivarą tas, kas nori pasiskandintu. Nejaučiu, kaip ki- 
tados, kada ateina jis, tas klastingas miegas, pasislėpęs 
šalia, jis sėlina prie manęs, pasinešęs griebti mane už 
galvos, užmerkti akis, sunaikinti mane. 

Miegu ilgai — dvi tris valandas, paskui mane ima 
dusinti sapnas, ne, slogutis. Puikiai jaučiu, kad guliu ir 
miegu... Jaučiu ir matau tai... taip pat jaučiu, kad kaž- 
kas tykina prie manęs, žiūri į mane, čiupinėja mane, 
lipa ant mano lovos, klaupiasi man ant krūtinės, suima 
abiem rankomis kaklą ir veržia... veržia... kiek pajėgda- 
mas, kad mane pasmaugtų. 

Priešinuosi, bet mane kausto ta žiauri negalė, kuri 
paralyžiuoja mus sapnuose; noriu šaukti — negaliu; no- 
riu pajudėti — negaliu; baisingomis pastangomis, troš- 
kuodamas bandau apsiversti, nublokšti tą padarą, kuris 
mane gniuždo ir dusina — negaliu. 

Ir staiga pabundu — apkvaišęs, apsipylęs prakaitu. 
Uždegu žvakę. Aš vienas. 

Po šito priepuolio, kuris kartojasi kas naktį, paga- 
liau užsnūstu ir ramiai išmiegu iki aušros. 

2 birželio. - Mano būsena dar pablogėjo. Kas man? 
Kalio bromidas nepadeda, dušas nepadeda. Neseniai, 
kad nuvarginčiau kūną, jau ir taip nuilsusį, išėjau pasi- 
vaikščioti į Rumaro mišką. Iš pradžių man atrodė, kad 


gaivus, lengvas ir švelnus oras, kupinas žolių ir lapų 

kvapo, įlieja man į gyslas naujo kraujo, 0 į širdį naujos 
energijos. Leidausi plačiu medžiotojų keliu, paskui pa- 
sukau La Bujos link siauru taku tarp dviejų tuntų neap- 
sakomai aukštų medžių, skiriančių mane žaliu, tankiu, 
beveik juodu stogu nuo dangaus. 

Staiga per mane perbėgo šiurpulys, ne šalčio šiurpu- 
lys, bet keistas nerimo šiurpulys. 

Paspartinau žingsnį sunerimęs, kad esu vienas miš- 
ke, nepagrįstai, kvailai išsigandęs gūdžios vienatvės. 
Ūmiai man pasivaideno, kad paskui mane kažkas eina, 
kad kažkas žengia mano pėdomis, visai arti, beveik ma- 
ne liesdamas. 

Staiga atsigręžiau. Buvau vienas. Už savęs mačiau 
tik tiesų platų kelią, tuščią, aukštą, grėsmingai tuščią; ir 
kitoje pusėje jis tęsėsi kiek akis užmato, vis toks pats 
ir bauginantis. 

Užsimerkiau. Kodėl? Ir ėmiau suktis ant kulno, grei- 
tai, greitai, kaip vilkelis. Vos nepargriuvau; atsimerkiau; 
medžiai šoko ratu; žemė lingavo; turėjau atsisėsti. Pas- 
kui, ak, paskui užmiršau, kokiu keliu čia atėjau! Keista 
mints! Keista! Keista minus! Visiškai užmiršau. Pasu- 
kau į tą pusę, kuri buvo mano dešinėje, ir sugrįžau į 
taką, atvedusį mane į miško tankmę. 

3 biržeko. — Praleidau baisią nakų. Išvažiuosiu ke- 
lioms savaitėms. Nedidelė kelionė tikriausiai nuramins 


mar. 

2 kepos. - Grįžtu. Aš sveikas. Beje, iškyla buvo žavin- 
ga. Aplankiau Sen Mišelio kalną, kurio iki šiol nebuvau 
matęs. 

Koks reginys, kai atvykstu, kaip atvykau aš, į Avran- 
šą vakarop! Miestas stovi ant kalvos; mane nuvedė į 
miesto sodą, miesto pakraštyje. Šūktelėjau iš nuosta- 
bos. Prieš mane, kiek akis užmato, tarp dviejų prasi- 
skyrusių krantų, skendinčių tolumoje rūkuose, plytėjo 
didžiulis užutėkis; ir šito beribio geltono užutėkio vidu- 
ryje po šviesiu auksiniu dangumi, vidur smėlyno, stūk- 
sojo keistas, tamsus, smailus kalnas. Saulė buvo ką tik 
nusileidusi, ir ant dar liepsnojančio horizonto ryškėjo 
šios fantastiškos uolos siluetas su fantastišku pastatu 
ant viršaus. 

Kai tik prašvito, patraukiau jo link. Kaip vakar va- 
kare, buvo atoslūgis, ir aš Žiūrėjau į nuostabiąją abati- 
ją, kylančią vis arčiau manęs. Po kelių valandų žygio 
nusigavau iki to milžiniško akmens luisto, ant kurio 
išsidėstęs mažas miestelis su didele virš jo išsišovusia 
bažnyčia. Užkopęs siaura ir stačia gatvele, įžengiau į 
nuostabiausią gotikinį statinį, pastatytą Dievui šioje 
žemėje, — didžiulį kaip miestas, pilną žemų salių, pri- 
slėgtų skliautų, ir aukštų galerijų, kurias laiko trapios 
kolonos. Įžengiau į šitą gigantišką granito papuošalą, 
lengvą kaip nėriniai, padengtą bokštelių, lieknų varpi- 
nėlių, į kurias veda raityti laiptai, ir kurios kelia į žydrą 

dienos dangų, juodą nakties dangų savo keistas galvas, 
pasišiaušusias chimeromis, velniais, fantastiniais gyvū- 
nais, pabaisiškomis gėlėmis, ir jungiasi viena su kita plo- 
nytėmis raižytomis arkomis. 

Įkopęs į viršų, tariau mane lydinčiam vienuoliui: 

— Tėve, kaip jums turbūt čia gera! 

Jis atsakė: 

— Čia labai vėjuota, pone. 

Ir mes ėmėme šnekučiuots, žiūrėdami, kaip kyla jū- 
ra, kaip ji bėga smėliu ir padengia jį plieno šarvais. 

Ir vienuolis ėmė man pasakoti padavimus, visus se- 
nus šių vietų padavimus — legendas, daug legendų. 

Viena jų padarė man didelį įspūdį. Čionykščiai žmo- 
nės, kalno gyventojai, tvirtina, esą naktų smėlynuose gir- 
dėti kažkokie balsai, paskui girdėti bliaunant dvi ožkas, 
vieną — garsiai, kitą — silpnai. Nepauklieji teigia, kad tai 
jūrų paukščių kryksmas, čia panašus į bliovimą, čia į žmo- 
gaus aimaną; bet jūroje užtrukę žvejai dievagojasi sutikę 
per atoslūgį seną piemenį, besibastanų po kopas aplink 
mažąjį toli nuo pasaulio nublokštą miestelį; jo galvos nie- 
kad nematyti, ji apmuturiuota apsiaustu; jis varąsis OŽį 
vyro veidu ir ožką moters veidu, abiejų ilgi žili plaukai ir 
abu be perstojo šneką ir barąsi negirdėta kalba, paskui 
staiga liaująsi rėkavę ir imą iš visų jėgų bliauti. 

Paklausiau vienuolį: 

— Jūs šituo tikite? 

Jis suniurnėjo: 

— Nežinau. 

Aš kalbėjau toliau: 

— Jei žemėje, be mūsų, būtų kitų būtybių, tai ar nebū- 
tume seniai apie jas sužinoję? Ar nebūtumėte jų matęs 
jūs? Ar nebūčiau jų matęs aš? 

Jis atsakė: 

— Ar matome mes šimtą tūkstantąją dalelę to, kas eg- 
zistuoja? Aure vėjas, kuris yra didžiausia gamtos jėga; 
verčia žmones iš kojų, griauna pastatus, rauna iš šaknų 
medžius, sukelia jūroje vandens kalnus, ardo skardžius 
ir trupina į povandenines uolas didžiulius laivus, vėjas, 
kuris žudo, švilpia, dejuoja, staugia — O ar matėte jį, ar 
galite pamatyti? Tačiau jis egzistuoja! 

Nutilau, išgirdęs šį paprastą samprotavimą. Šis žmo- 
gus buvo išminčius, o gal kvailys. Nebūčiau galėjęs tik- 
rai pasakyti, bet nutilau. Apie tai, ką jis sakė, aš dažnai 
ir pats galvojau. 

3 kebos. — Blogai miegojau; čia neabejotinai yra kaž- 
kokia karštligiška įtaiga, nes mano vežėją kankina ta 
pati negalė. Vakar grįžęs pastebėjau, kad jis kažkoks 
ypatingai išbalęs. Paklausiau: 

— Kas jums, Žanai? 

— Tas, kad negaliu pailsėti, pone, mano naktys žudo 
mano dienas. Po jūsų išvykimo, pone, mane tarsi kas 


užkerėjo. 

Tačiau kiti tarnai jaučiasi gerai, bet aš labai bijau, 
kad viskas nepasikartotų. 

4 kebos. — Pasikartojo, tai aišku. Grįžo ankstesnieji 
košmarai. Šiąnakt jaučiau, kaip kažkas sėdi ant manęs 
ir, pripuolęs lūpomis prie mano burnos, geria mano 
gyvybę. Taip, jis siurbė ją iš manęs kaip dėlė. Paskui pa- 
sisotinęs atsistojo, o aš pabudau toks nusilpęs, sugniu- 
žęs, prislėgtas, kad negalėjau net pajudėti. Jei tai truks 
dar keletą dienų, tkrai vėl išvažiuosiu. 

53 kepos. — Ar nesikraustau aš iš proto? Tai, kas įvyko 
pereitą nakų, taip keista, kad man galvoje maišosi, kai 
imu apie tai galvoti! 

Kaip darau dabar kas vakarą, užrakinau duris, pas- 
kui, užsinorėjęs gerti, išgėriau pusę stiklinės vandens 
ir atsitiktinai pastebėjau, kad mano ropinė sklidina iki 
krištolinio kamščio. 

Tada atsiguliau ir nugrimzdau į įprastinį kraupų mie- 
gą, O iš jo mane po poros valandų pažadino dar baises- 
nis sukrėtimas. 

Įsivaizduokite mieganų žmogų, kažkas jį nužudo 
sapne, jis pabunda su peiliu plaučiuose, kriokia, apsipy- 
lęs krauju, dūsta ir mirs nieko nesuprasdamas — štai ką 
aš išgyvenau. 

Pagaliau atsigodėjęs, vėl užsinorėjau gerti; uždegiau 
žvakę, priėjau prie stalo, kur stovėjo ropinė. Paėmiau 
ją ir palenkiau virš stiklinės; bet vanduo nebėgo. Ji bu- 

vo tuščia! Visiškai tuščia! Iš pradžių nieko nesupratau; 
paskui mane apėmė toks baisus jaudulys, kad turėjau at- 
sisėsti arba, tiksliau, klestelėjau ant kėdės! Paskui ūmiai 
pašokau, apsidairiau aplinkui! Vėl atsisėdau, paklaikęs 
iš nuostabos ir baimės prieš permatomą stiklą! Spokso- 
jau į jį įsmeigęs akis, stengdamasis atspėti mįslę. Ran- 
kos drebėjo! Vadinasi, kažkas tą vandenį išgėrė? Kas? 
Aš? Tikriausiai aš. Kas tai galėjo padaryti, jei ne aš! 
Vadinasi, aš nakviša, gyvenu, pats to nenutuokdamas, 
tuo dvigubu slėpiningu gyvenimu, kuris verčia abejoti, 
ar nėra Mumyse dviejų būtybių; o gal kažkokia sveti- 
ma būtybė, neatpažįstama, nematoma, retkarčiais, kai 
mūsų siela sukaustyta, atgaivina mūsų kūną, vergiškai 
paklūstanų jai, tarsi mums patiems, labiau negu mums 
patiems. 

Ak! Kas supras mano klaikų nerimą! Kas supras, 
ką išgyvena žmogus, sveiko proto, išsiblaivęs iš miegų, 
šviesios galvos, kai pasibaisėjęs ieško pro ropinės stik- 
lą vandens, dingusio jam miegant. Taip aš sėdėjau, iki 
išaušo, nedrįsdamas žvilgtelėti į lovą. 

6 liepos. — Kraustausi iš proto. Šiąnakt vėl kažkas iš- 
gėrė mano ropinę, tiksliau — aš ją išgėriau! 

Bet ar tikrai aš? Kas galėtų būti? Kas? Ak, Viešpa- 
tie. Aš kraustausi iš proto! Kas mane išgelbės? 

10 hebos. — Atlikau stulbinamus bandymus. 

Aišku, aš beprotis! Bet vis dėlto! 

6 liepos, prieš atsiguldamas, padėjau ant stalo vyno, 
pieno, vandens, duonos ir žemuogių. 

Išgėrė — aš išgėriau — visą vandenį ir truputį pieno. 
Vynas, duona, žemuogės liko nepaliestos. 

7 liepos pakartojau tą paų bandymą, jis baigėsi 
taip pat. 

8 liepos nepadėjau vandens ir pieno. Niekas nebu- 
vo paliesta. 

9 liepos pagaliau vėl padėjau ant stalo tik vandenį ir 
pieną, rūpestingai apvyniojęs ropines baltu muslinu ir 
pririšęs kamščius. Paskui išsitryniau lūpas, barzdą, ran- 
kas grafitu ir atsiguliau. 

Mane pakirto neįveikiamas miegas, o po jo veikiai 
atėjo žiaurus pabudimas. Per miegus nepajudėjau; ant 
patalynės neradau jokios dėmelės. Puoliau prie stalo. 
Muslinas, kuriuo buvo apvyniotos ropinės, liko nepa- 
liestas. Atrišau raištelius, trtėdamas iš baimės. Vėl kaž- 
kas išgėrė visą vandenį! Visą pieną! O Dieve! 

Tuoj pat išvažiuoju į Paryžių. 

12 kebos. — Paryžius. Paskutinėmis dienomis aš, ma- 
tyt, pamečiau galvą! Turbūt tapau savo sudirgusios vaiz- 
duotės žaisleliu, nebent iš tikrųjų esu nakviša arba pa- 
tekau į vieną tų akivaizdžių, bet iki šiol nepaaiškinamų 
įtakų, kurios vadinamos sugestija. Šiaip ar taip, mano 
sutrikimas ribojosi su beprotybe, ir paros, praleistos Pa- 


ryžiuje, užteko, kad atgaučiau savitvardą. 

Vakar po važinėjimo įvairiais reikalais ir vizitų, įne- 
šusių į mano sielą šviežio gaivinančio oro, užbaigiau 
vakarą Paryžiaus Teatre. Buvo vaidinama Aleksan- 
dro Diuma sūnaus pjesė; savo žvaliu galingu protu 
jis galutinai mane išgydė. Aišku, vienatvė pavojinga 
veikliems protams. Mums reikia aplink save matyti 
žmones, kurie mąsto ir kalba. Kai liekame ilgai vieni, 
tuštumą užpildome pamėklėmis. 

Grįžau į viešbuų bulvarais, linksmai nusiteikęs. 
Sprausdamasis pro minią, ne be ironijos prisiminiau 
anos savaitės baimes, prielaidas, kai patikėjau, — taip, 
patikėjau, — kad po mano stogu gyvena nematoma bū- 
tybė. Kokia silpna mūsų galva, kaip ji trinka ir blaškosi, 
kai tik mus ištinka koks nesuprantamas menkniekis! 
Užuot padarę išvadą: „Nesuprantu, nes neužčiuopiu 
priežasties“, mes tuoj pat išsigalvojame baisingas pa- 
slaptis ir antgamtinės jėgas. 

14 kebos. — Respublikos šventė. Vaikštinėjau gatvė- 
mis. Džiaugiausi raketomis ir vėliavomis kaip vaikas. 
Tačiau kaip kvaila džiūgauti tam tikrą dieną vyriausybės 
įsakymu. Liaudis — mulkių banda, čia kvailai kantri, čia 
žiauriai maištaujanti. Jai sakoma: „Linksminkis““. Ji links- 
minasi. Jai sakoma: „Eik, kovok su kaimynu“. Ji eina 
ir kovoja. Jai sakoma: „Balsuok už imperatorių“. Ji bal- 
suoja už imperatorių. Paskui jai sakoma: „Balsuok už 


respubliką“. Ir ji balsuoja už respubliką. 

Tie, kurie juos valdo, taip pat kvaili; bet užuot paklu- 
sę žmonėms, jie paklūsta principams, o pastarieji gali 
būti tik paiki, bevaisiai ir klaidingi būtent dėl to, kad jie 
principai, tai yra idėjos, laikomos teisingomis ir nepajudi- 
namomis — ir tai šiame pasaulyje, kur žmogus nėra tikras 
dėl nieko, nes šviesa yra iliuzija, nes garsas — iliuzija. 

16 kebos. — Vakar mačiau dalykų, kurie mane labai 
sujaudino. 

Pietavau pas savo kuziną, ponią Sablė, jos vyras yra 
76-o šaulių pulko vadas Limože. Be manęs, buvo dar 
dvi jaunos moterys, viena jų ištekėjusi už gydytojo, dak- 
taro Parano, kuris labai domisi nervų ligomis ir nepa- 
prastais reiškiniais, atskleistais šiuo metu bandymais su 
hipnotizmu ir įtaiga. 

Jis ilgai pasakojo mums apie nuostabius rezultatus, 
gautus anglų mokslininkų ir Nansi mokyklos gydytojų. 

Faktai, kuriuos jis pateikė, pasirodė man tokie keis- 
ti, kad pasakiau niekaip negalįs jais patikėti. 

— Mes jau beveik suradome, — teigė jis, - vieną svarbiau- 
sių gamtos paslapčių, aš noriu pasakyti, vieną svarbiausių 
paslapčių šioje žemėje; nes yra, aišku, kur kas svarbesnių 
paslapčių ten, žvaigždėse. Nuo to laiko, kai žmogus galvo- 
ja, nuo to laiko, kai jis moka išreikšti ir užrašyti savo min- 
tis, jis jaučia šalia savęs kažkokią paslaptį, neaprėpiamą jo 
grubioms ir netobuloms juslėms, ir stengiasi savo organų 
negalią pakeisti proto įstanga. Kai šis protas buvo dar tuk 

užuomazgoje, šita amžina nematomų reiškinių baimė įgi- 
jo banalių kraupių vaizdinių pavidalą. Taip atsirado žmo- 
nių tikėjimas antgamtinėmis jėgomis, legendomis apie 
klajojančias vėles, fėjas, nykštukus, vaiduoklius, pasakysiu 
netgi, legenda apie Dievą, nes mūsų sampratos apie Ku- 
rėją, kad ir iš kokios religijos atėjusios, yra ribočiausi, kvai- 
liausi, nepriimtiniausi pramanai, mūsų įbaugintų smegenų 
sukurti. Nieko nėra teisingesnio už šiuos Voltero žodžius: 
„Dievas sukūrė žmogų pagal savo paveikslą, bet žmogus 
jam už tai su kaupu atsimokėjo.“ Bet jau trupuų daugiau 
kaip šimtas metų žmogus, atrodo, pradėjo nujausti kažką 
naujo. Mesmeras ir keletas kitų nukreipė mus netikėtu ke- 
liu, ir mes, iš tiesų, ypač paskutinius ketverius penkerius 
metus, pasiekėme stulbinamų rezultatų. 

Mano kuzina taip pat nepatikliai šypsojosi. Paranas 
kreipėsi į ją: 

— Norite, ponia, pabandysiu jus užmigdyti. 

— Gerai. Sutinku. 

Ji atsisėdo į krėslą, jis įsmeigė į ją hipnotizuojamą 
žvilgsnį. Staiga pajutau kažkokį nerimą, širdis ėmė plak- 
ti, sugniaužė gerklę. Mačiau, kaip apsunksta ponios 
Sablė vokai, išsikreipia burna, ima kilnots krūtinė. 

Po dešimties minučių ji miegojo. 

— Sėskite jai už nugaros, — pasakė gydytojas. 

Aš atsisėdau. Jis įspraudė jai į rankas vizitinę kortelę 


sakydamas: 

— Tai veidrodis, ką jame matote? 

— Matau savo kuzeną. 

— Ką jis veikia? 

— Raito usą. 

— O dabar? 

— Traukia iš kišenės nuotrauką. 

— Kieno nuotrauką? 

— Savo. 

Taip iš tiesų ir buvo! Ši nuotrauka man tą patį vaka- 
rą buvo atnešta į viešbut. 

— Kaip jis atrodo toje nuotraukoje? 

— Stovi su skrybėle rankoje. 

Vadinasi, toje kortelėje, toje kartono skiautėje, ji ma- 
tė tarsi veidrodyje. 

Jaunosios moterys išsigandusios kartojo: 

— Gana! Gana! Gana! 

Bet daktaras įsakė: 

— Rytoj atsikelsite aštuntą valandą; paskui nuvažiuo- 
site pas savo kuzeną į viešbuų ir maldausite jį pasko- 
linti jums penkis tūkstančius frankų, kurių prašo jūsų 
vyras ir kurių jis pareikalaus iš jūsų artimiausiu metu 
atvažiavęs. 

Paskui jis ją pažadino. 

Grįždamas į viešbuų, galvojau apie šį įdomų seansą, 
ir mane apniko įtarimai; aš, žinoma, neabejojau visišku 


neginčijamu savo kuzinos sąžiningumu, pažinojau ją kaip 

seserį nuo vaikystės, bet suabejojau, ar negalėjo griebtūs 
apgaulės daktaras. Ar neslėpė jis rankoje veidrodėlio, kurį 
rodė miegančiai moteriai kartu su savo vizitine kortele? 
Profesionalūs fokusininkai pridaro ir ne tokių stebuklų. 

Taigi grįžau ir nuėjau gult. 

Rytą apie pusę devynių mane pažadino mano lioka- 
jus sakydamas: 

— Su ponu nori tučtuojau pasimatyti ponia Sablė. 

Skubiai apsirengiau ir priėmiau ją. 

Ji atsisėdo labai susijaudinusi, nuleidusi akis ir, nepa- 
keldama šydo, tarė man: 

— Brangusis kuzenai, noriu paprašyti jus didžiulės 
paslaugos. 

— Kokios, kuzina? 

— Man labai nepatogu jums tai sakyt, tačiau kitaip ne- 
galiu. Man reikia, labai reikia penkių tūkstančių frankų. 

— Kąjjūs, jums? 

— Taip, man, tiksliau — mano vyrui, jis pavedė man 
juos gauti. 

Buvau toks nustebęs, jog atsakydamas tik kažką su- 
murmėjau. Svarsčiau, ar iš tiesų nepasišaipė ji ir dakta- 
ras Paranas iš manęs, ar tai ne paprasčiausias, iš anksto 
sugalvotas ir puikiai suvaidintas pokštas. 

Bet visos mano abejonės išsisklaidė, kai įdėmiai į ją 
Įsižiūrėjau. Ji drebėjo iš susijaudinimo — taip ją skaudi- 


no šis žygis, ir supratau, kad tuoj ims raudoti. 

Žinojau, kad ji turtinga, ir tariau: 

— Na jau! Jūsų vyras neturi grynais penkių tūkstan- 
čių frankų! Na, pamąstykite. Ar jūs tikrai įsitikinusi, 
kad jis pavedė jums jų iš manęs paprašyti? 

Ji trumpai padvejojo, tarsi stengdamasi kažką prisi- 
minti, paskui atsakė: 

— Taip... taip... įsitikinusi. 

— Jis jums rašė? 

Ji vėl sudvejojo, susimąstė. Nuspėjau, kaip skaus- 
mingai darbuojasi jos mintys. Ji nežinojo. Žinojo tiktai, 
kad turi pasiskolinti penkis tūkstančius frankų, kurių 
reikia jos vyrui. Tad ryžosi sumeluoti. 

— Taip, rašė. 

— Kada? Vakar jūs man nieko nesakėte. 

— Gavau jo laišką šįryt. 

— Galite jį man parodytu? 

— Ne... ne... ne... Jis per daug intymus... per daug as- 
meniškas... aš... aš... jį sudeginau. 

— Vadinasi, jūsų vyras įlindo į skolas? 

Ji vėl suabejojo, paskui sušnabždėjo: 

— Nežinau. 

Staiga pareiškiau: 

— Matot, šiuo metu penkių tūkstančių frankų aš ne- 
turiu, brangioji kuzina. 

Iš jos lūpų išsiveržė skausmingas šūksnis. 


— O! Prašau, prašau jus, gaukite man juos... 

Ji jaudinosi, sudėjo rankas lyg maldaudama ma- 
ne. Jos balso tonas pasikeitė; kankinama, apsėsta 
neįveikiamo įsakymo, kurį buvo gavusi, ji verkė ir 
lemeno: 

— Ak! Maldauju... jeigu žinotumėte, kaip aš kenčiu... 
man jų reikia šiandien. 

Man pagailo jos. 

— Jūs juos gausite, duodu žodį. 

Ji šūktelėjo: 

— O! Ačiū, ačiū! Koks jūs geras! 

Aš tariau: 

— Ar atsimenate, kas įvyko vakar pas jus? 

— Taip. 

— Ar prisimenate, kad daktaras Paranas jus užmigdė? 

— Taip. 

— Tai štai, jis įsakė jums ateiti pas mane šį rytą pasi- 
skolinti penkių tūkstančių frankų, ir šiuo metu jūs pa- 
klūstate jo įtaigai. 

Ji minutėlę pamąstė, paskui tarė: 

— Bet juk jų prašo mano vyras. 

Visą valandą stengiausi ją įtikinti, bet veltui. Kai ji 
išėjo, nuskubėjau pas daktarą. Sutikau jį tarpduryje, jis 
išklausė manęs šypsodamasis. Paskui tarė: 

— Dabar tikite? 

— Taip, tenka tikėti. 


— Eime pas jūsų giminaitę. 

Nuovargio iškankinta, ji snūduriavo sudedamojoje 
į ją kurį laiką, pakėlęs ranką jai prie akių, ji pamažu 
užsimerkė, neatsispirdama šitos magnetinės galios ne- 
pakenčiamai įtaigai. 

Užmigdęs ją, jis pasakė: 

— Jūsų vyrui nebereikia penkių tūkstančių frankų. 
Jūs pamiršite, kad prašėte kuzeną jums juos paskolinti, 
ir jeigu jis apie tai užsimins, jūs nesuprasite. 

Paskui pažadino ją. Išsitraukiau iš kišenės piniginę. 

— Štai, brangioji kuzina, tai, ko jūs prašėte mane 
Šį rytą. 

Ji taip nustebo, kad aš nedrįsau daugiau jai jų siūlyti. 
Tačiau bandžiau priminti, bet ji energingai neigė, pama- 


nė, kad aš juokiuosi iš jos, ir galų gale vos nesupyko. 


*** 

Tai bent istorija! Ką tik grįžau į viešbut ir neįstengiau 
papusryčiaut, taip mane sukrėtė šis eksperimentas. 

19 liepos. — Daugelis tų, kuriems papasakojau apie 
šį nuotykį, pasijuokė iš manęs. Nebežinau ką galvot. 
Išminčius sako: „Galbūt.“ 

21 /ebos. — Pietavau Buživalyje, paskui praleidau va- 
karą irklininkų draugijoje gegužinėje. Iš tiesų, viskas 
priklauso nuo vietos ir aplinkos. Tikėti antgamtiniais 
reiškiniais Varlyno saloje būtų didžiausia beprotybė... 

bet ant Sen Mišelio kalno viršūnės?.. Indijoje? Mus 
siaubingai veikia tai, kas mus supa. Grįšiu namo kitą 
savaitę. 

30 hepos. — Parvažiavau vakar. Viskas gerai. 

2 rugbjačio. — Nieko naujo; oras nuostabus. Leidžiu 
dienas žiūrėdamas į tekančią Seną. 

4 rugbjučo. — Susivaidijo mano tarnai. Jie tvirtina, 
kad nakų kažkas daužo stiklus spintose. Liokajus kal- 
tina virėją, virėja kaltina skalbėją, ši — anuos abu. Kas 
kaltas? Gudrus tas, kas atspės! 

6 rugbjučo. — Šį sykį aš ne beprotis. Aš mačiau... ma- 
čiau... mačiau! Nebegaliu abejoti... Mačiau!.. Šaltis te- 
bekausto mane iki panagių... baimė tebesismelkia iki 
kaulų smegenų... aš mačiau!.. 

Antrą valandą vaikštinėjau saulės atokaitoje po sa- 
vo rožyną... ėjau pradedančių skleistis rudeninių rožių 
taku. 

Kai sustojau pasigėrėti „Muūšių milžinu“, pražydu- 
siu trimis nuostabiais žiedais, pamačiau, aiškiai pama- 
čiau, kaip visiškai šalia manęs nulinko vienos šių rožių 
stiebelis, tarsi jį būtų bandžiusi nulaužti nematoma 
ranka, paskui nulūžo, tarsi ta ranka būtų jį nuskynusi! 
O tada rožės žiedas pakilo aukštyn lanku, kurį būtų 
galėjusi nubrėžti ranka, keldama jį prie lūpų, ir pakibo 
ore vienas pats nejudėdamas — šiurpi raudona dėmė 


vaiskiame ore už trijų žingsnių nuo mano akių. 

Paklaikęs puoliau jį sučiuptu! Nieko; jis dingo. Tada 
mane pagavo pašėlęs pyktis ant paties savęs; juk negali 
protingą rimtą žmogų apsėsti tokios haliucinacijos. 

Bet ar tai iš ūkrųjų buvo haliucinacijos? Atsigręžiau, 
ieškodamas to stiebelio, ir radau jį ant krūmo, tarp dvie- 
jų kitų rožių, išlikusių ant šakelės; jis buvo ką tk nu- 
laužtas. 

Grįžau namo sukrėstas iki sielos gelmių, nes esu da- 
bar įsitikinęs, toks įsitikinęs, kaip dienų ir naktų kaita, 
kad yra šalia manęs nematoma būtybė, kuri maitinasi 
pienu ir vandeniu, kuri gali liesti daiktus, imti juos ir 
perkelti iš vienos vietos į kitą, vadinasi, apdovanota ma- 
terialia, nors ir neapčiuopiama mūsų juslėms prigimti- 
mi, ir gyvena ji, kaip aš, po mano stogu... 

7 rugbjučio. — Miegojau ramiai. Jis išgėrė vandenį iš 
mano ropinės, bet netrikdė man miego. 

Svarstau, ar aš ne beprotis. Ką tik vaikščiodamas pa- 
upiu saulės atokaitoje, ėmiau abejoti, ar aš viso proto, ir 
mano abejonės buvo ne miglotos, kaip ligi šiolei, bet tiks- 
lios, besąlygiškos. Man teko matyti bepročių; pažinojau 
tarp jų tokių, kurie išlikdavo protingi, šviesios sąmonės, 
net įžvalgūs visais gyvenimo klausimais, išskyrus kokį 
nors vieną punktą. Kalbėdavo apie viską aiškiai, suma- 
niai, iš esmės, bet staiga jų mintis, užkliuvusi už povan- 
deninės jų beprotybės uolos, sudriksdavo į skutelius, 


pabirdavo ir paskęsdavo toje baisioje įšėlusioje jūroje, 

pilnoje siaučiančių bangų, ūkų, audrų, kuri vadinama 
„beprotybe“. 

Žinoma, tikėčiau, kad esu beprotis, visiškas beprotis, 
jei puikiai nesuvokčiau, neanalizuočiau savo būsenos, jei 
nesiaiškinčiau jos, tyrinėdamas ją visiškai blaiviu protu. 
Ar nebūsiu aš apskritai tik haliucinacijų apsėstas pro- 
taujantis žmogus? Mano smegenyse įvyko, matyt, kaž- 
kas nesuprantama, vienas tų sutrikimų, kuriuos bando 
šiandien stebėti ir pažinti fiziologai; ir dėl šio sutrikimo 
turbūt atsirado mano prote, minčių tvarkoje ir sekoje 
gilus plyšys. Panašūs reiškiniai vyksta sapne, kai sapnas 
vedžioja mus neįtikimiausiomis fantasmagorijomis, ir 
mes nesistebime, nes mūsų gebėjimas tikrinti, mūsų kon- 
trolės jausmas įmigę, tuo tarpu vaizduotės galia budi ir 
darbuojasi. Ar negali būti, kad vienas nematomų klavišų 
mano smegenų klaviatūroje pasirodė esąs paralyžiuotas? 
Po nelaimingo atsitikimo žmonės užmiršta tikrinius var- 
dus, veiksmažodžius, skaičius ar tiesiog datas. Visų mū- 
sų minties funkcijų lokalizacija šiandien įrodyta. Tad kas 
stebėtina, jog mano gebėjimas suvokti tam tikrų haliuci- 
nacijų nerealumą šiuo metu nuslopęs! 

Mąsčiau apie visa tai, žengdamas upės krantu. Sau- 
lės šviesa liejosi upės paviršiumi, puošė žemę, pripildė 
mano žvilgsnį meile gyvenimui, kregždėms, kurių vik- 
rus skrydis — džiaugsmas mano akims, meile pakrantės 


žolėms, kurių šnaresys — palaima mano ausims. 

Tačiau pamažu į mane smelkėsi nepaaiškinamas 
nerimas. Kažkokia jėga, man atrodė, slėpininga jėga, 
kausto mane, stabdo, trukdo eiti toliau, šaukia atgal. 
Mane skausmingai traukė grįžti, kaip esti tada, kai palie- 
ki namuose serganų mylimą žmogų ir kai tave apninka 
nuojauta, jog jam pablogėjo. 

Taigi parėjau prieš savo paties valią, įsitikinęs, kad 
rasiu namuose blogą žinią, laišką ar telegramą. Nieko 
panašaus nebuvo; nustebau ir sunerimau labiau, negu 
jei vėl būčiau išvydęs kokį fantastinį regėjimą. 

8 ruebjučo. — Praleidau vakar baisų vakarą. Jis nebe- 
apsireiškia, bet jaučiu jį šalia savęs — jaučiu, kaip jis se- 
ka mane, žiūri, skaito mano mintyse, užvaldo mane; 
šitaip slapstydamasis jis grėsmingesnis, negu pranešda- 
mas apie savo nematomą ir nuolatinį buvimą antgamti- 
niais reiškiniais. 

Vis dėlto aš miegojau. 

9 rugbjučo. — Nieko, bet man baisu. 

10 rugpjučo. —- Nieko, bet kas bus rytoj? 

11 ruebjučio. — Vis dar nieko; nebegaliu ilgiau pasilik- 
ti namuose su šita baime ir šita mintimi, įsismelkusio- 
mis į mano sielą; išvažiuosiu. 

12 rugpjūčio, 10 val. vakaro. — Visą dieną norėjau išva- 
žiuoti; negalėjau. Norėjau atlikti šį laisvos valios veiks- 
mą, tokį lengvą, tokį paprastą — išeiti, įlipti į karietą, 
išvažiuoti į Ruaną ir negalėjau. Kodėl? 

13 rugbjačo. — Susirgus kai kuriomis ligomis, atro- 
do, sulūžta visos mūsų fizinės esybės spyruoklės, dings- 
ta visa energija, nusilpsta visi raumenys, kaulai darosi 
minkšti kaip mėsa, mėsa — skysta kaip vanduo. Visa tai 
keistai ir sielvartingai išgyvenu savo dvasine esybe. Ne- 
beturiu jėgų, drąsos, nebetvardau savęs, nebeturiu net 
galios pareikšti savo valią. Nebegaliu norėti; bet kažkas 
nori už mane; ir aš paklūstu. 

14 rugpjūčio. - Aš žuvęs! Kažkas užvaldė mano sielą 
ir jai vadovauja! Kažkas rikiuoja visus mano veiksmus, 
visus mano judesius, visas mano mintis. Aš jau niekas, 
niekas, tik vergiškas žiūrovas, pasibaisėjęs tuo, ką da- 
rau. Noriu išeiti. Negaliu. Jis nenori; ir aš pakvaišęs, 
tirtantis lieku sėdėti krėsle, iš kurio jis neleidžia man 
pakilu. Noriu nors atsikelti, kilstelėti, kad pajusčiau, 
jog esu dar laisvas, pats sau šeimininkas. Negaliu! Aš 
prikaustytas prie krėslo; o krėslas taip priaugęs prie 
grindų, kad jokia jėga mūsų nepakeltų. 

Paskui staiga man reikia, reikia, reikia eiti į sodą pasi- 
rinkti braškių ir jas suvalgyti. Ir einu. Skinu braškes ir val- 
gau! Ak! Dieve mano! Dieve mano! Dieve mano! Ar yra 
Dievas? Jei yra, tegul išvaduoja mane! Gelbsti mane! Pa- 
deda man! Atleisk! Pasigailėk! Būk maloningas! Išgelbėk 
mane! Ak, kokia kančia! Kokia kankynė! Koks siaubas! 

15 rugpjūčio. — Aišku. Štai taip buvo apsėsta ir pa- 


vergta mano vargšė kuzina, kai atėjo skolintis iš manęs 

penkių tūkstančių frankų. Ji pakluso svetimai valiai, įsi- 
gavusiai į ją tarsi antra siela, tarsi antra parazituojanti ir 
valdinga siela. Ar neateina pasaulio galas? 

Bet kas yra tas, kuris mane valdo — tas nematoma- 
sis? Tas nepažįstamasis? Tas antgamtinės prigimties 
klajūnas? 

Vadinasi, Nematomieji egzistuoja! Tad kodėl nuo 
pasaulio sukūrimo jie dar neapsireiškė akivaizdžiai, 
kaip apsireiškia man? Niekad neskaičiau nieko pana- 
šaus į tai, kas įvyko mano namuose. Ak, jei galėčiau 
juos palikti, jei galėčiau išvažiuoti, pabėgti ir nesugrįžū! 
Būčiau išgelbėtas, bet negaliu. 

16 rugpjūčio. — Man pasisekė pasprukti šiandien 
dviem valandoms, kaip kaliniui, kuris atsitiktinai ran- 
da atdaras savo kalėjimo duris. Pajutau, kad staiga esu 
laisvas, kad jis toli. Įsakiau greitai kinkyt arklius ir išva- 
žiavau į Ruaną. O! Koks džiaugsmas, kai gali pasakyti 
„Važiuokime į Ruaną!“ žmogui, kuris tau paklūsta. 

Liepiau sustoti prieš biblioteką ir paprašiau duoti 
man didįjį daktaro Hermano Hereštauso veikalą apie ne- 
žinomus antikinio ir šiandieninio pasaulio gyventojus. 

Paskui, sėsdamas į karietą, norėjau pasakyti: „Į sto- 
ų!“, o niktelėjau, — ne pasakiau, o riktelėjau, — taip gar- 
siai, kad praeiviai atsigręžė: „Namo!“ ir, paklaikęs iš 
nerimo, sudribau ant karietos pagalvėlių. Jis vėl mane 


surado ir užvaldė. 

17 rugpjūčio. — Ak, kokia naktis! Kokia naktis! Ta- 
čiau, man rodos, aš turėčiau džiaugtis. Skaičiau iki 
pirmos valandos nakties! Hermanas Hereštausas, filo- 
sofijos ir teogonijos daktaras, parašė visų nematomų 
būtybių, slankiojančių aplink žmogų ar jo pramanytų, 
istoriją ir nurodė visus jų pavidalus. Aprašo jų kilmę, 
veiklos sritį, jų galią. Bet nė viena jų nepanaši į tą, 
kuri persekioja mane. Atrodytų, kad žmogus nuo to 
laiko, kai jis mąsto, nujautė naują būtybę ir baiminosi 
jos, stipresnės už jį, savo paveldėtojos šiame pasaulyje, 
ir, jausdamas šios būtybės artumą, bet neįstengdamas 
nuspėti jos prigimties, apimtas siaubo, sukūrė ištisą 
fantastinę slėpiningų būtybių, neaiškių pamėklių, atsi- 
radusių iš baimės, padermę. 

Taigi, paskaitęs iki pirmos valandos nakties, atsisė- 
dau paskui prie atviro lango, norėdamas ramiam nak- 
ties vėjuje atvėsinti galvą ir mintis. 

Buvo gražu, šilta. Kaip būčiau džiaugęsis tokia nak- 
timi kadaise! 

Mėnulio nebuvo. Juodo dangaus gilumoje mirksėda- 
mos žėrėjo žvaigždės. Kas gyvena tuose pasauliuose? 
Kokių ten yra formų, būtybių, kokių gyvūnų, augalų? 
Ar žino tie, kurie mąsto tuose tolimuose pasauliuose, 
daugiau už mus? Ar jie galingesni už mus? Ar mato 
jie ką nors, kas mums nepažįstama? Ir ar nepasirodys 


vienas jų kurią dieną, perskridęs erdvę, mūsų žemėje, 

kad ją užkariautų, kaip kadaise perplaukdavo jūrą nor- 
manai, kad pavergtų silpnesnes tautas? 

Mes tokie geibus, tokie bejėgiai, tokie neišprusę, to- 
kie menki ant šio purvo gniužulėlio, kuris sukasi pra- 
skydęs vandens laše. 

Taip svajodamas užsnūdau vėsaus vakaro vėjelio 
glostomas. 

Pamiegojęs kokias keturiasdešimt minučių, atsi- 
merkiau, bet nepajudėjau, pažadintas dievaižin kokio 
migloto keisto jausmo. Iš pradžių nieko nepastebė- 
jau, paskui staiga man pasivaideno, kad vienas mano 
knygos, gulėjusios ant stalo, lapas pats savaime atsi- 
vertė. Pro langą nesiskverbė joks vėjelio dvelksmas. 
Nustebau ir laukiau. Po kokių keturių minučių pama- 
čiau, taip, savo akimis pamačiau, kaip pakilo ir nusilei- 
do ant ankstesniojo kitas lapas, tarsi jį būtų atvertęs 
kažkieno pirštas. Mano krėslas buvo tuščias, atrodė 
tuščias; bet supratau, kad ten jis, jis sėdi mano vie- 
toje ir skaito. Pašokęs su įtūžiu, kaip įsiutęs Žvėris, 
pasiruošęs sudraskyti savo tramdytoją, perbėgau per 
kambarį, taikydamasis jį sučiupti, uždusinti, nužudyti. 
Bet man dar nespėjus prišokti krėslas apvirto, tarsi 
kažkas būtų nuo manęs sprukęs... Stalas susvyravo, 
lempa nukrito ir užgeso, o langas užsitrenkė, tarsi, 
abiem rankomis stvėręs už jo sąvarų, užkluptas pikta- 


darys būtų iššokęs į nakties tamsą. 

Vadinasi, jis pabėgo, išsigando, išsigando manęs. 

Taigi... taigi... rytoj... ar poryt... ar kada nors... kurią 
dieną galėsiu jį sugriebti ir sutraiškyti! Ar neatsitinka 
kartais, kad šunys sukandžioja ir užsmaugia savo šei- 
mininkus? 

18 rugpjūčio. — Mąsčiau visą dieną. Taip, aš jam pa- 
klusiu, pasiduosiu jo įtaigai, vykdysiu visas jo užgaidas, 
būsiu nuolankus, klusnus, bailys. Jis stipresnis. Bet iš- 
muš valanda... 

19 rugbjūčio. — Žinau... žinau... viską žinau! Štai ką per- 
skaičiau „Mokslo pasaulio žurnale“: „Iš Rio de Žaneiro 
mus pasiekė įdomi žinia. Šiuo metu San Paulo provinci- 
joje siaučia kažkokia beprotybė, beprotybės epidemija, 
panaši į užkrečiamą pamišimą, apėmusį Europos tautas 
viduramžiais. Pakvaišę gyventojai išeina iš namų, bėga iš 
kaimų, palieka Dievo valiai laukus, sako, kad juos, žmo- 
nes, persekioja, apsėdo, rikiuoja, kaip galvijų kaimenę, 
nematomos, nors ir užčiuopiamos būtybės, lyg ir kokie 
vampyrai, kurie jiems miegant čiulpia jų gyvastį ir, be to, 
geria vandenį ir pieną, kito maisto, regis, neliesdami. 

Į San Paulo provinciją tyrinėti vietoje šitos stulbina- 
mos beprotybės kilmės ir apraiškų ir pasiūlyti impera- 
toriui, kokiomis, jo nuomone, tinkamiausiomis priemo- 
nėmis atvesti į protą šiuos kliedinčius žmones, išvyko 
profesorius donas Pedras Henrikezas, lydimas keleto 
kompetetingų gydytojų.“ 

Taip, taip! Prisimenu, prisimenu tą gražų brazilų 
tristiebį, praplaukusį pro mano langus Sena aukštyn 
šių metų gegužės aštuntąją! Man jis pasirodė toks dai- 
lus, toks baltas, toks linksmas! O ant jo denio tūnojo 
Būtybė, atplaukusi iš ten, kur užgimė jos padermė! Ir 
ji pamatė mane! Pamatė mano namą, taip pat baltą, ir 
iššoko 1š laivo ant kranto. Ak, Dieve mano! 

Dabar aš žinau, įspėjau! Žmogaus viešpatavimas 
baigėsi. 

Atėjo Ji. Ta, kuri kėlė siaubą primityvioms išgąsdin- 
toms tautoms. Ta, kurią varydavo iš žmogaus suneri- 
mę kunigai, kurios tamsiomis naktimis šaukėsi raga- 
niai, bet dar jos neišvydo, ta, kuriai laikinųjų šio pa- 
saulio viešpačių nuojauta suteikė pabaisiškus ar žavius 
pavidalus: gnomų, dvasių, genijų, fėjų, kaukų. Praėjus 
grubių vaizdinių, atsiradusių iš primityvios baimės, lai- 
kams, ją ėmė ryškiau nujausti įžvalgesni protai. Ją įspė- 
jo Mesmeras, o dabar štai jau dešimt metų gydytojai 
tiksliai atskleidė jos galios prigimų, kol ji pati jos dar 
nepanaudojo. Jie ėmė žaisti su šituo naujos dievybės 
ginklu — slėpininga valia, užvaldžiusia verge tapusią 
žmogaus sielą. Jie pavadino tai magnetizmu, hipno- 
tizmu, įtaiga... Mačiau, kaip jie, it neatsargūs vaikai, 
žaidžia su šita baisia galia! Vargas mums! Vargas žmo- 
gui! Ji atėjo... ji... ji... kaip ji vadinasi... ji..., man rodos, 


šaukia man savo vardą, bet aš negirdžiu... ji... taip... 

šaukia... Aš klausau... negaliu... pakartok... Orla... Išgir- 
dau... Orla... tai ji... Orla... ji atėjo! 

Ak! Vanagas užkapojo balandėlę; vilkas suėdė avį; 
liūtas surijo smailiaragį buivolą; žmogus strėle, kardu, 
paraku nudobė liūtą; bet Orla pavers žmogų tuo, kuo 
mes pavertėme arklį ir jautį: savo daiktu, savo tarnu ir 
savo maistu — vien tik savo valios jėga. Vargas mums! 

Tačiau gyvulys kartais sukyla ir nužudo tą, kuris jį 
prijaukino... aš taip pat noriu... galėsiu... bet reikia ją 
pažinti, paliesti, pamatyti! Mokslininkai sako, kad gyvu- 
lio akis, skirtinga nuo mūsiškės, neregi to, ką matome 
mes... Taip ir mano akis nemato atėjūno, kuris mane 
slogina. 

Kodėl? Ak! Dabar aš prisimenu vienuolio iš Sen Mi- 
šelio kalno žodžius: „Ar matome mes šimtą tūkstan- 
tąją dalelę to, kas egzistuoja? Aure vėjas, kuris yra di- 
džiausia gamtos jėga, verčia žmones iš kojų, griauna pa- 
status, rauna iš šaknų medžius, sukelia jūroje vandens 
kalnus, ardo skardžius ir trupina į povandenines uolas 
didžiulius laivus, vėjas, kuris žudo, švilpia, dejuoja, stau- 
gia — O ar matėte jį, ar galite pamatyti? Tačiau jis yra!“ 

Ir aš vėl susimąsčiau: mano akis tokia silpna, tokia 
mi kaip stiklas!.. Kai kelią man pastoja stiklas be amal- 
gamos, atsitrenkiu į jį, kaip paukštis, įskridęs į kambarį, 
prasimuša galvą į lango stiklą. Beje, ją apgauna ir klaidi- 

na daugybė dalykų. Nieko tat stebėtina, kad ji nesugeba 
pastebėti naujo kūno, per kurį kiaurai pereina šviesa. 

Nauja būtybė! O kodėl ne? ji, žinoma, turėjo pa- 
sirodyti. Kodėl mes, žmonės, turėtume būti paskuti- 
niai šios žemės kūriniai? Mes neperprantame šios bū- 
tybės kaip ir visų kitų, sukurtų prieš mus. Tai dėl to, 
kad jos prigimtis tobulesnė, kūnas subtilesnis ir labiau 
išdailintas negu mūsiškis. Negu musiškis, toks silpnas, 
taip negrabiai sumanytas, perkrautas nuvargusių, am- 
žinai įsitempusių it pernelyg sudėtingos spyruoklės, 
organų; negu musiškis, kuris gyvena kaip augalas ir gy- 
vūnas, su vargu misdamas oru, žole ir mėsa, gyvulinis 
mechanizmas, kamuojamas ligų, iškrypimų, puvimo, 
dusulio, blogai sureguliuotas, primityvus ir keistas, kaip 
reta nedarniai sudarytas, — žodžiu, gremėzdiškas ir kar- 
tu trapus kūrinys, pirmi metmenys būtybės, kuri galėtų 
tapti protinga ir nuostabi. 

Šiame pasaulyje mūsų taip nedaug, keletas rūšių — 
nuo austrės iki žmogaus. Kodėl negali būti dar viena 
būtybė, jei baigėsi nuoseklaus įvairių rūšių pasirodymo 
periodas? 

Kodėl negali būti viena daugiau? Kodėl taip pat 
negali būti medžių didžiuliais žėrinčiais žiedais, kurių 
aromatu pakvimpa ištisos šalys? Kodėl negali būti ki- 
tų stichijų, be ugnies, oro, žemės ir vandens? jų, visų 
gyvų būtybių maitintojų, ketvertas, tik ketvertas! Kaip 

gaila! Kodėl jų ne keturiasdešimt, keturi šimtai, ketu- 
ri tūkstančiai? Kaip viskas vargana, skurdu, niekinga! 
Šykščiai atseikėta, nevaizdingai sugalvota, griozdiškai 
padaryta! Ak! Dramblys, hipopotamas — koks grakštu- 
mas! Kupranugaris — kokia elegancija! 

Bet, paprieštarausite, o peteliškė? Skraidanti gėlė! 
Taip, bet aš svajoju apie kitokią peteliškę, didžiulę kaip 
šimtas pasaulių, 0 jos sparnų formos, grožio, spalvos ir 
judesių net neįstengiu apsakyti. Bet matau ją... ji skrieja 
nuo žvaigždės prie žvaigždės, gaivindama jas ir skleis- 
dama jose aromatą darniu ir lengvu savo skrydžio 
dvelksmu!.. Ir tie, kurie gyvena ten aukštai, pakerėti ir 


susižavėję žiūri, kaip ji skrenda pro juos. 


**X* 

Kas man? Tai ji, Orla! ji persekioja mane ir įkvepia 
man šias beprotiškas minus! Ji manyje, ji tampa mano 
siela; aš ją nužudysiu! 

19 ruobjūiao. — Aš ją nužudysiu. Mačiau ją. Vakar vaka- 
re atsisėdau prie stalo ir apsimečiau labai atidžiai rašąs. 
Žinojau, kad ji ims slankioti aplink mane, čia pat, taip 
arti, kad man, ko gera, pavyks ją paliesti, pačiupti. O ta- 
da!.. Tada manyje pabus nevilties apimto žmogaus jėga; 
paleisiu į darbą rankas, kelius, krūtinę, kaktą, dants ir 
pasmaugsiu ją, sutraiškysiu, sukandžiosiu, suplėšysiu. 


Ir aš tykojau jos visais savo įdirgusiais organais. 


Uždegiau abi lempas ir aštuonias žvakes, tarsi bū- 
čiau galėjęs ją tokioje šviesoje pastebėti. 

Priešais mane — mano lova, sena ąžuolinė su kolo- 
nėlėmis lova; dešinėje — židinys; kairėje — rūpestingai 
uždarytos durys, prieš tai aš jas ilgai laikiau atviras, kad 
ją prisiviliočiau; už manęs — labai aukšta spinta su veid- 
rodžiu, prieš kurį kasdien skutuosi, rengiuosi ir iš pa- 
pratimo kaskart praeidamas pro jį apžiūriu save nuo 
galvos iki kojų. 

Taigi, kad ją apgaučiau, dėjausi rašąs, nes ji mane 
taip pat sekė; ir staiga pajutau, tikrai pajutau, kad ji skai- 
to man per petį, kad ji čia, liečia man ausį. 

Pašokau ir, ištiesęs rankas, atsigręžiau taip staigiai, 
jog vos nepargriuvau. Na ir ką?.. Buvo šviesu kaip vidu- 
ry dienos, o aš savęs veidrodyje nepamačiau!.. Šviesos 
nutviekstas veidrodis buvo tuščias, tyras, gilus! Mano 
atspindžio jame nebuvo... o aš stovėjau prieš jį! Mačiau 
didžiulį stiklą, vaiskų nuo viršaus iki apačios. Ir žiūrė- 
jau į jį paklaikusiomis akimis; ir nedrįsau žengti artyn, 
nedrįsau krustelėti, nors puikiai jaučiau, kad ji čia, bet 
kad ji vėl man išsprūs — toji, kurios neįžiūrimas kūnas 
prarijo mano atspindį. 

Kaip aš išsigandau! Paskui staiga pradėjau įžiūrėti 
save veidrodžio gilumoje, pro kažkokį rūką, kaip pro 
vandens šydą; ir man atrodė, kad šitas vanduo lėtai 


teka iš kairės į dešinę, o mano atvaizdas akimirka po 

akimirkos ryškėja. Tarsi baigėsi saulės užtemimas. Tai, 
kas mane užstojo, neturėjo, regėjos, aiškiai apibrėžtų 
kontūrų, o panėšėjo į kažkokį dulsvą skaidrumą, kuris 
pamažu švito. 

Pagaliau įstengiau visiškai aiškiai įmatyti save, kaip 
kiekvieną dieną, kai žiūrėjau į veidrodį. 

Aš ją pamačiau! Iki šiol drebu iš siaubo. 

20 rugpjūčio. — Ją nužudyti, bet kaip? Juk negaliu jos 
pasiekti! Nunuodyti? Bet ji matys, kaip maišau nuodus 
į vandenį; o be to, ar paveiks mūsų nuodai jos nema- 
tomą kūną? Ne... ne, be jokios abejonės... Bet tada?.. 
tada?.. 

21 rugpjūčio. — Išsikviečiau iš Ruano šaltkalvį ir už- 
sakiau savo miegamajam geležines langines, tokias kai 
kurių privačių namų pirmuose aukštuose turi įsitaisę 
savininkai, bijantys vagių. Jis man, be to, padarys to- 
kias pačias duris. Mane turbūt palaikys bailiu, bet man 
vis tiek!.. 


**X* 


10 rugsėjo. — Ruanas, viešbutis „Continental“. Pada- 
ryta... padaryta... bet ar ji mirė? Mano sielą sukrėtė tai, 
ką mačiau. 

Taigi vakar, kai šaltkalvis įdėjo geležines langines 
ir duris, palikau jas atviras iki vidurnakčio, nors darėsi 


šalta. 


42 


Staiga pajutau, kad ji čia, ir mane užliejo džiaugsmas, 
beprotiškas džiaugsmas. Lėtai atsikėliau, ilgai vaikščio- 
jau iš kampo į kampą, kad ji nieko nenumanytų, paskui 
nusiaviau batus ir atsainiai įsispyriau į šlepetes; tada už- 
dariau geležines langines ir, ramiai priėjęs prie durų, už- 
rakinau užsukdamas du kartus raktą. Sugrįžęs prie lan- 
go, užrakinau 1r jį spyna, jos raktą įsibrukau į kišenę. 

Staiga supratau, kad ji ėmė blaškytis aplink mane, kad 
dabar ir ji bijo, kad įsako man atidaryti. Vos nepaklusau; 
bet nepaklusau ir, atsirėmęs į duris, pravėriau jas lygiai 
tiek, kad galėčiau atbulomis šmurkštelėti pats; o kadangi 
esu labai aukšto ūgio, mano galva atsitrenkė į durų stak- 
tą. Tikrai žinojau, kad ji nespėjo išsmukt, ir uždariau ją 
vieną, visai vieną. Koks džiaugsmas! Ji mano rankose! 
Tada tekinom nusileidau laiptais žemyn; svetainėje, esan- 
čioje po mano miegamuoju, nustvėriau abi savo lempas 
ir išpyliau alyvą ant kilimo, ant baldų, visur; paskui užde- 
giau ir, du kartus užrakinęs paradines duns, pabėgau. 

Ir pasislėpiau sodo gilumoje, laurų medžių tankumy- 
ne. Kaip ilgai teko laukt! Kaip ilgai! Aplinkui viskas bu- 
vo juoda, nebylu, sustingę; nė mažiausio dvelksmo, nė 
vienos žvaigždės, tik tumulai debesų, jų nebuvo matyti, 
bet jie sunkiai, taip sunkiai slėgė man sielą. 

Žiūrėjau į savo namą ir laukiau. Kaip man prailgo! 
Jau maniau, kad ugnis pati savaime užgeso ar kad ji ją 


užgesino. Tik staiga ugnies spaudžiamas sprogo vienas 

apatinis langas, ir didžiulė raudona geltona liepsna - 1l- 
ga, liauni, glosni — šoktelėjo balta siena, laižydama ją 
iki pat stogo. Medžiais, šakomis, lapais perbėgo šviesa, 
o su ja ir virpesys, išgąsčio virpesys. Pabudo paukščiai; 
kažkur sustugo šuo; man pasirodė, kad aušta! Netru- 
kus pabiro du kiti langai, ir aš pamačiau, kad visa mano 
būsto apačia virto baisiu degančiu laužu. Umiai nakties 
tamsą pervėrė riksmas, kraupus, šaižus, sielą draskantis 
riksmas, moters riksmas, atsidarė du mansardos lange- 
liai! Užmiršau tarnus! Mačiau jų paklaikusius veidus, jų 
maskatuojančias rankas!.. 

Pametęs galvą iš siaubo, šokau bėgti į miestelį rėkda- 
mas: „Gelbėkit! Gelbėkit! Dega! Dega!“ Sutikau žmo- 
nių, kurie jau skubėjo pas mane, ir grįžau su jais, kad 
viską pamatyčiau. 

Namas dabar buvo virtęs kraupiu ir didingu laužu, 
pasibaisėtinu laužu, nušvietusiu viską aplink, laužu, ku- 
riame degė žmonės ir degė Ji! Ji, mano kalinė, naujoji 
Būtybė, naujoji valdovė — Orla! 

Staiga į vidų tarp sienų įgriuvo visas stogas, ir iki pat 
dangaus ištryško liepsnų ugnikalnis. Per langus, atsivė- 
rusius į šią liepsnojančią krosnį, mačiau ugnies katilą ir 
galvojau, kad ji ten, tame žaizdre, negyva... 

Negyva? Galbūt?.. O jos kūnas? Juk jos kiaurai ne- 
peršviečiamo kūno neįmanoma sunaikinti tomis prie- 


monėmis, kurios žudo mūsų kūnus! 


O jeigu ji nežuvo?.. Gal nematoma Grėsmingoji 
Būtybė pavaldi tik laikui? Kam šis peršviečiamas ap- 
valkalas, šis nepažinus apvalkalas, Dvasios apvalkalas, 
jeigu jam taip pat skirta bijoti ligų, žaizdų, negalių, per 
ankstyvo suirimo? 

Per ankstyvo suirimo? Tuo ir paaiškinama visa 
žmogaus baimė! Po žmogaus — Orla! Po to, kuris gali 
mirti kiekvieną dieną, kiekvieną minutę, kiekvieną aki- 
mirką, nuo bet kurio atsitiktinumo atėjo ta, kuri turi 
mirti tik jai skirtą dieną, valandą, minutę, pasiekusi 
savo būties ribas! 

Ne... ne... nėra abejonės, jokios abejonės... ji nemirė... 


Tuomet... tuomet... Vadinasi, turėsiu nusižudyti ašl.. 

MEILĖ 


Trvs puslapiai iš „Medžiotojo dienoraščio“ 


„Vieno laikraščio įvykių skiltyje ką tik perskaičiau apie 
aistringos meilės dramą. Jis nužudė ją, paskui pats nusižu- 
dė, vadinasi, jis ją mylėjo. Ar svarbu, kas Jis, kas Ji? Man 
svarbi tik jų meilė; ir domina ji mane anaiptol ne dėl to, 
kad kelia graudulį ar verčia susimąstyti, jaudintis, bet dėl 
to, kad primena vieną jaunystės įvykį, keistą medžioklės 
įvykį, kai man apsireiškė Meilė, kaip pirmiesiems krikš- 
čionims apsireikšdavo kryžiai danguje. 

Gimiau su visais pirminio žmogaus instinktais ir po- 
jūčiais, apramdytais civilizuoto žmogaus proto ir jaus- 
mų. Aistringai mėgstu medžioklę; kruvinas paukštis, 
kraujas ant plunksnų, kraujas ant mano rankų taip stve- 
ria man už širdies, kad ji vos nealpėja. 

Tais metais, į rudens pabaigą, staiga užėjo šalčiai, ir 
vienas mano giminaitis, Karlas de Rovilis, pakvietė ma- 
ne pašaudyti dienai auštant ančių pelkėse. 

Mano giminaitis, rudaplaukis barzdotas keturiasde- 
šimtmetis žaliūkas, kaimo bajoras, nuoširdus, linksmų 
plaučių storžievis, apdovanotas tuo gališku sąmojumi, 

kuris daro malonų net neišprusimą, gyveno savotiškoje 
sodyboje — pilyje, plačiame slėnyje, per kurį teka upė. 
Kalvos kairėje ir dešinėje apaugusios miškais, senais feo0- 
daliniais miškais, kuriuose išliko nuostabių medžių ir ku- 
riuose veisėsi rečiaus!, šitoje Prancūzijos dalyje medžioja- 
mieji paukščiai. Kartais čia pavykdavo nušauti vieną kitą 
erelį; o paukščiai keliauninkai, tie, kurie bemaž niekad 
nepasirodo mūsų pernelyg tirštai apgyventose srityse, 
beveik būtinai nutupia pasilsėti ant šių šimtamečių šakų, 
tarsi pažindami ar atpažindami senovės miškų kampelį, 
tebesanų čia tam, kad pasitarnautų jiems prieglobsčiu 
trumpam naktiniam poilsiui. 

Slėnyje — didžiulės gyvatvorėmis sudalytos lankos, ku- 
rias drėkina griovelių sistema; upė, išvalyta iki šios vietos, 
toliau išsilieja ir virsta didžiule pelke. Ši pelkė, puikiausias, 
kokį esu kada nors gyvenime matęs medžioklės plotas, bu- 
vo didžiausias mano giminaičio rūpestis, jis puoselėjo ją 
kaip parką. Per milžinišką meldų tankumyną, kuriuo pelkė 
apžėlusi ir kurio dėka ji gyveno, šnarėjo, liulėjo, buvo pra- 
skinti siauri takeliai, ir plokščiadugnės valtys, stumiamos ir 
vairuojamos kartimis, tyliai slydo stovinčiu vandeniu, leng-- 
vai braukdamos meldus, vaikydamos iš žolių vikrias žuvis 
ir baidydamos vandenines višteles, kurių juodos smailios 
galvelės staiga išnykdavo po vandeniu. 

Aš myliu vandenį audringa meile: myliu jūrą, nors 


ji per didelė, per nerami, neaprėpiama; myliu upes, jos 

tokios gražios, bet bėga pro šalį, teka, nutolsta; ir ypač 
myliu pelkes, kuriose plazda nepažįstamas mums van- 
dens gyvūnų gyvenimas. Pelkės — tai ištisas pasaulis že- 
mėje, skirtingas pasaulis, su savitu jam gyvenimu, su 
savo sėsliais gyventojais ir pakeleiviais, su savo balsais, 
šnaresiu ir svarbiausia — su savo paslaptimi. Niekas 
taip nejaudina, nekelia tokio nerimo ir kartais nebau- 
gina kaip liūnas. Iš kur ta baimė, sklandanti virš šių 
žemumų, apsemtų vandeniu? Ar kelia ją nenusakomas 
meldų šiugždesys, bauginančios žaltvykslės, gūdi tyla, 
gaubianti jas ramiomis naktimis, o gal fantastiški keisti 
rūkai, kurie plaikstosi virš meldų nelyginant įkapės, ar 
galbūt vos girdimas plekšėjimas, lengvas, tylus, bet kar- 
tais baisesnis už žmonių patrankas ar dangaus griausti- 
nį, paverčia pelkes pasakiška šalimi, grėsminga šalimi, 
saugančia nepažįstamą ir pavojingą slėpinį. 

Ne. Iš ten sklinda kažkas kita, tirštose miglose ple- 
vena kita, gilesnė, reikšmingesnė paslaptis, galbūt net 
pasaulio sukūrimo paslaptis! Ar ne stovinčiame dum- 
bliname vandenyje, slopioje šlapių žemių drėgmėje, 
saulei kaitinant, sujudo, suvirpėjo, išsiskleidė pirmasis 
gyvybės daigas? 

Atvažiavau pas savo giminaitį vakare. Šalo, net tvo- 
ros pyškėjo. 

Per pietus didžiojoje svetainėje, kurios indaujas, sienas, 
lubas puošė paukštvanagių, garnių, pelėdų, lėlių, suopių, 


49 


grifų, sakalų iškamšos išskėstais sparnais ar patupdytos 
ant šakų, pritvirtintų vinimis, mano giminaitis, pats pana- 
šus į keistą šaltų kraštų gyvūną, vilkints ruonio kailio švar- 
ku, pasakojo man apie savo pasiruošimą šiai nakčiai. 

Turėjome išvykti pusę keturių ryto, kad apie pusę 
penkių būtume pasalai parinktoje vietoje. Čia iš ledo 
luitų buvo suręsta užuoglauda, kad būtų kur pasislėpti 
nuo žvarbaus vėjo, sukylančio prieš aušrą, nuo to gele- 
žinio vėjo, kuris pjauna odą tarsi pjūklas, kerta ją tarsi 
ašmenys, duria tarsi užnuodytos strėlės, laužo kaip rep- 
lės 1r degina kaip ugnis. 

Mano giminaitis trynėsi rankas: 

— Tokio speigo aš kaip gyvas neregėjau, — sakė 
jis, — šeštą valandą vakaro termometras jau rodė dvyli- 
ka laipsnių žemiau nulio. 

Tuoj po pietų kritau ant lovos ir užmigau, apšvies- 
tas ugnies liepsnojančiame židinyje. 

Mane pažadino lygiai trečią valandą. Apsirengiau 
avikailiu ir radau savo giminaitį Karlą svetainėje vil- 
kinų lokena. Prariję po du puodelius karštos kavos ir 
užgėrę juos dviem taurelėmis konjako išėjome, lydimi 
jėgerio ir šunų: Plonžono ir Pjero. 

Vos žengęs pirmuosius žingsnius, pasijutau iki kau- 
lų persmelktas šalčio. Buvo viena tų naktų, kai žemė, 
atrodo, apmiriršta sušalusi. Ledinis oras darosi stan- 


dus, užčiuopiamas, taip nuo jo skauda kūną; jokio 


dvelksmo; oras sustingęs, nejuda; jis gelia, skverbiasi 
kiaurai, džiovina, žudo medžius, augalus, vabzdžius, 
net ir paukštelius, kurie krinta nuo šakų ant sušalu- 
sios į ragą žemės, ir patys kaip ji sušąla į ragą speigo 
gniaužtuose. 

Mėnulio delčia, pasvirusi į šoną, išblyškusi alpėjo 
erdvėje, taip nusilpusi, kad nebepajėgė pasišalint, ir ky- 
bojo ten aukštai, taip pat sukaustyta, paralyžiuota žvar- 
baus dangaus šalčio. Ji skleidė virš pasaulio šykščią liūd- 
ną šviesą, tą blandžią ir dulsvą šviesą, kurią ji mums 
siunčia kiekvieną kartą prieš jaunatį. 

Karlas ir aš žengėme vienas šalia kito susikūprinę, 
susikišę rankas į kišenes, pasibrukę šautuvus po pažas- 
timi. Mūsų batai, apvynioti vilnone medžiaga, kad ne- 
slidinėtume užšalusia upe, nekėlė jokio triukšmo; žiūrė- 
jau į baltą garą, kuris tumulais kilo šunims alsuojant. 

Netrukus atsidūrėme pelkės pakraštyje ir įžengėme 
į vieną tų nudžiūvusių nendrių takų, kurie veda per šį 
žemą meldų mišką. 

Kliudėme alkūnėmis ilgus it kaspinai lapus, pas- 
kui mus girdėjosi tylus šnaresys; ir mane, kaip dar 
niekados, apėmė galingas ir savotiškas jaudulys, kurį 
kelia man liugynai. Šis liugynas buvo negyvas, sustin- 
gęs nuo šalčio, juk mes žengėme juo per sudžiūvu- 
sių meldų tankmę. 


Staiga vieno takelio posūkyje pamačiau ledinę užuo- 

glaudą, suręstą mums nuo vėjo apsiginti. Įėjau į vidų, 
o kadangi mums dar reikėjo laukti apie valandą, kol 
pabus paukščiai keliauninkai, įsisupau į apklotą, bandy- 
damas sušilti. 

Gulėdamas ant nugaros, įsižiūrėjau į mėnulį — pro 
blausiai permatomas šio poliarinio namelio sienas jis 
atrodė kreivas, su keturiais ragais. 

Bet mane kiaurai persmelkė užšalusios pelkės šalts, 
šių sienų šaltis, šaltis, skleidžiamas dangaus skliauto, 
kiaurai persmelkė mane ir aš ėmiau kosėti. 

Mano giminaitis Karlas sunerimo. 

— Maža bėda, jei mes šiandien nušausime ne kažin 
kiek paukščių, — tarė jis, — nenoriu, kad peršaltum; už- 
kursime laužą. 

Ir liepė jėgeriui pripjauti meldų. 

Sukrovėme juos vidury mūsų užuoglaudos, jos vir- 
šuje buvo skylė išeiti dūmams; ir kai raudona liepsna 
pakilo šviesiomis krištolo sienomis, jos ėmė pamažu, 
vos pastebimai tirpti, atrodė, kad prakaituoja lediniai 
akmenys. Karlas, likęs lauke, sušuko: 

— Eikš pažiūrėti! 

Išėjau ir sustojau apstulbęs. Mūsų kūgio formos na- 
melis panėšėjo į didžiulį deimantą ugnine širdimi, stai- 
ga išaugusį ant užšalusios pelkės vandens. O viduje bu- 
vo matyti dvi fantastiškos figūros — mūsų šunys, kurie 


šildėsi prie ugnies. 

Bet čia virš mūsų galvų nuaidėjo keistas, nerimastin- 
gas, pasiklydęs kryksmas. Mūsų ugnies šviesa pažadino 
laukinius paukščius. 

Niekas nejaudina manęs taip, kaip šitas pirmasis 
nematomos gyvybės šauksmas, jis skrodžia tamsų orą 
taip greitai, taip toli, dar prieš brėkštant horizonte pir- 
mai žiemos dienos šviesai. Man vaidenasi, kad šią ledi- 
nę aušros valandą šis tolimas kryksmas, kurį nusineša 
paukščio sparnai, yra pasaulio sielos atodūsis! 

Karlas tarė: 

— Užgesinkite ugnį. Aušta. 

Dangus iš tiesų balo, ir ančių pulkai nutįso ilgomis, grei- 
tomis dėmėmis, sparčiai tirpstančiomis dangaus skliaute. 

Tamsoje tvykstelėjo šviesa. Iššovė Karlas, ir abu šu- 
nys puolė pirmyn. 

Ir tada kas minutę, čia jis, čia aš, skubiai nusitaikyda- 
vome, kai tik virš meldų pasirodydavo praskrendančio 
pulko šešėlis. Pjero ir Plonžonas, uždusę, linksmi, nešė 
ir nešė mums kruvinus paukščius, kurie kai kada dar 
žiūrėdavo į mus gyvomis akimis. 

Brėško diena, šviesi, melsva diena; slėnio gilumoje 
tekėjo saulė, ir mes jau taisėmės grįžti, kai staiga virš 
mūsų galvų, ištiesę kaklus ir išskėtę sparnus, praskri- 
do du paukščiai. Aš iššoviau. Vienas jų krito beveik 
prie pat mano kojų. Tai buvo kryklė sidabriniu pilveliu. 


Ir štai erdvėje virš savęs išgirdau šauksmą, paukščio 

šauksmą. Tai buvo trumpa, kelis kartus pasikartojusi, 
sielą draskanti aimana; ir paukštis, mažas gyvas likęs 
paukštelis ėmė suktis ratu dangaus mėlynėje virš mūsų, 
nenuleisdamas akių nuo savo negyvos draugės, kurią 
laikiau rankose. 

Karlas klūpodamas, su šautuvu prie peties, degan- 
čiomis akimis tykojo paukščio, laukė, kada jis priartės. 

— Tu nušovei patelę, — tarė jis. — Patinas nenuskus. 

Taip, jis neskrido šalin; vis suko ratu virš mūsų ir 
verkė. Dar niekad kančios dejonė nedraskė man taip 
širdies, kaip šis vargšo paukštelio, pasimetusio erdvėje, 
nevilties šauksmas, kaip šis liūdnas priekaištas. 

Kartkartėmis, išgąsdintas šautuvo, sekančio jo skry- 
dį, jis nuskrisdavo; regėjos, buvo pasiruošęs keliauti to- 
liau padange vienas. Bet negalėjo pasiryžti ir tuoj pat 
sugrįždavo, ieškodamas savo patelės. 

— Padėk ją ant žemės, — pasakė man Karlas, - jis 
tuojau priskris arčiau. 

Ir iš tiesų, jis skrido artyn, nepaisydamas pavojaus, 
paklaikęs iš meilės, meilės vieno gyvūno kitam, kurį aš 
nužudžiau. 

Karlas iššovė; atrodo, nutrūko virvė, laikiusi paukšų 
ore. Pamačiau krintant kažkokį juodą gumulą, išgirdau 
sučežant meldus. Ir Pjero atnešė man paukšų. 

Aš įsidėjau juos, jau sustingusius, į krepšį... ir tą pat 


dieną išvažiavau į Paryžių. 

SIETUVA 


Mirties priežastis: smūgiai tr žaizdos. Toks buvo kaltinamo- 
jo akto punktas, pagal kurį prieš prisiekusiųjų teismą 
stojo Leopoldas Renaras, baldų apmušėjas. 

Čia pat — pagrindiniai liudytojai: ponia Flameš, nu- 
žudytojo našlė, Luji Ladiuro, baldžius, ir Žanas Diurda- 
nas, vandentiekio darbininkas. 

Šalia nusikaltėlio — jo žmona, juodu apdaru, nedidu- 
kė, negraži, panaši į beždžionę, apsitaisiusią ponia. 

Štai kaip Renaras (Leopoldas) papasakojo apie įvy- 
kusią tragediją. 

— Kaip Dievą myliu, dėl šios nelaimės aš pats pir- 
mas nukentėjau, mano valia čia niekuo dėta. Faktai kal- 
ba už save, pone pirmininke. Esu doras žmogus, darbo 
pelė, baldų apmušėjas, gyvenu toje pačioje gatvėje jau 
šešiolika metų, mane visi pažįsta, visi myli, gerbia, go- 
doja, kaip paliudijo kaimynai, net ir durininkė, kuri ne 
kasdien linkusi šypsotis. Mėgstu darbą, mėgstu grūdą 
dėti prie grūdo, mėgstu dorus žmones ir padorias pra- 
mogas. Tas mane ir pražudė, et, tiek tos bėdos; kadan- 


gi mano valia čia niekuo dėta, aš ir toliau save gerbiu. 

Tai va, štai jau penkeri metai kiekvieną sekmadienį 
mano žmona, kurią čia matote, ir aš išvažiuojame visai 
dienai į Puasi. Pakvėpuojame grynu oru, be to, mėgsta- 
me užmesti meškerę, o taip, reikia prisipažinti, meške- 
rioti tai tikrai mėgstame. Šiuo pomėgiu mane užkrėtė 
ta gyvatė, Meli, dėl jo ta ragana labiau pametusi galvą 
negu aš, juk per ją ir nutiko visas šis blogis, kaip toliau 
matysite. 

Aš žmogus stiprus, bet švelnaus būdo, piktumo 
neturiu nė už skatiką. Bet ji! Ojojoj! Rodos, nėra į ką 
pažiūrėti, maža, perkarusi; na štai, o iš tiesų žalos prida- 
ro daugiau negu kiaunė. Neneigiu, turi ji ir privalumų, 
tikrai svarbių prekybai. Bet jau būdas! Pakalbėkite su 
kaimynais ir net su durininke, kuri ką tk už mane liudi- 
jo... išgirsite ko negirdėję. 

Kiekvieną mielą dieną ji mane ūdija už mano švelnų 
būdą. „Aš tai nesiduočiau šitaip vedžiojama už nosies! 
Aš tai nesileisčiau šitaip tampoma!“ Jos klausydamas, 
pone pirmininke, būčiau turėjęs mažiausiai tris kartus 
per mėnesį paleisti kumščius į darbą... 

Čia ponia Renar pertarė jį: 

— Plepėk, plepėk, pažiūrėsim, kas juoksis paskutinis. 

Jis atsigręžė į ją ir atviraširdiškai tarė: 

— Nagi, galiu aš ant tavęs bėdą versti... ne tu už vis- 
ką atsakysi... 

Paskui vėl kreipėsi į pirmininką: 

— Taigi pasakoju toliau. Į Puasi mes, būdavo, važiuo- 
jame kas šeštadienį, vakare, kad galėtume kitą dieną 
vos išaušus pradėti meškerioti. Šitas mūsų įprotis ta- 
po, kaip sako žmonės, antra prigimtimi. Aptikau — šią 
vasarą bus jau treji metai — vietelę, bet kokią vietelę! 
Ojojoj! Pavėsyje, gylio — mažiausiai aštuonios pėdos, 
gal net dešimt, sietuva, kitaip nepasakysi, su užuolando- 
mis po upės krantu, tikra žuvų skiaurė, rojus žvejams. 
Šitą sietuvą, pone pirmininke, galėjau laikyti savo nuo- 
savybe, juk po teisybei buvau jos Kristupas Kolumbas. 
Visi aplinkui tai žinojo, visi, niekas nesiginčijo. Taip ir 
sakė: „Tai Renaro vieta.“ Ir niekas nebūtų čia ėjęs, net 
ir ponas Pliumo, nors visi žino, — tegul jis neįsižeidžia, 
kad jis mėgėjas nukniaukti svetimas vietas. 

Tai va, buvau ramus dėl savo vietos ir sugrįždavau į 
ją kaip šeimininkas. Atvažiuojame šeštadienį ir tuoj pat 
įlipame su žmona į „Dalilą“. „Dalila“ — tai mano nor- 
vegiška valtis, laivas, kurį užsakiau Furnezui, lengvuts, 
patikimas. Taigi, sakau, įlipame į „Dalilą“ ir plaukiame 
mesti jauko. Dėl jauko niekas su manim susilygint ne- 
gali, ir draugai tai žino. Jūs mane paklausite, kuo pri- 
masinu žuvis, bet aš negaliu pasakyti. Tai neturi nie- 
ko bendra su nelaimingu atsitikimu; negaliu pasakyti, 
tai mano paslaptis. Du šimtai, o gal ir daugiau apstoję 
kamantinėjo mane. Ir sukliuku vaišino, ir kepta žuvi- 


mi, ir žuvimi, užtaisyta vynu, kad tik prasiplepėčiau! 

Norėčiau pamatyti, kaip jiems šapalai kibs. O kaip jie 
tupčiojo aplink mane, kad tik išgautų to mano mišinio 
paslaptį... Žino ją tk mano Žmona... ir iš jos niekas ne- 
išpeš daugiau negu iš manęs!.. Ar ne taip, Meli?.. 

Pirmininkas pertraukė jį: 

— Prie reikalo! Greičiau! 

Kaluūnamasis tęsė: 

— Tuojau, tuojau! Tai va, šeštadienį, liepos aštuntąją, 
išvažiavome traukiniu, penkios dvidešimt penkios, 1r, 
kaip kiekvieną šeštadienį, dar prieš pietus išplaukėme 
mesti jauko. Oras žadėjo būti gražus. Aš kartojau Meli: 
„Rytoj bus nuostabi dienelė!“ Ji atsakinėjo: „Panašu“. 
Daugiau drauge būdami mes niekad nekalbame. 

Paskui grįžtame pietų. Jaučiausi patenkintas, užsino- 
rėjau išgerti. Va, kur visa ko priežastis, pone pirminin- 
ke. Aš ir sakau savo moteriškei: „Klausyk, Meli, oras 
gražus, kad taip išgėrus butelį naktišalmio“. Taip mes 
praminėme vietinį baltą vynelį, nes jei per daug jo iš- 
geri, jis neduoda užmigti, spaudžia galvą kaip šalmas. 
Suprantate? Ji atsako: „Daryk, kaip išmanai, bet tu ir 
vėl sirgsi ir negalėsi rytoj atsikelti“. Nieko nepasakysi, 
jos buvo tiesa, ji galvojo protingai, atsargiai, įžvalgiai, 
pripažįstu. Vis dėlto atsispirti neįstengiau ir išgėriau tą 
buteliuką. Nuo to viskas ir prasidėjo. 

Tai va, atsiguliau, o užmigti negaliu. Kad kur vel- 


niai! Tas naktišalmis iš vynuogių sulčių kamavo mane 


iki antros valandos nakties. Paskui žnekt! Užmiegu, bet 
taip stipriai, kad nebūčiau girdėjęs ir angelo, skelbiančio 
apie Paskutinį teismą. 

Žodžiu, žmona pažadina mane apie šeštą valandą. 
Šoku iš lovos, vienas du apsimaunu kelnėmis, užsi- 
metu palaidinę; suvilgau marmūzę, ir mes įšokame į 
„Dalilą“. Per vėlu! Kai atplaukiu prie savo vietos, vieta 
užimta! Šito niekad nebuvo atsitikę, pone pirmininke, 
niekad per paskutinius trejus metus! Man net kvapą 
užėmė, lyg būtų kas mane ant akių apvogęs. Po šimts 
perkūnų! Pati ima mane dzirinti: „Na kaip tavo naktišal- 
mis? Ei tu, girtuokli! Patenkintas, galvijau?“ 

Nesiginčijau, visa tai buvo tiesa. 

Vis dėlto išsilaipinu prie tos vietos, tikėdamasis pasi- 
naudot bent likučiais. O gal tas žmogynas nieko nepa- 
gaus ir išsinešdins? 

Sėdėjo ten nupiepęs žmogelis balto kilto eilute, su 
didele šiaudine skrybėle ant galvos. Su juo buvo ir jo 
žmona, tokia storulė, sėdėdama už jo ji siuvinėjo. 

Pamačiusi, kad mes įsitaisėme šalia jų, storulė su- 
niurnėjo: „Kas dabar čia, ar jau nėra kitos vietos pa- 
upyje?“ Maniškė užsiutusi atkirto: „Gerai išauklėti 
žmonės, prieš užimdami svetimas vietas, pasiteirauja, 
kokie čionykščiai papročiai“. Nenorėjau vaidų ir ta- 
riau: „Patylėk, Meli. Tegul sau žvejoja, tegul žvejoja. 


Pažiūrėsime vėliau“. 

Tai va. Pastatėme „Dalilą“ po gluosniais, išlipome 
ir ėmėme meškerioti gretimai, Meli ir aš, šalia anų 
dviejų. 

Čia, pone pirmininke, turiu įsileisti į smulkmenas. 

Sėdime mes. Prabėga penkios minutės; staiga kaimy- 
no meškerė panyra du tris kartus, ir jis ištraukia šapalą, 
storumo sulig šlaunim, gal ne visai, bet beveik! Man 
nusmelkia per širdį; smilkinius išmuša prakaitas, o Meli 
ir sako: „Na ką, girtuokli, matei!“ 

Tuo metu pro šalį plaukia valtimi ponas Briu, krau- 
tuvininkas iš Puasi, gružlių mėgėjas, ir šūkteli: ,,Kažkas 
užėmė jūsų vietą, pone Renarai?“ — „Taip, pone Briu, 
sakau aš, yra šioje žemėje tokių nemandagių žmonių, 
kurie nenori prisilaikyti gerų manierų“. 

Nupiepėlis su kilto eilute dėjosi neišgirdęs, taip pat 
ir jo žmona, ta storulė, tikra karvė! 

Pirmininkas pertraukė jį antrąsyk: 

— Pasistenkit mandagiau! Jūs įžeidžiate čia esančią 
ponią Flameš. 

Renaras atsiprašė: 

— Dovanokit, dovanokit, nesusivaldžiau. 

Taigi nepraėjo nė ketvirtis valandos, o nupiepėlis kil- 
to eilute ištraukė dar vieną šapalą ir beveik čia pat kitą, 
O po penkių minučių — trečią. 

Vos nepravirkau. Be to, jaučiau, kad žmona virte 


verda. Ir be paliovos zyzia: „Va, vėpla, matai, kaip jis 

tavo žuvis vagia! Matai? O tu nepagausi nieko, net var- 
lės, nieko, ničnieko. Man kraujas verda, vien tik apie tai 
pagalvojus“. 

O aš mąsčiau: „„Palaukime vidudienio. Tas brako- 
nierius nueis pusryčiauti, ir aš savo vietelę atsiimsiu“. 
Matot, aš pats, pone pirmininke, sekmadieniais pusry- 
čiauju vietoje. Maisto atsigabename laivu. 

Na ir ką pasakysi! Muša dvyliktą. Tas sukčius išsi- 
traukia vištą, suvyniotą į laikrašų. Ir valgydamas pagau- 
na dar vieną šapalą! 

Meli ir aš taip pat užkandžiavome sausai, bet atbu- 
lais dantimis, ne valgis buvo galvoje. 

Tada, kol maistas susivirškins, išsitraukiu laikraštį. 
Mėgstu sekmadieniais pavėsyje, ant upės kranto, pa- 
skaityti „G7/ Blas“. Tai Kolombinos diena. Žinote, tos 
Kolombinos, kur rašo straipsnius į „Gz/ B/as“. Mano 
buvo toks įprotis — siutinti žmoną, sakyti, kad pažįstu 
tą Kolombiną. Aš jos, aišku, nepažįstu, akyse nesu 
matęs, tačiau nesvarbu, ji gerai rašo; be to, nors mote- 
ris, bet tėškia tiesiai į akis. Man ji patinka, tokių kaip 
ji nedaug. 

Tai va, imu erzinti žmoną, bet ji iškart supyksta, ir 
dar kaip! Prikandu liežuvį. 

Šią akimirką į kitą upės pusę atplaukia va šitie mūsų 
liudytojai, ponas Ladiuro ir ponas Diurdanas. Mes pa- 


žįstami iš matymo. 


Nupiepėlis vėl užmetė meškerę. Ir žuvys taip kibo, 
kad aš visas drebėjau. O dar jo pati paskelbia: „Vieta 
iš tiesų pašėlusiai gera, Dezirė, mes čia visada atva- 
žiuosime!“ 

Man nugara pašiurpo. O maniškė kartojo: „Koks iš 
tavęs vyras, koks iš tavęs vyras. Tavo gyslose — viščiuko 
kraujas“. 

Čia aš atrėžiau: „Klausyk, aš geriau einu, o tai prida- 
rysiu kvailysčių“. 

O ji man sušnypščia, tarsi būtų pakišusi įkaitintą ge- 
ležtę po nosimi: „Koks iš tavęs vyras. Va, sprunki, ati- 
duodi savo vietą. Na, ir mauk, Bazenai!!“ 

Jaučiu — pataikė į jautrią vietą. Tačiau nepasiduodu. 

Bet anas ištraukia karšį. O, tokio dar kaip gyvas ne- 
buvau matęs. Niekada! 

Čia mano pati prabyla visu balsu, tarsi garsiai galvo- 
dama. Suprantate jos klastą. Ji sako: „Tokios žuvys va- 
dinamos vogtomis žuvimis, turint galvoje, kad mes, o 
ne kas kitas jas primasinome. Reikėtų bent jau grąžinti 
pinigus už jauką“. 

Tada storulė, nupiepėlio žmona, pragysta: „Jūs apie 
mus, ponia?“ — „Aš apie vagis, kurie vagia Žuvis ir nori 
pagyventi kitų sąskaita“. — „Tai jūs mus vadinate žuvų 
vagimis?“ 


' Ašilis Fransua Bazenas (Bazaine), Prancūzijos maršalas (1811-1888). Per Pran- 
cūzijos ir Prūsijos karą (1870-1871), užuot kovęsis, iš kovos lauko pasitraukė. 

Ir jos ima aiškintis, paskui drabstytis stipresniais žo- 
deliais. O tų žodžių — ir ne bet kokių! — tos bjaurybės, 
velniai griebtų, moka be skaičiaus! Jos taip įsirėkavo, 
kad mūsų du liudytojai aname krante juokų dėlei sušu- 
ko: „Ei jūs ten, tyliau! Išbaidysite savo vyrams žuvis!“ 

Faktas, kad nupiepėlis ir aš nejudėjome, lyg du kel- 
mai. Sėdėjome kaip sėdėję, nukabinę nosis virš van- 
dens, tarsi nieko negirdėtume. 

Tačiau, šimts velnių griebtų, viską girdėjome. 

„Tu melagė. — Tu pasileidėlė. — Tu šliundra. — Tu 
baidyklė“. Ir pirmyn, pirmyn! Kur ten jūreiviui susily- 
ginti su jomis. 

Staiga už manęs kažkas subilda. Atsigręžiu. Žiūriu, 
ta kita, toji storulė, puola ant maniškės ir šveičia ją skė- 
čiu. Taukšt! Taukšt! Užvažiuoja mano moteriškei du 
kartus. Matau, mano Meli siunta, o kai ji užsiunta, taip 
pat puola muštis. Čiumpa storulę už plaukų, pliaukšt! 
pliaukšt! Pasipila antausiai, kaip slyvos nuo medžio. 

Būčiau nekišęs nagų. Tegu pešasi. Moterys sau, vy- 
rai sau. Nereikia lįsti, kur du pešasi. Bet nupiepėlis pa- 
šoka kaip velniūkštis ir taisosi pulti mano moteriškę. 
Na, jau ne! Na, jau ne, drauguži. Šito tai nebus, sutinku 
šitą paukštelį atstatęs kumščius kaip reikiant. Cvakt! 
Cvakt! Vienąkart per nosį, kitąkart per pilvą. Jis rankas 
aukštyn, koją aukštyn ir tekšteli ant nugaros į upę, tie- 
siai į sietuvą. 


Tikrai būčiau galėjęs jį ištraukti, pone pirmininke, 
jei čia pat būčiau suspėjęs. Bet — lyg tyčia — žiūriu — sto- 
rulė ima viršų ir ne juokais lamdo mano Meli. Žinia, 
nereikėjo šokti jos gelbėti, kai anas rijo vandenį. Bet 
man ir į galvą neatėjo, kad jis paskęs. Tariau sau: „Et, 
tegu atvėsta!“ 

Taigi pribėgau prie moterų, puoliau jas skirti. Na ir 
pašventino jos mane! Nagais ir dantimis. Tegul jas vel- 
niai, kas per gyvatės! 

Trumpai tariant, prireikė penkių, o gal dešimties mi- 
nučių, kad tas dvi susikibėles atskirčiau. 

Atsigręžiu. Nieko. Vanduo ramus, kaip ežero pavir- 
šius. O tie du ten rėkia: „Gelbėkit jį! Gelbėkit!“ 

Lengva pasakyti, bet plaukti aš nemoku, žinoma, 
juo labiau nerti. 

Pagaliau atėjo šliuzo sargas ir du vyrai su kartimis, 
užtruko geroką ketvirų valandos. Surado jį sietuvos 
dugne, o sietuva aštuonių pėdų, kaip sakiau, gylio, žmo- 
gelis su kilto eilute ir gulėjo ten! 

Štai jums faktai, prisiekiu, kad taip ir buvo. Duodu 
garbės žodį, aš nekaltas! 

Liudytojai paliudijo tą patį, ir įtariamasis buvo iš- 


teisintas. 

ATSIKRAČIAU 


Jaunoji markizė de Rendon įlėkė į kambarį it kulka, pra- 
mušusi lango stiklą, ir, dar nepradėjusi kalbėti, prapliu- 
po juoktis, juoktis iki ašarų, kaip juokės prieš mėnesį, 
kai pranešė draugei, kad iš keršto, tik iš keršto, ir tik 
vieną kartą sulaužė ištikimybę markizui, nes jis išties 
perdėm kvailas ir pavydus. 

Jaunoji baronienė de Granžeri numetė ant sofos 
knygą, kurią skaitė, ir, jau pati juokdamasi, smalsiai 
žvelgė į Anetą. 

Pagaliau paklausė: 

— Ką vėl ištaisei? 

— Ol.. brangute... brangute... Tai taip juokinga... taip 
juokinga... įsivaizduok... Aš atsikračiau!.. Atsikračiau!.. 
Atsikračiau!.. 

— Kaip - atsikratei? 

— Va taip, atsikračiau. 

— Ko? 

— Savo vyro, brangute! Atsikračiau! Išsivadavau! Aš 
laisva! Laisva! Laisva! 

— Kaip laisva? Kokiu būdu? 

— Kokiu būdu? Skyrybomis! Taip, skyrybomis! Aš 
galiu gauti skyrybas! 

— Tu išsiskyrei? 

— Ne, dar ne, kokia tu kvailutė! Kas išsiskiria per tris 
valandas! Bet turiu įrodymų... įrodymų... įrodymų, kad 
jis man neištikimas... Jis užkluptas nusikaltimo vietoje! 
Pagalvok!.. Užkluptas nusikaltimo vietoje... Jis mano 
rankose... 

— Oi, papasakok! Jis buvo tau neištikimas? 

— Taip... tai yra ne... taip ir ne... nežinau. Žodžiu, tu- 
riu įrodymų, ir tai svarbiausia. 

— O kaip tai padarei? 

— Kaip padariau... Štai kaip! O, aš suveikiau mikliai, 
labai mikliai. Paskutinius tris mėnesius markizas pasida- 
rė nepakenčiamas, visiškai nepakenčiamas, šiurkštus, 
įžūlus, tironiškas, žodžiu, atgrasus. Pagalvojau: „Šitaip 
toliau būti negali, reikia skirtis!“ Bet kaip? Buvo neleng- 
va. Bandžiau išprovokuoti, kad jis mane sumuštų. Ne- 
pavyko. Priešgyniavo man nuo ryto iki vakaro, vertė 
mane eiti į svečius, kai aš nenorėjau, sėdėti namie, kai 
man norėjosi pasižmonėti; mano gyvenimas ištisas sa- 
vaites darėsi nepakenčiamas, bet mušti nemušė. Tada 
pabandžiau sužinoti, ar neįsitaisė jis meilužės. Taip ir 
buvo, įsitaisė, bet užklupti juos kartu buvo neįmano- 
ma — važiuodamas pas ją jis griebdavosi visų įmanomų 


atsargos priemonių. Įspėk, ką padariau. 

— Negaliu. 

— O, niekad neįspėtum. Paprašiau brolį gauti man 
tos Mergšės nuotrauką. 

— Tavo vyro meilužės nuotrauką? 

— Taip, Žakui tai atsiejo penkiolika luidorų: vieno 
vakaro — nuo septynių iki vidurnakčio, įskaitant pie- 
tus — kaina, trys luidorai už valandą. Priedo jis gavo iš 
jos nuotrauką. 

— Man rodos, jis būtų galėjęs įsigyti ją pigiau, sugal- 
vojęs kokią nors klastą ir... ir... nebūtų reikėję gauti tuo 
pat metu priedo — originalo. 

— O, ji gražutė. Žakas nesikratė. O man, be to, reikė- 
jo tam tikrų detalių, fizinių detalių: koks jos juosmuo, 
krūtinė, veido spalva, žodžiu, daug ko. 

— Nesuprantu. 

— Tuoj suprasi. Kai sužinojau, ką norėjau Žinot, 
nuėjau pas... kaip čia pasakius... pas vieną verteivą... 
žinai... vieną tų, kurie užsiima po truputų viskuo... viso- 
kios rūšies reikalais... Pas demaskavimo agentą... vieną 
tų Žmonių... pati supranti. 

— Taip, daugmaž. O ką tu jam pasakei? 

— Parodžiau Larisos (ji vadinasi Larisa) nuotrauką: ,,„Po- 
ne, man reikia kambarinės, panašios štai į šitą. Noriu, kad 
jį būtų graži, elegantiška, pramani, valyva. Užmokėsiu, 
kiek reikės. Jei tai man atsieis dešimt tūkstančių frankų, 
ne bėda. Man jos reikia ne ilgiau kaip trims mėnesiams“. 

Žmogėnas atrodė labai nustebęs. Paklausė: 

— Ar ponia pageidaujate, kad ji būtų nepriekaišūnga? 

Aš paraudau ir suveblenau: 

— Žinoma, sąžiningumo prasme. 

Jis pridūrė: 

— O dorovingumo prasme? 

Nedrįsau atsakyti. Tik galvos judesiu parodžiau, kad 
ne. Paskui staiga supratau, kad jam kilo baisus įtarimas, 
ir praradusi blaivų protą šūktelėjau. 

— O, pone... tai dėl mano vyro... jis man neištikimas... 
apgaudinėja mane susitikinėdamas kažkur mieste... ir 
aš noriu, noriu... kad jis apgaudinėtų mane namuose... 
suprantate... kad galėčiau jį užkluptu... 

Tada žmogėnas nusijuokė. Ir iš jo žvilgsnio supra- 
tau, kad jis pajuto man pagarbą. Pasirodžiau jam net 
itin sumani. Būčiau kirtusi lažybų, kad tą akimirką jam 
norėjosi paspausti man ranką. 

Jis pasakė: 

— Po savaitės turėsiu tai, ko pageidaujate. Ir jei rei- 
kės, pakeisime ją kita. Už sėkmę atsakau. Užmokėsite 
tik tada, kai viskas pavyks. Vadinasi, šioje nuotraukoje 
jūsų vyro meilužė? 

— Taip, pone! 

— Graži mergina. Ir visai ne tokia liesa, kaip atrodo. 
O kokie kvepalai? 


Nesupratau ir perklausiau: 

— Ką tai reiškia — kokie kvepalai? 

Jis nusišypsojo. 

— Taip, ponia, kvepalai — svarbiausias masalas vyrui 
sugundyti, nes jie žadina jam nesąmoningus prisimini- 
mus, nuteikiančius jį veiksmui; kvepalai kelia miglotą 
maišaų jo galvoje, trikdo ir erzina, primindami jam 
patirtus malonumus. Reikėtų taip pat bandyti sužinoti, 
ką jūsų vyras paprastai valgo, kai pietauja su ta dama. 
Galėtumėte užsakyti tuos pačius patiekalus tą vakarą, 
kai nuspręsite jį sučiupti. O, jis mūsų rankose, ponia, 
jis mūsų rankose. 

Išėjau sužavėta. Iš tiesų, pataikiau ant labai išmanin- 
go Žmogaus. 

Po trijų dienų pas mane pasirodė aukšta, tamsia- 
plaukė, labai graži mergina, atrodė kukli ir tuo pat me- 
tu akiplėša, savotiška Regento laikų plevėsa. Su mani- 
mi elgėsi labai deramai. Nežinodama, kas ji tokia, pava- 
dinau ją panele, ji man pareiškė: „O, ponia, vadinkite 
mane trumpai: Roza“. Mes įsišnekėjome. 

— Na ką gi, Roza, jūs žinote, ko čia ateinate? 

— Numanau, ponia. 

— Puiku, mieloji... ir tai jums ne itin nemalonu? 

— O, ponia, tai jau aštuntos skyrybos, dėl kurių dar- 
buojuosi, aš įpratusi. 

— Tada puiku. Kiek jums reikia laiko, kad pasisektų? 


— O, ponia, tai visiškai priklauso nuo pono tempera- 

mento. Pabuvusi su ponu penkias minutes dviese, galė- 
siu tiksliai poniai atsakyti. 

— Netrukus jį pamatysite, mieloji. Bet įspėju, jis 
anaiptol ne gražuolis. 

— Man tai vis tiek, ponia. Išskyriau ir labai bjaurių. 
Bet leiskite paklausti, ar sužinojote apie kvepalus? 

— Taip, brangioji Roza. Verbena. 

— Puiku, ponia, man labai patinka šis kvapas! Ar po- 
nia galite man taip pat pasakyti, kokie pono meilužės 
apatiniai baltiniai — šilkiniai? 

— Ne, mieloji, batistiniai su nėriniais. 

— O, vadinasi, tai gero skonio moteris. Šilkiniai balti- 
niai dabar kiekviename žingsnyje mėtosi. 

— Jūsų tiesa! 

— Na gerai, ponia, pradėsiu eiti savo pareigas. 

Ji iš tiesų pradėjo eiti savo pareigas, tarsi visą gyveni- 
mą nieko kito ir nebūtų veikusi. 

Po valandos sugrįžo mano vyras. Roza net nepakėlė 
į ji akių, užtat jis pakėlė akis į ją. Nuo jos jau trenkė ver- 
bena, net nosį suko. Po penkių minučių ji išėjo. 

Jis bemat paklausė: 

— Kas tai per mergina? 

— Mano nauja kambarinė. 

— Kurjūs ją radote? 

— Man ją atsiuntė baronienė de Granžeri su geriau- 


siomis rekomendacijomis. 


75 


— A! Ji gražutė. 

— Jums taip atrodo? 

— Žinoma, taip... kaip kambarinė. 

Baisiai apsidžiaugiau. Jaučiau, kad jis jau kimba. 

Tą paų vakarą Roza pasakė man: 

— Dabar galiu pažadėti poniai, kad tai neužtruks nė 
dviejų savaičių. Ponas labai neišrankus! 

— A, jau bandėte? 

— Ne, ponia, bet tai matyti iš pirmo žvilgsnio. Jis jau 
taikosi mane apkabinti, kai einu pro jį. 

— Jis nieko jums nesakė? 

— Ne, ponia, tik paklausė, kaip vadinuosi... kad 1š- 
girstų mano balsą. 

— Puiku, Roza. Veikite kiek galite greičiau. 

— Tegul ponia nesibaimina. Priešinsiuosi tik tiek, 
kiek reikia, kad pasibranginčiau. 

Po savaitės mano vyras beveik nekėlė kojos iš namų. 
Visą dieną slankiojo po kambarius; ir tai, kas dar reikš- 
mingiau šiame reikale — nebekliudė man žmonėts. Ir 
aš dingdavau visai dienai... kad ...kad jis būtų laisvas. 

Devintą dieną, nurengdama mane vakare, Roza 
baugščiai tarė: 

— Atlikta, ponia, šį rytą. 

Truputį nustebau, net susijaudinau ne dėl paties 
įvykio, bet greičiau dėl to, kaip ji man tai pranešė. 


Suveblenau: 

— Ir... ir... viskas gerai praėjo?.. 

— O, labai gerai, ponia. Tris paskutines dienas ponas 
spyrė mane, bet aš nenorėjau per daug greitai sutikti. 
Ponia įspėsite mane, kada norite užklupti jį nusikalti- 
mo vietoje. 

— Taip, mieloji. Klausykit!.. Tebūnie ketvirtadienį. 

— Gerai, ketvirtadienį, ponia. O iki to laiko, kad po- 
ną įdirginčiau, nieko jam neleisiu. 

— Jūs įsitikinusi, kad nepralaimėsite? 

— O taip, ponia, visiškai įsitikinusi. Aš sugebėsiu 
taip įkaitinti poną, kad viskas įvyktų lygiai tą valandą, 
kurią ponia malonėsite man nurodyti. 

— Sakykim, penktą, mieloji Roza. 

— Gerai, penktą, ponia, o kur? 

— Na... mano miegamajame. 

— Gerai, ponios miegamajame. 

Supranti, brangute, ką aš padariau? Pirmiausia pasi- 
kviečiau tėųį ir mamą, paskui dėdę d'Orveleną, teismo 
pirmininką, paskui poną Raplė, teisėją, vyro draugą. 
Neįspėjau, ką ketinu jiems parodyti. Atsivedžiau juos 
visus ant pirštų galiukų ligi savo miegamojo durų. Pa- 
laukiau penktos, lygiai penktos... O, kaip daužėsi mano 
širdis! Pasikviečiau ir durininką, kad būtų vienu liudyto- 
ju daugiau! O paskui... paskui, kai laikrodis ėmė mušti 
penkias, trach, plačiai atlapojau duris... Cha! Cha! Cha! 


Jie buvo pačiame... pačiame įkarštyje... brangute... O 

kaip jis atrodė!.. Jei būtum mačiusi, kaip jis atrodė!.. Ir 
tas kvailys dar atsigręžė!.. Koks jis buvo juokingas!.. 
Kvatojau, kvatojau... O tėtis supyko, vos nešoko mušti 
mano vyro... Durininkas, išūkimas tarnas, padėjo jam 
apsirengti... mūsų akivaizdoje... mūsų akivaizdoje... 
Jis segėsi petnešas... Galėjai mirti iš juoko!.. Na, o Ro- 
za — tobulybė! Tobulybės viršūnė... Ji verkė... puikiai 
verkė. Šita mergina neįkainojama... Jei prireiks, turėk 
ją galvoje. 

Ir štai aš čia... Tučtuojau atskubėjau papasakoti 
tau tą įvykį... tučtuojau. Dabar aš laisva. Tegyvuoja 
skyrybos!.. 

Ir ji ėmė suktis svetainės viduryje, o jaunoji baronie- 
nė, susimąsčiusi ir nepatenkinta, sušnabždėjo: 


— Kodėl nepakvietei manęs pažiūrėti? 

KLOŠETĖ 


Keisti tie praeities prisiminimai! Jie persekioja mus, o 
mes negalime jų atsikratyti. 

Štai vienas jų, toks senas, toks senas, kad net nega- 
liu suprasti, kaip jis įstengė išlikti toks gyvas ir toks 
ryškus mano atmintyje. Nuo to laiko teko gyvenime 
matyti tiek niaurių, jaudinančių ar baisių dalykų, jog 
stebiuosi negalėdamas pragyventi nė dienos, kad man 
prieš akis neiškiltų tetulė Klošetė, tokia, kokią paži- 
nau ją kadaise, seniai seniai, kai man buvo dešimt ar 
dvylika metų. 

Tai buvo senutė, kartą per savaitę, antradieniais, 
ateinanti pas mano tėvus lopyti baltinių. Tėvai gyve- 
no viename tų kaimo namų, kurie vadinami pilimis, 
nors iš tikrųjų tėra senoviniai pastatai smailu stogu 
su keturiomis penkiomis prie jų prisišliejusiomis so- 
dybomis. 

Už kelių šimtų metrų, aplink raudonų, su laiku pa- 
juodusių plytų bažnyčią, spietėsi bažnytkaimis, didelis 


bažnytkaimis, miestelis. 

Taigi tetulė Klošetė ateidavo antradieniais tarp še- 
šių ir pusės septynių ryto ir, tuojau pat užlipusi į balti- 
nių podėlį, sėsdavo prie darbo. 

Tai buvo aukšta, liesa, barzdota ar, tiksliau, plaukuo- 
ta moteris — barzda, stebėtina, neįukėtuna barzda žėlė 
jai ant viso veido keistais kerais, garbanotais kuokštais, 
ir atrodė, kad kažkoks beprotis pasėjo juos šitame stam- 
biame sijonuoto žandaro veide. 

Tų barzdaplaukių buvo ant nosies, po nosimi, ap- 
link nosį, ant smakro, ant skruostų, o antakiai, be saiko 
tankus ir ilgi, visiškai žili, vešlūs, pasišiaušę, buvo pana- 
šūs į porą ūsų, patekusių čia per klaidą. 

Ji šlubavo, bet ne taip, kaip šlubuoja paprastai luo- 
šiai, kilsavo tarsi laivas ant inkaro. Kai užkeldavo di- 
džiulį kaulėtą ir iškrypusį savo kūną ant sveikos kojos, 
atrodė, kad kaupia jėgas, ir tuoj šoks ant milžiniškos 
bangos, paskui staiga nerdavo, tarsi krisdama į bedug- 
nę, prasmegdavo į žemę. Jos eigastis išties įkvėpdavo 
mintį apie audrą, taip labai ji sūpavo; o jos galva su 
visada ant jos užmaukšlintu didžiuliu baltu kyku, kurio 
kaspinai plevėsavo jai už nugaros, regėjos, sulig kiekvie- 
nu judesiu skrodžia horizontą — iš šiaurės į pietus ir iš 
pietų į šiaurę. 

Aš dievinau tetulę Klošetę. Vos tik atsikėlęs, rabaz- 
dindavausi pas ją į viršų, kur ji jau sėdėdavo ir siūdavo, 
pastačiusi kojas ant šildyklės. Kai tik aš atbėgdavau, ji 

pasodindavo mane ant šildyklės, kad neperšalčiau di- 
džiuliame šaltame pastogės kambaryje. 

„Tai atitraukia kraują nuo gerklės“, — sakydavo 
Klošetė. 

Ji pasakodavo man įvairiausias istorijas, nepaleisda- 
ma baltinių iš rankų ir lopydama juos ilgais, kumpais, 
bet mikliais pirštais; jos akys už akinių storais stiklais, — 
su amžiumi nusilpo jos regėjimas, — atrodė man milži- 
niškos, keistai gilios, dvigubos. 

Kiek galiu prisiminti iš to, ką ji man porino ir kas 
jaudino mano vaikišką širdį, jos siela turėjo būti tau- 
plačiai ir paprastai. Pasakojo man apie nutikimus mies- 
telyje: apie karvę, kuri pabėgo iš tvarto ir kurią rado 
vieną rytą prieš Prospero Molė malūną stovinčią ir 
spoksančią į besisukančius medinius malūno sparnus; 
arba apie vištos kiaušinį, aptiktą bažnyčios varpinėje, 
taip niekas niekad ir nesuprato, kokia višta galėjo jį ten 
padėti, arba dar apie Žano Pilaso šunį, kuris nubėgo 
dešimt mylių nuo miestelio ir parnešė savo šeiminin- 
ko kelnes, pavogtas kažkurio praeivio, kai jos džiūvo 
prieš duris po kelionės per lietų. Ji taip vaizdingai nu- 
pasakodavo šiuos naivius nuotykius, kad mano galvoje 
jie virsdavo neužmirštamomis dramomis, didingomis 
ir slėpiningomis poemomis, ir išradingoms poetų su- 


galvotoms istorijoms, kurias man sekdavo vakarais ma- 

ma, toli gražu buvo iki to pilnakraujiškumo, užmojo, 
tos jėgos, kokiais alsavo valstietės poringės. 

Ir štai vieną antradienį aš visą rytą klausiausi tetulės 
Klošetės, paskui išėjau su tarnu į Alė mišką, už Nuarprė 
fermos riešutauti, 0 sugrįžęs vėl panorau užlipti pas Klo- 
šetę. Atsimenu visa taip aiškiai, lyg tai būtų įvykę vakar. 

Atvėriau palėpės duris ir pamačiau senutę siuvėją 
tysančią ant grindų, šalia kėdės, kniūbsčią, išskėstomis 
rankomis — vienoje plaštakoje ji tebelaikė adatą, kito- 
je — mano marškinius. Viena jos koja, apmauta mėlyna 
kojine, tikriausiai sveikoji, gulėjo ištiesta po kėde; o aki- 
niai, nusiritę toli nuo jos, blizgėjo prie sienos. 

Sprukau šaižiai šaukdamas. Subėgo namiškiai; po 
kelių minučių sužinojau, kad tetulė Klošetė mirė. 

Negaliu apsakyti, koks gilus, veriants, siaubingas 
jaudulys sugniaužė vaikišką mano širdelę. Iš palengvo 
nusileidau į svetainę ir pasislėpiau tamsiame kamputy- 
je, kur stovėjo didžiulis senovinis krėslas, užsirabazdi- 
nau ant jo, atsiklaupiau ir pravirkau. Veikiausiai ilgai 
ten tūnojau, nes sutemo. 

Staiga į svetainę įėjo kažkas nešinas lempa, bet ma- 
nęs nepamatė, ir aš išgirdau tėtį ir mamą kalbantis su 
gydytoju, kurį pažinau iš balso. 

Jis buvo tučtuojau iškviestas, o dabar aiškino mir- 
ties priežastis. Aš, beje, nieko nesupratau. Paskui atsisė- 
do ir sutiko išgerti stikliuką likerio su sausainiu. 

Jis tebekalbėjo, ir tai, ką tada sakė, lieka ir liks įsirėžę 
man į sielą ligi mirties! Man rodos, galiu pakartoti jo 
pasakojimą beveik žodis į žodį. 

— Ak, — sakė jis, — vargšelė! Ji buvo čia mano pirmoji 
ligonė. Susilaužė koją tą dieną, kai atvažiavau į miestelį; 
išlipęs iš diližano, dar nespėjau nusimazgoti rankų, kai kaž- 
kas atbėgo manęs kviesti, nes tai buvo rimta, labai rimta. 

Jai buvo septyniolika metų, ji buvo labai graži mer- 
gina, labai graži, labai graži! Kas galėtų patikėti? Na, o 
jos istorijos aš niekad nepasakojau, ir niekas, išskyrus 
mane ir aną, kurio nebėra mūsų padangėje, jos nežino- 
jo. Dabar, kai ji mirė, jaučiuosi laisvesnis. 

Tuo metu miestelyje apsigyveno jaunas mokytojo pa- 
dėjėjas — gražus, stotingas, kariškio laikysenos vaikinas. 
Visos merginos kraustėsi dėl jo iš proto, o jis rietė nosį, 
beje, labai bijodamas mokytojo, savo viršininko, tėtušio 
Grabiu, kuris ne visada dešine koja lipdavo iš lovos. 

Tėtušis Grabiu jau tada samdėsi siuvėja gražuolę 
Hortenziją, tą, kuri mirė pas jus ir kurią vėliau praminė 
Klošete“ po to nelaimingo atsitikimo. Mokytojo padė- 
jėjas įsižiūrėjo šitą gražią merginą, ji tikriausiai pasijuto 
pamaloninta, kad šitas neįveikiamas širdžių ėdikas pa- 
sirinko būtent ją; šiaip ar taip, pamilo jį, ir jis išgavo iš 
jos sutikimą ateiti į pirmą pasimatymą mokyklos pasto- 


gėje, kai baigsis jos darbo diena, sutemus. 


“ Nuo prancūziško žodžio c/ocher (klošė) - šlubuou, t. y. šlubiukė. 

Ji apsimetė einanti namo, bet, užuot nusileidusi laip- 
tais ir išėjusi, užkopė aukštyn ir pasislėpė šiene, laukda- 
ma savo mylimojo. Jis tuoj pat atėjo, bet vos tik pradėjo 
jai meilintis, pastogės durys staiga atsidarė, ir pasirodęs 
mokytojas paklausė: 

— Ką jūs ten aukštai veikiate, Sižisberai? 

Matydamas, kad įkliuvo, jaunasis mokytojas sutri- 
kęs kvailai leptelėjo: 

— Užlipau pasilsėti ant šieno, pone Grabiu. 

Pastogė buvo labai didelė, erdvi ir visiškai tamsi; Si- 
žisberas, stumdamas gilyn išsigandusią merginą, karto- 
jo: „Eikite ten, ten, slėpkitės. Mane išvarys iš darbo, 
bėkite, slėpkitės““. 

Mokytojas, išgirdęs šnabždant, pridūrė: 

— Jūs čia ne vienas? 

— Vienas, pone Grabiu. 

— Ne, juk jūs su kažkuo šnekate. 

— Duodu žodį, esu vienas, pone Grabiu. 

— Tuoj pamatysim, — tarė senis ir nuėjo pasiimti 
žvakės. 

Tada jaunuolis, — bailys, kokių dažna, — pametė 
galvą ir staiga įtūžęs ėmė kartoti: „Betgi slėpkitės, jis 
neturi jūsų rasti. Dėl jūsų aš be duonos kąsnio visam 
gyvenimui liksiu. Sugadinsite man karjerą... Na, sa- 
kau, slėpkitės!“ 


Pasigirdo vėl spynoje sukamas raktas. 


Hortenzija pribėgo prie pastogės langelio, išeinančio 
Į gatvę, staigiai jį atidarė, paskui tyliai, ryžtingai tarė: 

— Ateikite manęs paimtu, kai jis išeis. 

Ir iššoko. 

Tėtušis Grabiu nieko nerado ir nulipo žemyn, gero- 
kai nustebęs. 

Po ketvirčio valandos ponas Sižisberas pasirodė 
pas mane ir papasakojo, kas nutiko. Mergina tebegu- 
lėjo prie sienos, nukritusi iš antro aukšto, ji neįstengė 
atsikelti. Nuėjau su juo jos parnešti. Lijo kaip iš kibiro, 
ir aš pargabenau pas save šitą nelaimingąją, jos dešinė 
koja buvo lūžusi trijose vietose, o kaulai pradūrę odą. 
Ji neaimanavo, tik su nuostabiu nuolankumu kartojo: 
„Dievas mane nubaudė, labai nubaudė!“ 

Išsikviečiau į pagalbą žmonių, išsikviečiau siuvėjos 
tėvus, surezgiau jiems istoriją apie ekipažą, kurio arkliai 
pasibaidė, apvertė ją ir sužalojo prieš mano duris. 

Žmonės manimi patikėjo, ir žandarmerija visą mėne- 
sį veltui ieškojo šio nelaimingo atsitikimo kaltininko. 

Štai ir viskas! O aš sakau, kad šita moteris — didvyrė, 
iš padermės tų, kurios atlieka kilniausius žygdarbius. 

Tai buvo vienintelė jos meilė. Ji mirė nepraradusi 
nekaltybės. Tai kankinė, didi siela, įstabi Pasišventėlė! 
Jei aš ja besąlygiškai nesižavėčiau, nebūčiau atskleidęs 
jums šios istorijos, kurios niekad nenorėjau papasakoti 


prie jos gyvos galvos, jūs suprantate kodėl. 

Gydytojas nutilo. Mama verkė. Tėtė ištarė kelis žo- 
džius, kurių aš gerai nesupratau; paskui jie išėjo. 

Aš klūpojau ant krėslo ir kūkčiojau, o mano ausį 
pasiekė keistas sunkių žingsnių garsas ir kažkoks trink- 
sėjimas laiptuose. 


Vyrai iš namų nešė Klošetės kūną. 

MARKIZAS DE FIUMROLIS 


Draugų būryje, apžergęs kėdę, Rožė de Turnevilis pa- 
sakojo; rankoje jis laikė cigarą ir, tarpais jį užsitraukda- 


mas, išpūsdavo mažutį dūmų debesėlį. 


.. Mes dar sėdėjome prie stalo, kai tarnas atnešė laišką. 
Tėtis jį atplėšė. Jūs pažįstate tėtį, kuris įsivaizduoja laiki- 
nai pavaduojąs Prancūzijos karalių. O aš vadinu jį Don 
Kichotu, nes jis dvylika metų kovojo su Respublikos vėjo 
malūnu, pats nežinodamas, ar daro tai Burbonų, ar Orle- 
aniečių vardu. Šiandien jis laužo ieųį tk už Orleaniečius, 
nes liko tik jie. Šiaip ar taip, tėtis mano, kad yra pirmasis 
Prancūzijos didikas, žinomiausias, įtakingiausias, partijos 
vadas; o kadangi jis yra senatorius iki gyvos galvos, aplin- 
kinių karalių sostai jam rodosi negana tvirti. 

Na, o mama - tai tėčio siela, monarchijos ir tikėjimo 
siela, dešinioji Dievo ranka žemėje ir kitaminčių rykštė. 

Taigi, kai mes sėdėjome prie stalo, atnešė laišką. Tėtis 
atplėšė jį, perskaitė; paskui žvilgtelėjo į mamą ir pasakė: 


— Tavo brolis vaduojasi mirtimi. 

Mama išbalo. Apie mano dėdę namuose bemaž nie- 
kada nebuvo kalbama. Aš jo visai nepažinojau. Tik iš 
žmonių girdėjau, kad jis gyveno ir dar tebegyvena pa- 
laidą gyvenimą. Prašvilpęs turtą su nesuskaičiuojama 
daugybe moterų, pasiliko tik dvi meilužes, su jomis ir 
baigė savo dienas mažame butuke, Kankinių gatvėje. 

Buvęs Prancūzijos peras, išėjęs į dimisiją kavalerijos 
pulkininkas, jis, kaip sakė žmonės, netikėjo nei Dievo, 
nei velnio. Abejodamas būsimu gyvenimu, visokiais bū- 
dais piktnaudžiavo dabartiniu gyvenimu ir tapo krau- 
juojančia mamos širdies žaizda. 

Ji tarė: 

— Duokit man laišką, Poli. 

Kai baigė skaityti, aš taip pat paprašiau duoti jį man. 
Štai tas laiškas: 


Pone grafe, laikau savo bareiga jus isbėli, kad jūsų svainis 
markizas de Fiumrolis guli mirties patale. Gal banorėsite basi- 
tvarkyt tr neužyurst, kat aš jus isbėjau. 

Juris atsidavusi 


Moelani. 


Tėtis sušnabždėjo: 

— Reikia ką nors sugalvoti. Padėtis įpareigoja ma- 
ne pasirūpinti paskutinėmis jūsų brolio gyvenimo 
akimirkomis. 

Mama pridūrė: 

— Iškviesiu abatą Puavroną, ir pasitarsime su juo. 
Paskui su abatu ir Rožė nuvažiuosiu pas brolį. Jūs, Poli, 
liksite čia. Jums negalima kompromituoti savo vardo. 
Tokiais dalykais gali ir turi rūpintis moteris. Bet politi- 
niam veikėjui, užimančiam tokį postą kaip jūs — kitas 
reikalas. Kuris nors iš jūsų priešininkų lengvai galėtų 
piktam panaudoti pagirtiniausią jūsų poelgį. 

— Jūs teisi, — sutiko tėvas. — Darykite, kaip jums lie- 
pia vidinis jūsų balsas, brangioji. 

Po ketvirčio valandos į svetainę įžengė abatas Puav- 
ronas, ir padėtis buvo visapusiškai išdėstyta, išnagrinė- 
ta, aptarta. 

Jei markizas de Fiumrolis, vienas iš didžiųjų vardų 
Prancūzijoje, mirtų be Bažnyčios palaiminimo, smū- 
gis — žinoma, diduomenei apskritai ir grafui de Turne- 
viliui atskirai — būtų baisus. Laisvamaniai džiūgautų. 
Pikti laikraščiai pusę metų skelbtų apie pergalę, mano 
motinos vardas būtų sumaišytas su purvais, O socialisti- 
niuose laikraštpalaikiuose būtų teršiamas tėvo vardas. 
Neįmanoma, kad kažkas panašaus įvyktų. 

Tad čia pat buvo apsispręsta dėl kryžiaus žygio, 
kuriam vadovautų abatas Puavronas, riebus, nedidu- 
kas, švarutis, mažumą išsikvėpinęs kunigėlis, tikras 
didelės bažnyčios kilmingame ir turtingame kvartale 


vikaras. 

Mes trise, mama, kunigas ir aš, įsėdome į lando ir 


išvažiavome duoti paskutinio patepimo mano dėdei. 


Buvo nutarta, kad pirmiausia reikės pasimatyti 
su ponia Melani, parašiusia laišką, matyt, dėdės duri- 
ninke ar tarnaite. Aš, kaip žvalgas, išlipau iš karietos 
pirmas prieš aštuonaukštį namą ir įėjau į tamsų kori- 
dorių, kur su didžiausiu vargu atradau niūrią durinin- 
ko landynę. Tas vyras nepatikliai nužvelgė mane nuo 
kojų iki galvos. 

Aš paklausiau: 

— Prašom pasakyti, kur galėčiau rasti ponią Melani. 

— Nepažįstu tokios. 

— Bet aš gavau iš jos laišką. 

— Galimas daiktas, tačiau aš jos nepažįstu. Jūs teirau- 
jatės „„mergužėlės“? 

— Ne, turbūt tarnaitės. Ji rašė man dėl vietos. 

— Tarnaitės?.. Tarnaitės? Gal tos, kur patarnauja 
markizui? Eikite pasižiūrėti, šeštas aukštas, kairėje. 

Sužinojęs, kad teiraujuosi ne „„mergužėlės“, jis tapo 
mandagesnis ir net išėjo į koridorių. Tai buvo aukštas 
džiūsna žilomis žandenomis, iškilmingais mostais, pa- 
našus į bažnyčios maršalą. 

Tekinom užbėgau gličiais sraigtiniais laiptais aukš- 
tyn, nedrįsdamas prisiliesti jų turėklų, ir šeštame aukšte 
kairėje tyliai triskart pasibeldžiau į duris. 

Durys čia pat prasidarė; prieš mane stovėjo paišina, 
didelė, stora moteris, išskėstomis rankomis įsitvėrusi į 
durų staktą, ji užstojo įėjimą ir burbtelėjo: 

— Ko jums reikia? 

— Ar jūs ponia Melani? 

— Taip. 

— Aš grafas de Turnevilis. 

— Ą! Įeikite. 

— Matot... apačioj laukia mama su kunigu. 

— A, gerai. Atsiveskite juos. Bet saugokitės durininko. 

Nusileidau žemyn ir grįžau su mama ir abatu iš pas- 
kos. Man pasirodė, kad už mūsų girdžiu dar kažkieno 
žingsnius. 

Kai įėjome į virtuvę, Melani pakvietė mus sėstis, ir 
mes visi keturi susėdome pasitarti. 

— Jam labai bloga? — paklausė mama. 

— O, taip, ponia, jis ilgai netvers. 

— Kaip atrodo, ar jis nusiteikęs priimti kunigą? 

— O... nemanau. 

— Ar galiu jį pamatyt? 

— Žinoma... ponia... tik... tik... šalia jo yra tos panelės. 

— Kokios panelės? 

— Na tos... tos... jo draugužės. 

— A! 

Mama paraudo. 


Abatas Puavronas nuleido akis. 


Mane tai pralinksmino, ir aš pasakiau: 

— Ar neįėjus man pirmam? Pažiūrėsiu, kaip jis mane 
sutiks, ir man galbūt pavyks paruošti jo širdį. 

Mama, neįžvelgdama čia nieko bloga, atsakė: 

— (Gerai, vaikeli. 

Tuo tarpu kažkur atsivėrė durys, ir balsas, moters 
balsas sušuko: 

— Melani! 

Storulė tarnaitė puolė pirmyn ir atsakė: 

— Ko reikia, panele Kler? 

— Omletą, greičiau! 

— Tuoj pat, panele. 

Ir grįžusi prie mūsų paaiškino, kam ją šaukė: 

— Jos užsakė man omletą su sūriu antrai valandai, 
užkandai. 

Ir bemat, sumušusi kiaušinius, ėmė įnirtingai juos 
plakti salotinėje. 

Išėjau į laiptų aikštelę ir truktelėjau skambutį, oficia- 
liai skelbdamas apie savo atėjimą. 

Melani atidarė duris, pasodino prieškambaryje ir nu- 
ėjo pranešti dėdei, kad aš čia, paskui grįžo ir paprašė 
mane įeiti. 

Abatas pasislėpė už durų, kad pasirodytų sulig pir- 
mu ženklu. 

Ašiš tiesų nustebau, pamatęs dėdę. Senasis lėbauto- 
jas buvo labai gražus, labai didingas, labai įspūdingas. 

Jis sėdėjo pusiaugulom didžiuliame krėsle; kojos bu- 
vo įsuptos į antklodę, o rankos, ilgos, blyškios rankos 
kabojo ant krėslo porankių, jis laukė mirties su bibliniu 
orumu. Žila barzda karojo jam ant krūtinės, o plaukai, 
taip pat visai žili, susisiekė su ja ant skruostų. 

Už jo krėslo, tarsi gindamos jį nuo manęs, stovėjo dvi 
gusios į mane akiplėšiškas gatvės mergšių akis. Su apati- 
niais sijonais ir peniuarais, nuogomis iki pečių rankomis, 
juodais ant sprando susitaršiusiais plaukais, apsiavusios 
rytietiškomis šlepetėmis, siuvinėtomis auksu, iš kurių ky- 
šojo jų kulkšnys ir šilkinės kojinės, šalia šito mirštančiojo 
jos panėšėjo į nepadorias alegorinio paveikslo figūras. 
Tarp krėslo ir lovos — stalelis, padengtas staltiese, dviem 
lėkštėmis, dviem stiklinėmis ir dviem peiliais, laukė om- 
leto su sūriu, ką tik užsakyto Melani. 

Dėdė dusdamas silpnu, bet raiškiu balsu ištarė: 

— Laba diena, vaikeli. Vėlokai atėjai manęs aplanky- 
ti. Mūsų pažintis neilgai truks. 

Aš suvapėjau: 

— Tai ne mano kaltė, dėde. 

Jis atsakė: 

— Taip, žinau. Tai ne tiek tavo, kiek tavo tėvo ir mo- 
tinos kaltė... Kaip jiems einasi? 

— Ačiū, neblogai. Sužinoję, kad sergate, atsiuntė ma- 


ne pasiteirauti, kaip jaučiatės. 


— A, o kodėl neatvažiavo patys? 

Pakėliau akis į tas dvi merginas ir tyliai pasakiau: 

— Jie nekalti, dėde, jei negalėjo atvažiuot. Tėvui bū- 
tų sunku, 0 motinai neįmanoma čia įžengti... 

Senis neatsakė, bet ištiesė man ranką. Suėmiau šitą 
blyškią, šaltą ranką ir suspaudžiau ją savojoje. 

Atsidarė durys, įžengė Melani, nešina omletu, ir 
padėjo jį ant stalelio. Abi moterys tuoj pat sėdo prieš 
lėkštes ir ėmė valgyti, nenuleisdamos nuo manęs 
akių. 

Aš tariau: 

— Dėde, mano motina labai apsidžiaugtų, jei galėtų 
jus pabučiuoti. 

Jis sušnabždėjo: 

— Aš taip pat... norėčiau... 

Nutilo. Nesugalvojau, ką dar pasakyti, kambaryje te- 
buvo girdėti, kaip tarška šakutės ir čepsi kramtančios 
burnos. 

Tada abatas, klausęsis už durų, pajutęs, kad mūsų 
pokalbis sutriko ir pamanęs, jog reikalas laimėtas, nu- 
sprendė atėjus akimirką įsikišti 17 pasirodė. 

Mano dėdę šitas pasirodymas taip apstulbino, kad 
iš pradžių jis tiesiog sustingo; paskui plačiai išsižiojo, 
tarsi norėdamas kunigą praryti, ir garsiai, iš krūtinės 
gilumos einančiu, piktu balsu šūktelėjo: 


— O ko jums čia reikia? 

Abatas, įpratęs į keblias padėtis, toliau žengė pir- 
myn šnabždėdamas: 

— Ateinu jūsų sesers vardu, pone markize, tai ji siun- 
čia mane... Ji būtų tokia laiminga, pone markize... 

Bet markizas nesiklausė. Pakėlęs ranką, tragišku ir 
įstabiu mostu parodė kunigui duris ir, gaudydamas kva- 
pą, piktai ištarė: 

— Nešdinkitės iš čia... nešdinkitės... sielų vagys... 
Nešdinkitės, sielų prievartautojai... Nešdinkitės, nesi- 
laužkite į mirusiųjų duris! 

Abatas traukėsi atatupstas, paskui jį traukiausi atatups- 
tas durų link ir aš, sprukau su savo dvasininkija; abi mo- 
terys, pajutusios, kad už jas atkeršyta, pašoko, metusios 
valgyti omletą, ir sustojo iš abiejų mano dėdės krėslo 
šonų, padėjo plaštakas jam ant pečių, jį ramindamos, gin- 
damos nuo nusikalstamų šeimos ir Tikėjimo užmačių. 

Abatas ir aš grįžome pas mamą į virtuvę. Melani vėl 
pasiūlė mums kėdes. 

— Aš taip ir maniau, — sakė ji. — Reikia sugalvoti ką 
nors kita, kitaip jis mums išsprūs. 

Ir mes vėl ėmėme svarstyti. Mama turėjo vieną nuo- 
monę; abatas laikėsi kitos, aš siūliau trečią. 

Pašnabždomis ginčijomės gal kokį pusvalandį, kai 
staiga baisus stumdomų baldų bildesys ir dėdės šūks- 
niai, dar griausmingesni ir baisesni negu pirmieji, pri- 


vertė mus visus keturis pašokti. 

Pro duris ir sienas buvo girdėti: 

— Lauk... lauk... juodnugariai... storžieviai... lauk, 
šunkaros... lauk... lauk! 

Melani puolė į miegamąjį, paskui tuoj pat grįžo pasi- 
kviesti manęs į pagalbą. Aš nuskubėjau padėti. Priešais 
mano dėdę, kuris iš pykčio pakilo iš krėslo ir dabar be- 
veik stačias visa gerkle šaukė, vienas už kito stovėjo du 
vyrai, atrodo, laukdami, kada jis mirs iš įtūžio. 

Iš ilgo juokingo surduto, siaurų angliškų batų, iš iš- 
vaizdos, primenančios bedarbį mokytoją, stačios apy- 
kaklės ir balto kaklaraiščio, iš prilaižytų plaukų, nuo- 
lankaus pavainikės religijos pseudokunigo veido iškart 
atpažinau pirmąjį — protestantų pastorių. 

Antrasis buvo šių namų durininkas, priklausęs evan- 
gelikų tikėjimui. Sekęs mus ir pamatęs mūsų nesėkmę, 
nubėgo pakviesti savo kunigo, tikėdamasis geresnės 
lemties. 

Mano dėdė, atrodo, paklaiko iš pykčio! Laisvamanis 
markizas de Fiumrolis suirzo, pamatęs katalikų kunigą, 
jo protėvių kunigą, bet jis visiškai neteko pusiausvyros, 
kai pasirodė jo durininko šventikas. 

Čiupau abu vyrus už pečių ir išmečiau lauk taip stai- 
giai, kad, lėkdami pro dvejas duris, vedančias į laiptus, 
jie smarkiai du kartus stipriai vienas į kitą atsitrenkė. 

Paskui dingau ir aš, grįžau į virtuvę, mūsų generali- 
nį štabą, pasitarti su motina ir abatu. 

Bet čia aimanuodama atbėgo paklaikusi Melani. 

— Jis miršta... miršta... ateikite kuo greičiau... jis 
miršta... 

Motina puolė į miegamąjį. Dėdė nejudėdamas gulė- 
jo ant grindų išsitiesęs visu ilgiu. Tikrai pamaniau, kad 
jis jau miręs. 

Šią akimirką mama pasielgė nuostabiai! Žengė tie- 
siai tų dviejų, prie kūno klūpančių ir bandančių jį pakel- 
ti merginų link. Ir rodydama joms duris valdingu, oriu 
ir didingu mostu, kuriam neįmanoma buvo atsispirti, 
ištarė: 

— Dabar prašau išeiti jus. 

Ir jos išėjo, neprieštaraudamos, netardamos nė žo- 
džio. Reikia pridurtu, kad ir aš ketinau išmesti jas už 
durų taip pat energingai, kaip pastorių ir durininką. 

Tada abatas Puavronas suteikė dėdei paskutinį pa- 
tepimą su visomis atitinkamomis maldomis ir atleido 
jam nuodėmes. 

Mama raudojo, sukritusi prie brolio. 

Staiga ji sušuko: 

— Jis mane atpažino! Paspaudė man ranką. Jis tk- 
rai mane atpažino!.. Ir padėkojo man. O, mano Dieve, 
koks džiaugsmas! 

Vargšė mama! Jeigu ji būtų supratusi ar numaniusi, 
kam ir už ką ši padėka buvo skirta! 

Paguldėme dėdę ant lovos. Šįsyk jis tikrai buvo miręs. 

— Ponia, — tarė Melani, — mes neturime paklodžių, į 
ką jį įvynioti. Visi baltiniai čia priklauso toms panelėms. 

Žiūrėjau į omletą, kurio jos nebaigė valgyti, man no- 
rėjosi tuo pat metu ir valgyti, ir verkti, ir juoktis. Esti 
kartais gyvenime keistų akimirkų ir keistų išgyvenimų! 

Dėdei mes ištaisėme prašmatnias laidotuves su pen- 
kiomis kalbomis prie kapo. Senatorius de Kruaselis 
nuostabiais žodžiais įrodė, kad Dievas visada išeina nu- 
galėtoju kilmingose, trumpai akimirkai pasiklydusiose 
gė paskui karstą džiugiai kaip nugalėtojai, kalbėdamiesi 
apie įstabią mirtį po šio truputį sudrumsto gyvenimo. 


Vikontas Rožė nutilo. Aplink jį svečiai juokėsi. Kaž- 
kas pasakė: „Et, tai visų atsivertimų 77 ex2repzs istorija“. 


> Paskutinę valandą (4£.). 

ŽENKLAS 


Jaunoji markizė de Rendon dar miegojo aklinai užda- 
rame kvapniame miegamajame, didelėje, minkštoje, 
žemoje lovoje, lengvo, plono it nėriniai, švelnaus it pa- 
bučiavimas batisto pataluose; miegojo viena, rami lai- 
mingu, kietu išsiskyrusios moters miegu. 

Ją pažadino balsai, gyvai šnekučiuojantys mažojoje 
svetainėje. Ji atpažino savo brangią draugę, baronienę 
de Granženi, kuri, norėdama įeiti, ginčijosi su kambari- 
ne, užstojusia savo šeimininkės duris. 

Tada jaunoji markizė atsikėlė, atšovė duris, pasuko 
raktą spynoje ir, kilstelėjusi portjerą, iškišo galvutę, tik 
savo šviesią galvutę, apgaubtą plaukų debesėlio. 

— Kas atsitiko, — tarė ji, —- kad taip anksti atėjai? Dar 
nėra devynių. 

Jaunoji baronienė, labai išbalusi, karštligiškai susijau- 
dinusi atsakė: 

— Turiu su tavim pakalbėti. Man nutiko baisus 
dalykas. 

— Įeik, brangute. 

Baronienė įėjo, jos pasibučiavo, ir jaunoji markizė 
vėl atsigulė, tuo tarpu kambarinė atvėrė langus, įleisda- 
ma oro ir šviesos. Kai tarnaitė išėjo, ponia de Rendon 
tarė: 

— Na, pasakok. 

Ponia de Granžeri pravirko, apsipildama tomis 
skaidriomis ašaromis, kurios teikia dar daugiau žavesio 
moterims, ir ėmė vapėti, nesišluostydama akių, kad ne- 
paraustų. 

— O, brangioji, tai, kas nutiko, siaubinga, siaubinga. 
Visą naktų nesudėjau akių, nė minutės, girdi, nė minu- 
tės. Štai, paklausyk, kaip daužosi mano širdis. 

Ir, paėmusi draugės ranką, pridėjo ją sau prie krūti- 
nės, prie to apskrito ir standaus moters širdies apval- 
kalo, kuriuo dažnai tenkinasi vyrai ir kuris neleidžia 
jiems ieškoti, kas slypi po juo. Jos širdis išties smar- 
kiai daužėsi. 

Ji kalbėjo: 

— Tai atsitiko vakar dieną... apie ketvirtą valandą... 
ar pusę penkių. Tiksliai nepamenu. Gerai žinai mano 
butą; žinai, kad mano mažoji svetainė antrame aukšte, 
toji, kur paprastai sėdžiu, išeina į Sen Lazaro gatvę; ir 
kad mėgstu sėdėti prie lango ir žiūrėti į praeivius. Šitas 
stoties kvartalas toks linksmas, toks triukšmingas, toks 
gyvas... Žodžiu, man visa tai patinka! Tai štai, sėdėjau 
vakar ant žemos kėdutės, kurią liepiau pastatyti prie 

lango; langas buvo atviras, ir aš apie nieką negalvojau: 
kvėpavau dangaus mėlyne. Prisimeni, koks gražus va- 
kar buvo oras! 

Staiga matau — kitoje gatvės pusėje pro langą taip 
pat žiūri moteris, moteris raudona suknele, aš vilkėjau 
violetinę, žinai, tą savo gražią violetinę suknelę. Mote- 
ris buvo man nepažįstama, kažkokia nauja gyventoja, 
atsikrausčiusi čia prieš mėnesį; kadangi visą mėnesį li- 
jo, dar nebuvau jos mačiusi. Bet beregint supratau, kad 
tai blogo elgesio mergina. Iš pradžių pasidygėjau ir pa- 
sipiktinau, jog ji sėdi prie lango kaip aš; paskui pamažu 
man pasidarė įdomu ją stebėti. Pasirėmusi alkūnėmis 
ant lango, ji gaudė akimis vyrus, o vyrai taip pat dairė- 
si 1 ją — visi ar beveik visi. Galima buvo pagalvot, jog 
artėdami prie namo jie jau buvo kažko įspėti, kad jie ją 
užuodė, kaip šunys užuodžia medžiojamąjį žvėrį, nes 
staiga atversdavo galvą ir skubiai persimesdavo su ja 
žvilgsniu, sąmokslininkų žvilgsniu. Jos žvilgsnis sakė: 
„Nonte?“ 

Jų žvilgsnis atsakydavo: „Neturiu laiko“ arba „Kitą 
kartą“, arba „Nėra pinigų“, arba dar: „Slėpkis, nenau- 
dėle!“ Šią paskutinę frazę tardavo šeimos tėvų akys. 

— Neįsivaizduoji, kaip buvo smagu žiūrėti į jos gud- 
rybes arba, tiksliau, į jos darbą. 

Kartais ji staiga užtrenkdavo langą, ir aš matydavau, 
kaip pro vartus įsuka vyriškis. Šį ji sumeškeriodavo 

kaip meškeriotojas gružlį meškere. Tada imdavau žiūrė- 
ti į laikrodį. Jie užsibūdavo dvylika dvidešimt minučių, 
niekad ilgiau. Galų gale šita moteris-voras mane gyvai 
sudomino. O be to, toji mergina nebuvo bjauri. 

Svarsčiau: „Ką ji daro, kad jie taip lengvai, taip grei- 
tai, visiškai tiksliai ją supranta? Ar nepalydi ji žvilgsnio 
galvos linktelėjimu ar rankos mostu?“ 

Ir aš pasiėmiau teatro žiūronėlius, kad perprasčiau 
jos metodą. O! Jis buvo visiškai paprastas: pirmiausia 
trumpas žvilgsnis, paskui šypsena, paskui nežymus 
krestelėjimas, tarsi klausimas: „(Gal užeisite?“ Bet tas 
krestelėjimas toks lengvas, toks neryškus, toks santū- 
rus, kad iš tiesų reikėjo būti dideliu meistru, jog jis pa- 
vyktų taip, kaip jai. 

Ir aš ėmiau svarstyti: „Ar tas krestelėjimas galva iš 
apačios į viršų, įžūlus ir kartu mielas, — nes tas mos- 
tas tikrai buvo labai mielas, — pavyktų taip pat gerai 
ir man?“ 

Priėjau prie veidrodžio ir išbandžiau. Ir žinai, bran- 
gioji, man jis pavyko geriau negu jai, daug geriau!.. Bu- 
vau labai patenkinta ir sugrįžau prie lango. 

Dabar ji nieko nebeprisiviliodavo, vargšė mergina, 
nieko. Jai iš tiesų nesisekė. Kaip vis dėlto turi būti bai- 
su šitokiu būdu užsidirbti duoną, — baisu, nors kartais 
smagu, nes galų gale tarp tų vyrų, kuriuos sutinkate 


gatvėje, pasitaiko visai nieko sau. 

Dabar jie visi ėjo mano šaligatviu ir nė vienas — jos. 
Saulė pasisuko. Jie žengė vieni paskui kitus — jauni, se- 
ni, tamsiaplaukiai, šviesiaplaukiai, žilstelėję, visai žili. 

Mačiau tarp jų labai meilių, išties labai meilių, bran- 
gioji, daug patrauklesnių negu mano vyras ar taviškis, ta- 
vo buvęs vyras, juk tu išsiskyrusi. Dabar tu gali rinkts. 

Galvojau: „Jei aš, padori moteris, duočiau ženklą, ar 
jie mane suprastų?“ Ir štai man užeina noras, nėščios 
moters noras... siaubingas noras, žinai, vienas tų norų, 
kuriam negali atsispirti. Man taip kartais nutinka. Pasa- 
kyk, ar tai ne kvaila! Manau, kad mes, moterys, turime 
beždžionių sielą. Beje, man tvirtino (sakė vienas gydy- 
tojas), kad beždžionių smegenys labai panašios į mū- 
sų smegenis. Mums visados būtina ką nors mėgdžioti. 
Mėgdžiojame savo vyrus pirmą mėnesį po vestuvių, 
jei mylime juos, paskui savo meilužius, savo drauges, 
nuodėmklausius, kai jie mums patinka. Persiimame jų 
maniera galvoti, kalbėti, kartojame jų žodžius, mostus, 
viską. Kvaila. 

Žodžiu, kai mane ima baisi pagunda ką nors padary- 
ti, visada padarau. 

Ir aš tariau sau: „Na gerai, pabandysiu kartą, tk vie- 
ną kartą, pažiūrėsiu, kas išeis. Kas gali man atsitikti? 
Nieko! Nusišypsosime vienas kitam, ir viskas, ir aš dau- 
giau niekad jo nepamatysiu; O jei ir pamatysiu, jis ma- 


nęs neatpažins; O jei atpažins, aš, po galais, išsiginsiu“. 

Pradedu rinktūs. Norėjau, kad jis būtų šaunus, 1a- 
bai šaunus. Staiga matau — ateina aukštas, šviesiaplau- 
kis, labai dailus vaikinas. Tu juk žinai, man patinka 
šviesiaplaukiai. 

Žvilgteliu į jį. Jis žvilgteli į mane. Nusišypsau; jis 
nusišypso; padarau tą mostą, O, vos ne VOS, VOS Ne vos 
pastebimą; jis atsako „taip“ linktelėdamas galva, ir štai 
jis įeina, brangioji! Jis įeina pro paradines mūsų namo 
duris. 

Neįsivaizduoji, ką aš išgyvenau tą akimirką! Maniau, 
kad išprotėsiu. Koks siaubas! Pagalvok, jis kreipsis į tar- 
nus! Į Žozefą, kuris toks atsidavęs mano vyrui! Žoze- 
fas tikriausiai pagalvos, jog seniai šį poną pažįstu. 

Ką daryu, sakyk! Ką daryt? Jis tuoj pat, po minu- 
tėlės paskambins. Ką daryt, sakyk? Pamaniau, kad ge- 
riausia bėgti jo pasitikti, pasakyti, kad jis apsiriko, mal- 
dauti, kad išeitų. Jis pasigailės moters, vargšės moters! 
Tai va, puolu prie durų ir atidarau jas tą akimirką, kai 
jis jau ruošiasi spausti skambut. 

Visai pametusi galvą, suvapėjau: „Išeikite, pone, 
išeikite, jūs apsirikote, aš — padori moteris, ištekėjusi 
moteris. Tai klaida, baisi klaida, palaikiau jus vienu 
savo draugu, į kurį jūs labai panašus. Pasigailėkite, 
pone“. 

Na, o jis i1ma juoktus, brangioji, ir atsako: „Laba die- 


na, katyte. Zinai, man pažįstama tavo pasaka. Tu ište- 

kėjusi, vadinasi, ne vienas, o du luidorai. Gausi juos. 
Eime, rodyk kelią“. 

Ir jis pastumia mane; uždaro duris, 0 aš stoviu iš- 
sigandusi prieš jį, jis mane pabučiuoja, apkabina per 
juosmenį, įveda į svetainę, jos durys liko atviros. 

Paskui ima viską apžiūrinėt, kaip įkainotojas auk- 
cione, ir sako: „Velniai rautų, miela pas tave, labai ele- 
gantiška. Turbūt sėdi be skatiko kišenėje šiuo metu, jei 
gaudai klientus pro langą!“ 

Aš vėl puolu maldauti: „„Ak, pone, išeikite, išeikite, 
išeikite! Grįš mano vyras! Grįš tuoj pat. Jis visada grįž- 
ta tokiu laiku! Dievaži, jūs apsirikote!“ 

O jis ramiai atsako: „Dar ko, gražuole, gana maivy- 
tis. Jei tavo vyras grįš, duosiu jam šimtą su, kad eitų ko 
nors išgerti priešais“. 

Pamatęs ant židinio Raulio nuotrauką, klausia: „Tai 
čia tavo... tavo vyras?“ — „Taip, jis“. — Nieko sau snu- 
kis. O čia kas tokia? Tavo draugė?“ 

Tai buvo tavo nuotrauka, brangioji, Žinai, tu su va- 
karine suknele. Nebežinojau, ką sakau, suveblenau: 
„Taip, tai mano draugė“. — „Ji labai miela. Supažindin- 
si mane su ja“. 

Čia laikrodis ima mušti penkias, o Raulis grįžta kas- 
dien pusę šešių! Tik pagalvok, kas būtų buvę, jeigu jis 
būtų grįžęs, kol anas dar nebuvo išėjęs! Tada... tada... 


man susimaišė protas... visai susimaišė... aš pamaniau... 

pamaniau... kad... kad geriau kuo greičiau šito žmo- 
gaus atsikratyti... Juo anksčiau baigsis... tu supranti... 
ir... Štal... štai..... juk reikėjo... reikėjo, brangioji... be šito 
jis nebūtų išėjęs. Tai va, aš... aš... užšoviau svetainės 
duris... Štai. 

Jaunoji markizė de Rendon ėmė kvatoti, beprotiš- 
kai kvatoti, įsikniaubusi į pagalvę, tirtėjo visa jos lova. 

Trupuų aprimusi, paklausė: 

— O jis buvo gražus vyrukas? 

— Taip. 

— Ir tu dar aimanuoji? 

— Bet... bet... matai, brangioji, jis pasakė, kad rytoj 
grįš... tą pačią valandą... ir aš... aš baisiai bijau... Ką da- 
ryti... sakyk... ką daryti? 

Jaunoji markizė atsisėdo lovoje ir susimąstė, paskui 
netikėtai pareiškė: 

— Pasistenk, kad jį suimtų. 

Jaunoji baronienė apstulbo. ji pralemeno: 

— Kaip? Ką sakei? Ką tu sau galvoji? Suimti jį? Bet 
kokia dingstimi? 

— O, labai paprastai. Nueisi pas komisarą; pasakysi, 
kad kažkoks ponas persekioja tave jau trys mėnesiai; 
kad vakar įžūliai įsiveržė pas tave; kad grasino vėl ap- 
silankysiąs rytoj ir kad tu prašai įstatymų globos. Tau 
duos du policininkus, ir jie jį suims. 


— Bet, brangioji, o jeigu jis papasakos... 

— Niekas juo nepatikės, kvailiuke, jei gerai suregsi sa- 
vo istoriją komisarui. Jie patikės tavimi, juk tu neprie- 
kaištingosios diduomenės moteris. 

— O, aš nedrįsiu... 

— Reikia drįsti, brangioji, arba tu žuvusi. 

— Pagalvok, kad... kad jis gali mane užgaulioti... kai 
ji suims. 

— Na, o tu turėsi liudytojų, ir jis bus nuteistas. 

— Nuteistas kaip? 

— Nuteistas atlyginti padarytą žalą. Šiuo atveju rei- 
kia būti negailestingai! 

— A! Dėl tos žalos... Vienas dalykas mane labai trik- 
do... labai... Jis paliko man... du luidorus... ant židinio. 

— Du luidorus? 

— Taip. 

— Ne daugiau? 

— Ne. 

— Mažoka. Aš būčiau jautusis pažeminta. Na ir kas? 

— Na ir kas? Ką daryti su tais pinigais? 

Jaunoji markizė akimirką dvejojo, paskui rimtai at- 
sakė: 

— Brangioji... Reikia... reikia... ką nors padovanoti 


tavo vyrui... to reikalauja teisingumas... 

VELNIAS 


Kaimietis stovėjo prieš gydytoją prie merdinčios moti- 
į abu vyrus ir klausėsi jų kalbos. Ji turėjo mirti; ji ne- 
maištavo, jos gyvenimas baigtas, jai buvo devyniasde- 
šimt dveji metai. 

Pro atvirą langą ir duris skverbėsi liepos mėnesio 
saulė, skleidė savo karštą liepsną ant plūktinės aslos, 
tamsios, banguotos, keturių kaimiečių kartų klumpių 
numintos. Kaitraus vėjelio atnešti, į kambarį sruvo lau- 
kų kvapai, vidudienio įšylio nudegintų žolių, javų, lapų 
kvapai. Garsiai čirškė žiogai, pripildydami laukus skar- 
daus tarškesio, panašaus į tą garsą, kurį kelia medinės 
tarškynės, pardavinėjamos vaikams mugėse. 

Gydytojas, pakėlęs balsą, kalbėjo: 

— Onorė, jūsų motinos būsena tokia, kad negalite 
palikti jos vienos. Ji gali kas minutę numirti. 

Kaimietis nusiminęs kartojo: 

— Bet kviečius suvežti tai reikia; jau ir taip per ilgai 


guli ant žemės. Ir oras tinkamas. Ką pasakysi, motin? 

Ir merdinti senė, vis dar kamuojama normandiško 
šykštumo, akimis ir kakta atsakė „taip“ — tegul sūnus 
veža kviečius ir palieka ją mirti vieną. 

Bet gydytojas supyko ir treptelėjo koja. 

— Jūs tikras galvijas, girdite, ir aš neleisiu jums šito dary- 
ti, ar aišku? O jeigu jau būtina suvežti tuos javus šiandien, 
susiraskite, po šimts kalakutų, tetulę Rapė, tegul ji sėdi 
prie jūsų motinos. Aš reikalauju, girdite! O jei nepaklusite, 
paliksiu jus stipti kaip šunį, kai jūs pats susirgsite? 

Kaimietis, liesas išstypėlis, lėtų mostų, kankinamas 
neryžtingumo, gydytojo baimės ir laukinės gobšumo 
aistros, abejojo, skaičiavo, mikčiojo. 

— Kiek ima ta Rapė už priežiūrą? 

Gydytojas šaukė: 

— Iš kur aš galiu žinoti? Nelygu kuriam laikui papra- 
šysite. Susitarkite su ja, po velnių! Bet reikalauju, kad ji 
būtų čia po valandos, girdite? 

Žmogynas ryžosi: 

— Einu jau, einu, nepykit, pone daktare. 

Ir gydytojas išėjo šaukdamas: 

— Žinokit, saugokitės, kai supykstu, juokų nekrečiu! 

Likęs vienas, kaimietis atsigręžė į motiną ir nuolan- 
kiu balsu tarė: 

— Einu, susirasiu tą Rapė, kad jau tas žmogus nori. 
Pakentėk, kol sugrįšiu. 


Ir jis taip pat išėjo. 

Senutė Rapė, drabužių lygintoja, samdydavosi pabu- 
dėti prie kaimo ir apylinkių mirusiųjų ir merdinčiųjų. 
Paskui, vos užsiuvusi savo klientus į drobulę, iš kurios 
jiems jau nebuvo skirta išlįsti, vėl čiupdavo savo lygin- 
tuvą, kuriuo brūžino gyvųjų baltinius. Susiraukšlėjusi it 
pernykštis obuolys, pavydi, šykšti kaip reta, perlinkusi 
pusiau, tarsi strėnos jai būtų lūžusios nuo amžino au- 
deklų lyginimo, ji, atrodo, jautė baisingą ir cinišką aistrą 
agonijai. Šnekėjo ji tik apie žmones, mirusius jos akyse, 
apie įvairiausius mirties atvejus, kuriuos teko matyti; ir 
dėstė visa tai su visomis smulkmenomis, visada pana- 
šiomis, kaip medžiotojas, pasakojąs apie savo šūvius. 

Kai Onorė Bontanas įžengė pas ją, ji ruošė mėlį kai- 
miečių apykaklaitėms. 

Jis tarė: 

— Labas vakaras, kaip reikalai, tetule Rapė? 

Ji atsuko galvą. 

— Šiaip taip. O jūsų? 

— O, mano — neblogai, bet va, mano močiai nekaip. 

— Jūsų močiai? 

— Taip, mano močiai! 

— O kas jai yra? 

— Tas, kad taiso kojas į aną pasaulį. 

Senė ištraukė rankas iš vandens, melsvi vaiskūs lašai 
slydo pirštais ir kapsėjo į kubilą. 


Staiga su užuojauta paklausė: 

— Ji visai bloga? 

— Gydytojas sako, kad neišgyvens ir dienos. 

— vadinasi, iš tikrųjų bloga. 

Onorė dvejojo. Jam reikėjo sugalvoti įžangą tam pa- 
siūlymui, kurį ruošė išsakyti. Bet nieko nesugalvojęs iš 
karto rėžė: 

— Kiek paimsite už tai, kad pabudėsite prie jos iki 
galo? Žinote, nesu turtingas. Net tarnaitės nusisamdy- 
ti negaliu. Ji, vargšelė, todėl ir atgulė, kad persitempė 
triūsdama, pervargo! Dirbo už dešimt, nors jai devy- 
niasdešimt dveji. Tokių dabar reta!.. 

Tetulė Rapė rimtu veidu atsakė: 

— Mano yra dvi kainos: keturiasdešimt su už dieną 
ir trys frankai už naktų turtuoliams. O kitiems — dvi- 
dešimt su už dieną ir keturiasdešimt už naktų. Iš jūsų 
paimsiu dvidešimt ir keturiasdešimt. 

Bet kaimietis svarstė. Savo motiną jis puikiai buvo 
perpratęs, žinojo, kokia ji atkakli, stipri, atspari. Ji galėjo 
pratempti visą savaitę, kad ir ką ten paistė gydytojas. 

Jis ryžtingai pasakė: 

— Ne. Geriau pasakykite man kainą iš karto už viską, 
iki galo. Rizikuosime abu. Gydytojas sako, kad ji tuoj pasi- 
mirs. Jei taip atsitiks, jūs laimėsite, aš pralaimėsiu. Bet jei 
tvers iki rytojaus ir ilgiau, laimėsiu aš, pralaimėsite jūs! 

Slaugė nustebusi žiūrėjo į vyrą. Jai niekados neteko 


derėtis dėl išankstinės kainos. Dvejojo, susigundžiusi 

mintimi, kad gali laimėti. Paskui jai kilo įtarimas, jog jis 
nori ją apmulkinti. 

— Negaliu nieko pasakyti, nepamačiusi motulės, — at- 
sakė ji. 

— Tai einam, pažiūrėsit. 

Ji nusišluostė rankas ir čia pat išėjo su juo. 

Eidami jie nesišnekėjo. Ji trepeno skubiai, O jis Žir- 
glojo ilgomis kojomis, tarsi sulig kiekvienu žingsniu 
taikytųsi šokti per upelį. 

Karščio išsekintos karvės, gulinčios laukuose, sun- 
kiai kėlė galvas tų dviejų praeinančių žmonių link ir 
tyliai baubė, tarsi prašydamos šviežios žolės. 

Netoli namų Onorė Bontanas burbtelėjo: 

— O kas, jeigu viskas jau baigta? 

Ir balso tonas išdavė nesąmoningą jo norą. 

Bet senoji nė nemanė mirti. Gulėjo ant nugaros sa- 
vo skurdžiame guolyje, sudėjusi ant violetinio kartūno 
antklodės rankas, baisiai liesas, gyslotas rankas, pana- 
šias į keistus gyvūnus, į krabus, susuktas reumatizmo, 
nuovargio, veik šimtmetinio jų atlikto darbo. 
ją. Pačiupinėjo pulsą, paklausė, kaip kvėpuoja, paklausi- 
nėjo, kad išgirstų jos balsą; paskui, dar ilgai ją stebėjusi, 
išėjo su Onorė. Susidarė aiškią nuomonę. Senė neiš- 
temps iki nakties. Onorė paklausė: 

— Na kaip? 

Slaugė atsakė: 

— Na taip, pratęs dar dvi, gal tris dienas. Duosite 
man šešis frankus už viską. 

Jis šūktelėjo: 

— Šešis frankus! Šešis frankus! Jūs iš proto išsikraus- 
tėte? Sakau jums, kad jai liko penkios šešios valandos, 
ne daugiau! 

Ir jie ilgai abu įnirtę ginčijosi. Kadangi slaugė ruošė- 
si išeiti, o laikas bėgo, kviečiai patys į kluoną nesueis, 
tad jis galų gale sutiko: 

— Tebūnie, sutarta, šeši frankai už viską, iki išneš 
kūną iš namų. 

— Sutarta, šeši frankai. 

Ir jis nustypino pas savo kviečius, gulinčius ant že- 
mės prieš kaitrią saulę, brandinančią derlių. 

Slaugė grįžo į trobą. 

Atsinešė siuvinį, nes šalia merdinčiųjų ar miru- 
siųjų ji visą laiką dirbdavo čia sau, čia šeimai, kuri 
samdydavo ją šitam dvigubam darbui už papildomą 
mokestį. 

Staiga paklausė: 

— Ar jums bent kunigėlį iškvietė, močiute Bontan? 

Kaimietė papurtė galvą „ne“, ir tetulė Rapė, kuri 
buvo pamaldi, gyvai pašoko: 

— Viešpatie Dieve, negali būti! Bėgu pakviesti kle- 


bonėlio. 

Ir ji nubildėjo į kleboniją taip skubinai, kad berniūkš- 
čiai aikštėje, matydami ją šitaip skuodžiant, pamanė, 
jog nutiko nelaimė. 

Kunigas tuoj pat apsivilko kamža ir išėjo, pirma jo 
žengė tarniukas, skambindamas varpeliu, skelbė, kad 
per kaitrius ramius laukus eina Dievulis. Vyrai, dirban- 
tys tolumoje, kėlė dideles skrybėles ir stovėjo nejudė- 
dami, laukdami, kada baltas apdaras dings už kurios 
nors sodybos; moterys, rišančios pėdus, atsitiesusios 
žegnojosi; išbaidytos juodos vištos dulkėjo krypuoda- 
mos pagal griovius iki žinomos joms daubos, kur ga- 
lėjo pasislėpti; lankoje pririštas kumeliukas, pamatęs 
kamžą, išsigando ir ėmė spardydamasis suktis aplink 
savo virvę. Pirmas sparčiai žengė tarniukas raudonu 
drabužiu, o kunigas su savo keturkampe kepuraite ėjo 
paskui jį, palenkęs ant peties galvą, šnabždėdamas mal- 
das; paskutinė krypavo tetulė Rapė, persilenkusi, tarsi 
žengdama norėtų pulti ant kelių, sudėjusi rankas mal- 
dai kaip bažnyčioje. 

Onorė pamatė juos 1š tolo ir paklausė: 

— Kur taip eina mūsų klebonėlis? 

Jo bernas, nuovokesnis, atsakė: 

— Neša Dievulį tavo motinėlei, po šimts kelmų! 

Kaimietis nenustebo: 

— Ko gera, taip ir yra! 


Ir vėl ėmėsi darbo. 

Motušė Bontan atliko išpažinų, gavo nuodėmių at- 
leidimą, priėmė komuniją, ir kunigas grįžo atgal, palik- 
damas abi moteris tvankioje troboje. 

Tada tetulė Rapė įsižiūrėjo į merdinčiąją svarstyda- 
ma, ar ta ilgai tvers. 

Temo; į vidų smarkesniais gūsiais tvino vėsesnis 
oras, kilnojo ant sienų šventą paveikslėlį, prisegtą 
dviem smeigtukais; lango užuolaidėlės, kadaise baltos, 
dabar pageltusios, nutupėtos musių, regėjos, skrenda, 
grumiasi, nori dingti kartu su senės siela. 

Oji nejudėdama, atviromis akimis, atrodo, abejingai 
laukė mirties, tokios artimos, bet vis dar delsiančios. 
Gaudė kvapą, jis veržėsi švilpdamas iš jos sugniaužtos 
gerklės. Netrukus šis alsavimas sustos, šioje žemėje 
liks viena moterimi mažiau, ir niekas jos negailaus. 

Sutemus grįžo Onorė. Priėjęs prie lovos pamatė, 
kad motina dar gyva, ir paklausė: „Na, kas girdėt?“, 
kaip klausdavo kadaise, kai ji sirguliuodavo. 

Paskui adeido tetulę Rapė primindamas: 

— Rytoj. Penktą valandą. Nevėluokit. 

Ji atsakė: 

— Rytoj. Penktą valandą. 

Ir ji išties pasirodė švintant. 

Onorė, prieš išeidamas į laukus, valgė sriubą, kurią 
pats buvo išsiviręs. 


Slaugė paklausė: 

— Na kaip, nusibaigė jūsų motinėlė? 

Jis atsakė su klastinga raukšle akių kampučiuose. 

— Ana bemaž pagerėjo. 

Ir išėjo. 

Tetulė Rapė sunerimusi priėjo prie senosios, šios 
būklė buvo vis tokia pati, gulėjo dvasią gaudydama, be- 
jausmė, atviromis akimis ir sugniaužtomis ant apkloto 
rankomis. 

Ir slaugė suprato, kad ji gali šitaip tverti dvi dienas, 
keturias dienas, savaitę; jos šykščią širdį sugniaužė 1š- 
gąstis ir tuo pat metu jai sukilo pasiutęs pyktis ant to 
gudreivos ir ant šitos moters, kuri niekaip nenumiršta. 

Vis dėlto ėmėsi darbo ir laukė, akis įdūrusi į raukšlė- 
tą Motušės Bontan veidą. 

Onorė grįžo pusryčių; atrodė patenkintas, bemaž 
linksmas; paskui vėl išėjo. Kviečiams vežti sąlygos bu- 
vo puikiausios. 

Tetulė Rapė nebesitvėrė pykčiu; dabar kiekviena 
prabėgusi minutė atrodė jai pavogtas laikas, pavogti pi- 
nigai. Jai užėjo noras, beprotiškas noras čiupti šitą seną 
ožką, šitą seną užsispyrėlę, šitą seną kietakaktę už ger- 
klės ir trupuų spustelėjus sustabdyti tą silpną trūkčioja- 
mą alsavimą, kuris vogė jos laiką ir pinigus. 

Paskui pagalvojo, kad tai pavojinga, ir jai į galvą šo- 
vė kitos mintys, ji priėjo prie lovos. 


Paklausė: 

— Ar esi, močiute, mačiusi velnią? 

Motušė Bontan sušvagždėjo: 

— Ne. 

Tada slaugė ėmė plepėti, regzti nebūtas istorijas, 
kad įvarytų siaubą nusilpusiai merdinčios senės sielai. 

Pora minučių prieš mirų visiems mirštantiesiems 
pasirodąs velnias, rietė ji, su šluota rankoje, su puodu 
ant galvos, garsiai šaukdamas. Kai jį pamatai, galas, te- 
liko gyventi trumpa akimirka. Ir ji ėmė skaičiuoti visus 
tuos, kuriems velnias pasirodęs šiais metais jos akivaiz- 
doje: Žozefenui Luazeliui, Elali Ratjė, Sofi Padanjo, Se- 
rafinai Gropjė. 

Senoji Bontan pagaliau susijaudino, ėmė blaškytis, 
mosuoti rankomis, stengėsi taip atgręžti galvą, kad pa- 
matytų visą kambarį. 

Staiga tetulė Rapė dingo. Išsitraukė 1š spintos paklo- 
dę, apsisiautė ja, užsivožė katilą, kurio trys trumpos ir 
riestos kojos styrojo nelyginant trys ragai, čiupo dešine 
ranka šluotą, kaire — skardinį kibirą ir staiga išmetė jį į 
viršų, kad jis krisdamas sudžerškėtų. 

Kibiras su baisiu trenksmu krito ant žemės; ta- 
da, užsilipusi ant kėdės, slaugė pakėlė užuolaidą, ka- 
bančią lovos kojūgalyje, ir išlindo mosikuodama ran- 
komis, šaižiai šaukdama iš po to geležinio puodo, 
kuris dengė jos veidą, grasindama šluota merdinčiai 


senei. 

Mirštančioji, paklaikusiomis akimis, pakvaišusi, ne- 
žmoniškomis pastangomis bandė pasikelti ir pabėgti; 
iš guolio jau išlindo jos pečiai ir krūtinė; paskui ji su- 
smuko atgal garsiai atsidūsdama. Buvo baigta. 

O tetulė Rapė ramiai sudėjo atgal į vietą visus daiktus: 
šluotą į kampą šalia spintos, paklodę į spintą, katilą ant 
ugniakuro, kibirą ant lentynos, kėdę atrėmė į sieną. Pas- 
kui profesionalės gestais užspaudė išplėstas mirusiosios 
akis, padėjo ant lovos lėkštę, įpylė į ją švęsto vandens, 
pamerkė buksmedžio šakelę, kabėjusią virš komodos, ir 
atsiklaupusi ėmė karštai kalbėti maldas už mirusiuosius, 
kurias, pagal savo amatą, mokėjo mintinai. 

O kai Onorė, vakarui atėjus, sugrįžo, rado ją besi- 
meldžiančią ir tuoj pat paskaičiavo, kad jis prakišo dvi- 
dešimt su, nes ji prasėdėjo tik tris dienas ir vieną nakų, 
už tai jai priklausė viso labo penki frankai, o ne šeši, 


kuriuos jis turėjo sumokėti. 

TRIJŲ KARALIŲ VAKARIENĖ 


— O kaipgi, — tarė kapitonas grafas de Garanas, — kaip 
aš galiu neprisiminti tos Trijų Karalių vakarienės karo 
metais. 

Tarnavau tada vachmistru husarų pulke ir dvi savai- 
tes basčiausi kaip žvalgas aplink vokiečių avangardą. 
Iš vakaro užkapojome keletą ulonų ir netekome trijų 
vyrų, tarp kurių buvo ir tas vargšelis jaunasis Rodvilis. 
Prisimenate, Žozefas de Rodvilis? 

Tai va, tą dieną kapitonas įsakė man pasiimti dešimt 
raitelių ir užimti, o užėmus visą nakų išlaikyti Portere- 
no miestelį, kur per paskutines savaites teko penkis kar- 
tus kautis. Šitame širšių lizde nebuvo likę nė dvidešimt 
namų ir dvylikos gyventojų. 

Taigi pasiėmiau su savim dešimt raitelių ir išjo- 
jau apie ketvirtą valandą. Penktą valandą visiškai 
sutemus pasiekėme pirmąsias Portereno sienas. Su- 
stojau ir įsakiau Marša — jūs žinote Pjerą de Marša, 
paskui jis vedė panelę Martel-Ovlan, markizo de 


Martel-Ovleno dukterį — vienam nusigauti į miestelį 

ir pargabenti žinių. Buvau pasirinkęs tik savanorius, 
ir visi jie buvo iš kilmingų šeimų. Tarnyboje malonu, 
kai nereikia turėti reikalų su prasčiokais. Tas Marša 
buvo apsukrus kaip reta, gudrus kaip lapė ir vinklus 
kaip žaltys. Gebėjo užuosti prūsus, kaip šuo užuodžia 
kiškį, surasti maisto ten, kur be jo būtume mirę badu, 
ir su neįsivaizduojamu vikrumu iš visų išgauti visada 
tikrų žinių. 

Grįžo po dešimties minučių. 

— Viskas gerai, — pasakė jis, — jau trys dienos nė vie- 
nas prūsas čia neparodė nosies. O miestelis nykus. Kal- 
bėjausi su vienuole, kuri apleistame vienuolyne slaugo 
keturis ar penkis ligonius. 

Įsakiau leistis pirmyn, ir mes įjojome į pagrindinę 
gatvę. Dešinėje ir kairėje šmėžavo sienos be stogų, 
vos įžiūrimos akloje tamsoje. Vienur kitur už langų 
blykčiojo švieselės: kažkokia šeima, narsuolių ar be- 
turčių šeima liko saugoti savo apgriuvusio būsto. Pra- 
dėjo dulkti lietus —- smulkus ledinis lietus, ir mes jau 
žvarbome, dar nespėję sušlapti, vien tik nuo jo prisi- 
lytėjimo prie mūsų apsiaustų. Arkliai kliuvo už akme- 
nų, sijų, baldų. Mus vedė pėsčias Marša, laikydamas 
arklį už pavadžių. 

— Kur mus vedi? — paklausiau. 

Jis atsakė: 


— Radau būstą, ir, be to, puikų! 

Ir netrukus sustojo prieš nedidelį miestelėnų name- 
li prie gatvės, sveikut sveikutėlį, aklinai užrakintą, už 
namelio buvo matyti sodas. 

Su dideliu akmeniu, rastu prie pinučių tvoros, Mar- 
ša nudaužė užraktą, paskui užbėgo priebučio laiptais; 
spyręs kojomis ir įrėmęs pečiais, išlaužė paradinės du- 
ris, uždegė žvakigalį, kurį visados nešiojosi kišenėje, ir 
įvedė mus į vietinio turčiaus gerą, patogų būstą, rodyda- 
mas mums su pasitikėjimu, su nuostabiu pasitikėjimu 
kelią, tarsi jau būtų gvvenęs šiuose namuose, nors matė 
juos pirmą kartą. 

Lauke likę du vyrai saugojo mūsų arklius. 

Storuliui Pondereliui, einančiam jam pavymui, Mar- 
ša tarė: 

— Arklidės turi būti kairėje, mačiau įeidamas, pasta- 
tyk ten arklius, jų mums dabar nereikia. 

Paskui, atsigręžęs į mane, pridūrė: 

— Įsakinėk, velniai griebtų! 

Šitas šaunuolis visada mane stebino. Juokdamasis 
atsakiau: 

— Išstatysiu sargybinius visuose apylinkės pakraš- 
čiuose. Paskui grįšiu. 

Jis paklausė: 

— O kiek vyrų pasiimsi? 

— Penkis, kiti juos pakeis dešimtą valandą. 


— Gerai. Tu man paliksi keturis, jie sužvejos maisto, 

triūs virtuvėje ir padengs stalą. O aš surasiu, kur paslėp- 
tas vynas. 

Ir aš išėjau apžiūrėti tuščių gatvių iki pat lygumos, 
ruošdamasis išstatyti sargybinius. 

Po pusvalandžio grįžau. Marša sėdėjo atsidrėbęs di- 
džiuliame krėsle, nuo kurio jis buvo nuėmęs apvalkalą: 
iš meilės prabangai — sakė jis. Šildėsi kojas prie židinio 
ir rūkė puikų cigarą, jo aromato buvo pilnas kambarys. 
Buvo vienas — alkūnėmis atsirėmęs į porankius, galvą 
įtraukęs į pečius, įraudusiais skruostais, blizgančiomis 
akimis, didžiai patenkintu veidu. 

Gretimame kambaryje barškėjo indai. Palaimingai 
šypsodamasis Marša tarė: 

— Eina kaip patepta, bordo vyną radau vištidėje, 
šampaną — po išoriniais laiptais, degtinę — penkiasde- 
šimt butelių aukščiausiosios rūšies degtinės — darže, po 
kriauše, žibinto šviesoje ji pasirodė man ne visai tiesi. 
Stipraus užkandžio turime: dvi vištas, žąsį, antį, tris ba- 
landžius ir strazdą, kurį ištraukėme iš narvelio — kaip 
matai, vien tik plunksnuočius. Visa tai dabar čirška. 
Nuostabus kraštas! 

Atsisėdau prieš jį. Židinio liepsna kaitino man nosį 
ir skruostus. 

— Kur radai malkų? — paklausiau. 

Jis saumurmėjo: 


— Malkos nuostabios — poniški ratai, fajetonas. Tai 

dažai skleidžia šią liepsną — tiesiog punšas iš benzino ir 
lako. Jaukūs namai! 

Juokiausi, toks šis šelmis pasirodė man komiškas. 
Jis pridūrė: 

— Ir kai pagalvoji, kad šiandien Trys Karaliai... Liepiau 
įdėti į žąsį pupą; bet neturime karalienės — apmaudu! 

Aš kaip aidas pakartojau: 

— Apmaudu, bet ką aš galiu padaryti? 

— Paieškok, po šimts kalakutų! 

— Ko? 

— Moterų. 

— Moterų?.. Iš proto išsikraustei! 

— Radau juk aš degtinės po kriauše, šampano po 
laiptais, net neturėdamas kuo vadovautis. Tuo tarpu tu 
turi tikrą ženklą — sijoną. Paieškok, drauguži. 

Jo veido išraiška buvo tokia ori, tokia rimta, tokia 
tvirta, kad nebežinojau, ar jis juokauja, ar ne. 

Atsakiau: 

— Klausyk, Marša, tu durnių volioji? 

— Aš niekad nevolioju durniaus, eidamas tarnybą. 

— Bet kur, velniai griebtų, tavo nuomone, aš rasiu 
tų moterų? 

— Kur nori. Čia turi būti užsilikusios dvi ar trys. Su- 
ieškok ir atvesk. 

Atsikėliau. Prieš ugnį darėsi per karšta. Marša pri- 


dūrė: 

— Nori, aš tau šį tą pasiūlysiu? 

— Nonu. 

— Eik pas kleboną. 

— Pas kleboną? Ko? 

— Pakviesk jį vakarienei ir paprašyk, kad atsivestų 
moterį. 

— Moterį? Klebonas? Cha cha cha! 

Marša tęsė nepaprastai rimtai: 

— Aš nejuokauju. Eik pas kleboną, papasakok, kokia 
mūsų padėtis. Jis turbūt pats čia miršta iš nuobodulio ir 
tikrai ateis. Bet pasakyk jam, kad mums reikia mažiausiai 
vienos moters, žinoma, padorios moters, juk mes visi 
aukštuomenės žmonės. Jis turi pažinoti savo parapijie- 
tes kaip savo penkis pirštus. Jei yra bent viena tinkama 
mums ir jei tu mikliai apsisuksi, jis tau ją nurodys. 

— Klausyk, Marša, ką tu sau galvoji? 

— Brangusis Garanai, tu gali tai puikiai suorganizuoti. 
Bus net labai linksma. Elgtis mes mokame, po paraliais, 
būsime nepriekaištingi, dideliai galantiški. Išvardyk mus 
kunigui, prajuokink jį, sugraudink, sužavėk ir įkalbėk! 

— Ne, tai neįmanoma. 

Jis prisitūmė su krėslu prie manęs, o kadangi tas ne- 
vidonas žinojo silpnąsias mano puses, pridūrė: 

— Pagalvok, kaip būtų šaunu tai padaryti, o vėliau 
linksma apsakyti. Nuskambėtų per visą kariuomenę. Ir 
tu plačiai pagarsėtum. 

Dvejojau, nuotykis mane gundė. jis neatlyžo: 

— Na kaip, mielasis Garanai? Esi būrio vadas, tu vie- 
nas gali prisistatyti vietinės bažnyčios vadovui. Prašau 
tave, eik. Po karo papasakosiu šį nutikimą eilėmis Revwe 
des Deuz Mondes, pažadu. Privalai padaryti tai dėl savo 
vyrų. Ganėtinai privaikei juos visą mėnesį. 

Atsikėliau ir paklausiau: 

— Kur ta klebonija? 

— Įsuk į antrą gatvę kairėje. Gale jos rasi alėją, o alė- 
jos gale — bažnyčią. Klebonija šalia jos. 

Kai žengiau pro duris, jis sušuko man pavymui: 

— Pasakyk, koks bus valgiaraštus, kad sužadintum 
apetitą! 

Be jokio vargo atradau dvasininko namelį šalia dide- 
lės negražios plytų bažnyčios. Kumščiais pasibeldžiau į 
duris, jos neturėjo nei skambučio, nei plaktuko, stiprus 
balsas viduje paklausė: 

— Kas ten? 

Atsakiau: 

— Husarų vachmistras. 

Išgirdau atšaunant ir atrakinant duris, ir prieš mane 
išdygo aukštas pilvotas kunigas, imtynininko krūtine, 
milžiniškomis plaštakomis, kyšančiomis iš paraitytų 
rankovių, raudonveidis, geraširdis žmogynas. 

Atidaviau pagarbą. 

— Laba diena, kunige klebone. 

Baiminąsis kokios staigmenos, valkatų spąstų, da- 
bar šypsodamasis atsakė: 

— Laba diena, drauguži, prašom užeiti. 

Nusekiau įkandin jo į mažyų raudonų plokščių grin- 
dimis kambarėlį, kur ruseno skurdi ugnelė, visai nepa- 
naši į Marša laužą. 

Jis pasiūlė man kėdę, paskui tarė: 

— Kuo galėčiau pasitarnauti? 

— Leiskite man pirmiausia prisistatyti, kunige klebone. 

Ir padaviau jam savo vizitinę kortelę. 

Jis paėmė ją ir pusbalsiu perskaitė: 

— Grafas de Garanas. 

Aš tęsiau: 

— Mūsų čia vienuolika, kunige klebone, penki eina 
saugą, Šeši apsistoję pas nežinomą mums gyventoją. 
Šie šeši vadinasi: Garanas, kurį čia matote, Pjeras de 
Marša, Liudovikas de Ponderelis, baronas d'Etreji, Kar- 
las Masulinji, dailininko sūnus, ir Žozefas Erbonas, jau- 
nas muzikas. Ateinu jų ir savo vardu prašyti jus suteikti 
mums garbę su mumis pavakarieniauti. Tai Trijų Kara- 
lių vakarienė, kunige klebone, ir mes norėtume truputų 
linksmiau ją praleisti. 

Kunigas šypsojosi. Jis burbtelėjo: 

— Kažin ar tai proga linksmintis? 

Aš atsakiau: 

— Mes kasdien kaunamės, kunige klebone. Per pasku- 

tinį mėnesį žuvo keturiolika mūsų draugų, dar vakar trys 
liko gulėti mūšio lauke. Nieko nepadarysi — karas. Rizi- 
kuojame gyvybe kiekvieną akimirką, tai nejau neturime 
teisės rizikuoti ja linksmai? Mes prancūzai, mėgstame 
pasijuokti ir mokame juoktis visur. Ar nesijuokė mūsų 
tėvai ant ešafoto! Šį vakarą norėtume truputį išsijudinti, 
kaip dera padoriems žmonėms, o ne netašytiems karei- 
voms, suprantate mane. Ar neteisingai galvojame? 

Jis gyvai atutarė: 

— Jūs teisus, drauguži, ir aš su didžiausiu malonumu 
jūsų kvietimą priimu. 

O tada jis šūktelėjo: 

— Ermansa! 

Pasirodė sena, išklypusi, susiraukšlėjusi, baisi kai- 
mietė ir paklausė: 

— Ko reikia? 

— Šiandien aš nevakarieniauju namie, dukrele. 

— Tai kur vakarieniausit? 

— Su ponais husarais. 

Man niežėjo liežuvį pasakyti: ,Atsiveskite savo tar- 
naitę“, kad pamatyčiau, kokią miną nutaisys Marša, bet 
nedrįsau. Tad tariau: 

— Ar tarp savo parapijiečių, likusių miestelyje, nenu- 
manote, ką — vyrą ar moterį — dar galėčiau pakviesti? 

Jis sudvejojo, pagalvojo ir pareiškė: 


— Ne, nenumanau! 

Nenusileidau: 

— Nenumanote!.. Na, kunige klebone, pagalvokite. 
Būtų labai malonu pasikviesti damų. Supraskit teisin- 
gai, su vyrais! Ar aš žinau? Kepėją su žmona, krautu- 
vininką... laikrodininką... kurpių... vaistininką su vaisti- 
ninkiene... Bus geros vaišės, bus vyno, būtume laimingi 
palikę vietiniams žmonėms gerą prisiminimą. 

Klebonas dar ilgai mąstė, paskui ryžtingai ištarė: 

— Ne, nieko nenumanau! 

Nusijuokiau. 

— Po šimts kelmų, kunige klebone, apmaudu, kad ne- 
bus karalienės, nes mes turime Trijų Karalių pupą. Na, 
pagalvokite. Ar nėra čia vedusio mero, jo vedusio padėjė- 
jo, vedusio municipaliteto tarėjo, vedusio mokytojo?.. 

— Ne, visos ponios išvyko. 

— Ką, visoje apylinkėje nėra šaunios miestietės su 
šauniu miestiečiu vyru, kuriems galėtume padaryti šį 
malonumą? Juk dabartinėmis aplinkybėmis jiems tai 
būtų malonumas, didelis malonumas. 

Staiga klebonas ėmė kvatoti, leipti juokais purtyda- 
masis visu kūnu ir sušuko: 

— Cha cha cha! Radau, ko jums reikia, Jėzau, Marija, 
radau, ko jums reikia! Cha cha cha! Pasijuoksime, vai- 
kai, pasijuoksime. O jos bus patenkintos, labai paten- 
kintos, cha cha cha!.. Kur jūs apsistojote? 


Paaiškinau, aprašydamas namą. Jis suprato. 

— Puiku. Tai pono Berteno Lavojo namas. Prisistaty- 
siu po pusvalandžio su keturiomis damomis!.. Cha cha 
cha! Su keturiomis damomis!.. 

Jis išėjo su manim, vis dar juokdamasis, ir atsi- 
sveikino kartodamas: 

— Tvarka, po pusvalandžio, Berteno Lavajo namas. 

Skubiai grįžau, labai nustebęs, labai susidomėjęs. 

— Kiek lėkščių? — pamatęs mane, paklausė Marša. 

— Vienuolika. Mes šeši husarai, kunigas klebonas ir 
keturios damos. 

Jis apstulbo. Aš džiūgavau. 

Jis kartojo: 

— Keturios damos! Sakai, keturios damos? 

— Taip, keturios damos. 

— Tikros moterys? 

— Tikros moterys. 

— Velniai griebtų! Sveikinu! 

— Sveikinimus priimu. Nusipelniau jų. 

Jis atsistojo iš krėslo, atidarė duris, ir aš pamačiau gra- 
žią baltą stalūiesę, užtiestą ant ilgo stalo, aplink kurį trys 
husarai mėlynomis prijuostėmis dėstė lėkštes ir taures. 

— Turėsmme moterų! — šūktelėjo Marša. 

Ir tie trys vyrai ėmė šokti plodami iš visų jėgų. 

Viskas buvo paruošta. Mes laukėme. Pralaukėme 
apie valandą. Visuose namuose tvyrojo nuostabus kep- 


tų paukščių kvapas. 

Įšgirdę beldžiantis į langinę, mes visi vienu sykiu 
pašokome. Storulis Ponderelis nubėgo atidarytu, ir po 
minutės tarpduryje pasirodė smulkutė sesuo vienuolė. 
Buvo liesa, susiraukšlėjusi, drovi, pasveikino vieną po 
kito keturis husarus, su nuostaba spoksančius į ją. Už 
jos pasigirdo lazdų bildesys į akmenines vestibiulio 
grindis, ir, vos jai įžengus į svetainę, pamačiau vieną 
paskui kitą trijų senučių galvas baltais kykais; jos žen- 
gė sūpuodamosi į įvairias puses: viena sviro į dešinę, 
kita — į kairę. Ir prieš mus šlubuodamos, vilkdamos 
kojas, suluošintos ligų, subjaurotos senatvės pasirodė 
trys moterėlės, trys besveikatės luošės, trys vienintelės 
dar pajėgiančios pajudėti gyventojos iš prieglaudos, ku- 
riai vadovavo sesuo Benedikta. 

Ji atsigręžė į savo globotines, žvelgdama į jas su mo- 
tinišku dėmesiu; paskui, pamačiusi mano, vachmistro, 
antsiuvius, tarė man: 

— Dėkoju jums, pone karininke, kad pagalvojote apie 
šias vargšes moteris. Jos nedaug turi malonumų gyveni- 
me, jūsų kvietimas joms ir didžiulė laimė, ir didelė garbė. 

Pamačiau kleboną, jis stovėjo tamsiame koridoriu- 
je ir iš visos širdies juokėsi. Aš taip pat ėmiau juoktis, 
ypač išvydęs Marša fizionomiją. Paskui, rodydamas kė- 
des, tariau vienuolei: 

— Prašome sėsti, gerbiamoji, mes labai didžiuojamės 


ir džiaugiamės, kad jūs priėmėte mūsų kuklų kvietimą. 

Ji paėmė tris kėdes, kurios stovėjo prie sienos, išri- 
kiavo jas prieš židinio ugnį, atvedė savo tris moterėles, 
susodino, paėmė iš jų lazdas, skraistes ir padėjo kampe; 
paskui, rodydama į pirmąją, liesą senutę didžiuliu pil- 
vu, matyt, sergančią vandene, tarė: 

— Tai tetulė Pomel, jos vyras užsimušė krisdamas 
nuo stogo, o sūnus mirė Afrikoje. Jai septyniasdešimt 
dveji metai. 

Paskui parodė į antrąją, augalotą moterį, kurios be 
perstojo kretėjo galva. 

— Tai tetulė Žan-Žan, jai šešiasdešimt septyneri. Be- 
veik nemato, per gaisrą jai nusvilo veidas ir apdegė de- 
šinė koja. 

Pagaliau atsigręžė į trečiąją, — neužaugą išsprogu- 
siomis akimis, apskritomis, kvailomis, bėgiojančiomis 
į visas puses. 

— Tai Piutua, nevisprotė. Jai tik keturiasdešimt 
ketveri. 

Pasveikinau tas tris moteris, tarsi mane būtų prista- 
tę karališkosioms didenybėms ir, atsigręžęs į kleboną, 
tariau: 

— Jūs, kunige klebone, brangus žmogus, mes visi čia 
esame jums dėkingi. 

Iš tiesų visi juokėsi, išskyrus Marša — jis siuto. 

— Kviečiame seserį Benediktą prie stalo! — sušuko 


staiga Karlas Masulinji. 

Praleidau ją su klebonu, paskui pakėliau tetulę Po- 
mel, paėmiau už parankės ir nuvilkau į gretimą kamba- 
rį, žinoma, ne be vargo, nes jos išsipūtęs pilvas, matyt, 
buvo sunkesnis už geležį. 

Storulis Ponderelis čiupo tetulę Žan-Žan, ji dejuo- 
dama reikalavo savo ramento; o jaunasis Žozefas Er- 
bonas nuvedė silpnaprotę Piutua į valgomąjį, gardžiai 
kvepianų kepta mėsa. 

Kai tik mes susėdome prieš savo lėkštes, sesuo tris- 
kart suplojo rankomis, ir moterys tiksliai, kaip kareiviai, 
pagerbiantys ginklu, persižegnojo plačiu skubiu mostu. 
Paskui kunigas iš lėto lotyniškai atkalbėjo Benediazde. 

Susėdome, ant stalo atsirado dvi vištos, kurias atne- 
šė Marša, pasišovęs patarnauti, kad nereikėtų dalyvauti 
šitose absurdiškose vaišėse. 

Bet aš sušukau: „Greičiau šampaną!“ Kamštis 1š- 
šovė trankiai kaip iš pistoleto paleistas šūvis ir, nors 
priešinosi klebonas ir sesuo, trys husarai, sėdintys šalia 
trijų luošių, per jėgą supylė joms į burną tris pilnas šam- 
pano taurės. 

Masulinji, gebąs būti visur kaip namie ir nieko nesi- 
varžyti, juokingiausiai sukosi apie tetulę Pomel. Ligo- 
nė, išlikusi linksma, nors ir kokias nelaimes išgyvenusi, 
atsakinėjo jam šmaikštaudama spigiu sopranu, kuris 
atrodė dirbtinis, ir taip garsiai kvatojo iš savo kaimyno 


pokštų, kad jos storas pilvas, regėjos, užšoks ir nurte- 

dės stalu. Jaunasis Erbonas rimtai užsimojo nugirdyti 
nevisprotę, o baronas d'Etreji, nepasižymįs proto žva- 
lumu, klausinėjo Žan-Žan apie gyvenimą, tvarką ir 
drausmę prieglaudoje. 

Išsigandusi vienuolė šaukė kreipdamasi į Masulinji: 

— Ojojoj, jūs ją susargdinsite, prašau, nejuokinkite 
jos taip, pone. O! Pone!.. 

Paskui pašoko ir puolė prie Erbono, kad išplėštų jam 
iš rankų pilną taurę, kurią šis mitriai pylė Piutua į burną. 

O kunigas leipo juokais, kartojo seseriai: 

— Palikit jas ramybėje, tegul nors kartą išgeria, nepa- 
kenks. Liaukitės. 

Sudoroję vištas, kibome į antį, prie kurios šliejosi 
trys balandžiai ir strazdas, o paskui pasirodė auksinės 
spalvos garuojanti žąsis, skleidžianti apskrudusios rie- 
bios mėsos aromatą. 

Įsilinksminusi Pomel suplojo rankomis, Žan-Žan 
liovėsi atsakinėjusi į tą daugybę barono klausimų, o 
Piutua inkštė iš džiaugsmo — ne tai šaukė, ne tai aima- 
navo, kaip maži vaikai, kuriems parodomi saldainiai. 

— Ar eisite, — tarė klebonas, - pasirūpinti man šiuo pa- 
daru? Išmanau šios rūšies operacijas kaip niekas kitas. 

— Žinoma, kunige klebone. 

O sesuo tarė: 

— Ar negalima būtų trumpam praverti langą? Joms 
per karšta. Jos tikrai susirgs. 

Atsigręžiau į Marša. 

— Atverk minutei langą. 

Jis atvėrė, plūstelėjo šaltas lauko oras, suvirpinda- 
mas žvakių liepsną ir sūkuriais sukdamas garus, kylan- 
čius iš žąsies, kuriai kunigas, pasirišęs po kaklu servetė- 
lę, išmaniai kilnojo sparnus. 

Žiūrėjome 1 ji dabar nekalbėdami, susidomėję gun- 
dančiu jo rankų darbu, su apetitu, kurį iš naujo sužadi- 
no ši riebi apskrudusi žąsis, jos sparnai ir kojos krito 
vienas po kito į rudą padažą. 

Staiga šitoje smaguriškoje tyloje, kuri buvo sutelku- 
si visą mūsų dėmesį, pro atvirą langą pasigirdo tolimas 
šūvio garsas. 

Pašokau taip greitai, kad mano kėdė nuvirto už ma- 
nęs, ir sušukau: 

— Ant arklių! Marša, imk du vyrus ir sužinok, kas 
ten. Laukiu tavęs po penkių minučių. 

Ir kol tie trys raiteliai šuoliais lėkė nakties tamsoje, 
aš ir kiti du mano husarai laukėme raiti ant arklių prieš 
namo laiptus, klebonas, vienuolė ir trys moterėlės išsi- 
gandę iškišo pro langą galvas. 

Laukuose buvo girdėti tik šuns lojimas. Liovėsi liję: 
buvo šalta, labai šalta. Netrukus mano ausis vėl pagavo 
šuoliuojančio arklio, vienintelio grįžtančio arklio kano- 
pų bildesį. 


Tai buvo Marša. Aš sušukau: 

— Na, kas ten? 

Jis atsakė: 

— Niekai, Fransua sužeidė seną kaimietį, jis neno- 
rėjo atsakyti į šūktelėjimą: „Kas eina?“ ir žengė toliau 
pirmyn, nepaisydamas įsakymo pasitraukti. Beje, jie at- 
neša jį. Tuoj pamatysime, kas įvyko. 

Įsakiau vėl pastatyti arklius į arklidę ir pasiunčiau du 
kareivius tų kitų pasitikti, paskui grįžau į vidų. 

Tada klebonas, Marša ir aš įvilkome į svetainę čiu- 
žinį, ant kurio reikės paguldyti sužeistąjį; vienuolė, pa- 
šydama servetėlę, gaminosi korpijos“, tuo tarpu kitos 
trys moterys sutrikusios sėdėjo kamputyje. 

Veikiai išgirdau čerškant kardus, atsidaužančius į 
kelią; paėmiau žvakę, kad pašviesčiau grįžtantiems vy- 
rams; ir jie pasirodė nešini kažkokiu nejudančiu, sugle- 
busiu, ilgu ir kraupiu daiktu, tuo, kuo virsta žmogaus 
kūnas, kai jo nebepalaiko gyvybė. 

Sužeistąjį paguldė ant jam paruošto čiužinio, ir aš iš 
pirmo mesto žvilgsnio supratau, kad jis merdi. 

Jis gargė ir spjaudė krauju, tekančiu pro lūpų kam- 
pučius sulig kiekvienu žagtelėjimu. Žmogelis buvo 
visas kruvinas! Jo skruostai, barzda, plaukai, kaklas, 
drabužiai atrodė prisisunkę kraujo, sumirkyti kubile su 
kažkuo raudonu. Ir šitas kraujas sukrešėjo ant jo, pa- 


tamsėjo, susimaišęs su purvu, buvo baisus pažiūrėti. 


* Nebenaudojama tvarstomoji medžiaga. 

Senis, įsuptas į didžiulį piemens apsiautalą, pra- 
merkdavo kartkartėmis niaurias, užgesusias, be jokios 
minties akis, tarsi apglumusias iš nuostabos, kaip akys 
žvėrių, kuriuos žudo medžiotojas ir kurie, kritę prie jo 
kojų, jau leisgyviai, dar žvelgia į jį apklaikę iš netikėtu- 
mo ir išgąsčio. 

Klebonas sušuko: 

— Ak, juk tai tėtušis Plasidas, senasis piemuo iš Mu- 
leno. Jis, vargšelis, kurčias ir nieko negirdėjo. Ak, Dieve 
mano, jūs nužudėte šį nelaimingąjį! 

Sesuo praskleidė palaidinę ir marškinius ir įsižiūrėjo į 
mažytę violetinę jau nekraujuojančią skylutę krūtinėje. 

— Nieko nebepadėsim, — tarė ji. 

Piemuo, siaubingai dusdamas, tebespjaudė kraujais 
sulig kiekvienu priešmirtiniu atodūsiu, ir jo gerklėje bu- 
vo girdėti ligi pat plaučių tolydinis kraupus gurgėjimas. 

Klebonas, stovėdamas virš jo, pakėlė dešinę ranką, 
peržegnojo jį ir lėtu, iškilmingu balsu atkalbėjo lotyniš- 
kus žodžius, apvalančius sielas. 

Jis dar nespėjo baigti, kai senis trumpai pasipurtė, 
tarsi kažkas būtų nutrūkę jo viduje. Jis nustojo kvėpa- 
vęs. Mirė. 

Atsigręžęs išvydau reginį, siaubingesnį negu to ne- 
laimingojo agonija: trys senės, baisios pažiūrėti, iškreip- 
tais iš baimės ir siaubo veidais, stovėjo susispaudusios 


viena prie kitos. 

Priėjau prie jų, O jos suspigo, bandydamos bėgti, 
tarsi aš ir jas norėčiau nudobti. 

Žan-Žan, kurios nebepanešė apdegusi koja, visu il- 
giu išsitiesė ant žemės. 

Sesuo Benedikta, palikusi mirusįjį, pribėgo prie savo 
luošių ir, netarusi man nė žodžio, nežvilgtelėjus, apmutu- 
riavo jas skaromis, įdavė ramentus, pastūmė durų link, 
išsivedė ir dingo su jomis gūdžioje, juodoje tamsoje. 

Supratau, kad negalėsiu net pasiųsti husaro joms pa- 
lydėti, nes, vien tik išgirdusios kardų žvangėjimą, jos 
būtų pametusios galvas. 

Pagaliau atsigręžė į mane: 

— Ak, kokia bjauri istorija! — tarė jis. 

Meras sėdo prie stalo pusryčiauti, kai tarnas prane- 
šė, kad merijoje su dviem suimtaisiais jo laukia laukų 
sargas. 

Jis bemat ten nuėjo ir iš tiesų pamatė savo laukų sar- 
gą, dėdulę Ošdiurą, stovintį ir rūsčiu veidu saugojanų 
sumitusių miestelėnų porą. 

Vyras, geraširdis dėdulė raudona nosimi ir žilais 
plaukais, atrodė susikrimtęs; tuo tarpu moteris, nedi- 
dukė tetulė, šventiškai išsipusčiusi, apskritutė rubuilė 
blizgančiais skruostais, įžūliai žiūrėjo į juos sučiupusį 
valdžios atstovą. 

Meras paklausė: 

— Kas atsitiko, dėdule Ošdiurai? 

Laukų sargas davė tokį parodymą. 

Rytą, įprastinę valandą, jis išėjęs iš namų, kad ap- 
žiūrėtų laukus nuo Šampju miško ligi Aržantejo ribų. 
Nepastebėjęs nieko neįprasta, nebent tiek, kad oras 
gražus ir kviečiai gražiai auga. Bet čia Bredelių sūnus, 


kaupęs savo vynuogyną, sušukęs: 

— Ei, dėdule Ošdiurai, meskit akį į pamiškę, į pirmą- 
ji atžalyną, rasit ten balandėlių porelę, per abu jiems 
tikrai šimtas trisdešimt metų. 

Jis nuėjęs nurodyta kryptimi, įlindęs į tankumyną ir 
išgirdęs kalbant ir dūsaujant, tai leidę jam spėti esant 
akivaizdų nusikaltimą dorovei. 

Tada ketveriomis prisėlinęs artyn, tarsi ruošdamasis 
užklupti brakonierių, suėmęs štai šią porelę tą akimir- 
ką, kai jie davė valią savo instinktams. 
lėjo būti geri šešiasdešimt metų, moteriai — mažiausiai 
penkiasdešimt penkeri. 

Emė juos kvosti, pradėjęs nuo vyriškio, šis atsakinė- 
jo tokiu silpnu balsu, kad vos buvo girdėti. 

— Vardas, pavardė? 

— Nikola Borenas. 

— Profesija? 

— Galanterininkas, Kankinių gatvė, Paryžius. 

— Ką veikėte šiame miške? 

Galanterininkas tylėjo, nuleidęs galvą ant savo sto- 
ro pilvo, plaštakas pasidėjęs ant šlaunų. 

Meras tęsė: 

— Ar neigiate tai, ką teigia municipaliteto atstovas? 

— Ne, pone. 

— Vadinasi, prisipažįstate? 

— Taip, pone. 

— Ką galite pasakyti savo gynybai? 

— Nieko, pone. 

— Kur susitikote savo bendrininkę? 

— Tai mano žmona, pone. 

— Jūsų žmona? 

— Taip, pone. 

— Tada... Tada... Paryžiuje jūs, vadinasi, gyvenate ne 
kartu. 

— Atsiprašau, pone, mes gyvename kartu! 

— Bet... tada... jūs iš proto išsikraustėte, visai iš pro- 
to išsikraustėte, brangusis pone, jeigu jus šitaip sučium- 
pa vidury laukų dešimtą valandą ryto. 

Galanterininkas, atrodė, pravirks iš gėdos. Jis su- 
niurnėjo: 

— Tai ji užsimanė! Sakiau, kad kvaila. Bet jei moteris 
turi kažką galvoje, ji to neturi ten kitur. 

Meras, mėgęs rieboką sąmojį, nusišypsojo ir at- 
sakė: 

— Jūsų atveju, viskas, matyt, buvo atvirkščiai. Jūsų 
nebūtų čia, jeigu ji tą kažką būtų turėjusi tik galvoje. 

Poną Boreną pagavo pykus, ir jis atsigręžė į žmoną: 

— Matai, kur atvedei mus su savo poezija? Na ką, 
viskas aišku? Dabar, būdami tokio amžiaus, stosime 
prieš teismą už nusižengimą dorovei. Ir reikės užda- 
ryti krautuvėlę, išsikraustyti į kitą kvartalą. Viskas 


aišku. 

Ponia Boren atsikėlė ir, nežiūrėdama į vyrą, nesivar- 
žydama, be nereikalingos gėdos, beveik neužsikirsdama 
paaiškino: 

— Dieve mano, puikiai žinau, pone mere, kad mes 
juokingi. Leiskite man kaip advokatui arba, tiksliau, 
kaip vargšei moteriai, ginti savo bylą, ir aš tikiuosi, kad 
leisite mums grįžti namo ir išgelbėsite nuo gėdos stoti 
prieš teismą. 

Kadaise, kai buvau jauna, kaip tik šioje vietoje vieną 
sekmadienį susipažinau su ponu Borenu. Jis dirbo par- 
davėju galanterijos krautuvėje; aš buvau pardavėja gata- 
vų drabužių parduotuvėje. Prisimenu tai, lyg tai būtų 
įvykę vakar. Atvažiuodavau kartais čia sekmadieniais 
su drauge, Roza Levek, su kuria gyvenau Pigalio gatvė- 
je. Roza turėjo draugužį, aš — ne. Jis ir atveždavo mus 
čia. Vieną šeštadienį jis juokdamasis pasakė man, kad 
atsives rytoj draugą. Supratau, ką turi galvoje; bet atita- 
riau, jog neverta. Buvau dora mergina, pone mere. 

Ir štai kitą dieną geležinkelio stotyje mes sutikome 
poną Boreną. Tuo metu jis buvo šaunus vyrukas. Bet 
aš tvirtai pasiryžau nepasiduoti ir nepasidaviau. 

Atvažiavome į Bezoną. Oras buvo nuostabus, toks, 
kuris stveria už širdies. Aš, kai oras gražus, dar ir dabar, 
kaip kadaise, visai sukvailėju, o kai atsiduriu kaime, pa- 
metu galvą. Aplinkui žaluma, čiulbantys paukščiai, vė- 


juje linguojantys javai, ore šaudančios kregždės, žolės 

kvapas, aguonos, ramunės — visa tai varo mane iš pro- 
to! Kaip šampanas, kai nesi į jį įpratęs! 

Tai va, buvo nuostabus oras — šiltas, vaiskus, jis 
veržėsi jums į kūną per akis su kiekvienu žvilgsniu ir 
per burną su kiekvienu kvėptelėjimu. Roza ir Simo- 
nas kas minutę bučiavosi! Žiūrėdama į juos, aš taip 
pat pradėjau svaigti. Ponas Borenas ir aš ėjome įkan- 
din jų, beveik nesikalbėdami. Kai mažai vienas kitą 
pažįsti, nesugalvoji, ką pasakyti. Vaikinas atrodė dro- 
vus, ir man patiko, kad jis varžosi. Priėjome miškelį. 
Čia buvo vėsu kaip maudyklėje, ir visi susėdome ant 
žolės. Roza ir jos draugas juokėsi iš mano griežtos 
minos; jūs pats suprantate, kad kitokia aš ir negalėjau 
būti. Ir štai jie vėl ima bučiuotis, nesivaržydami, tar- 
tum mūsų ten nebūtų; paskui kažką pasišnabžda, atsi- 
kelia ir nieko nesakydami nueina į krūmus. Spręskite, 
kaip kvailai aš atrodžiau akivaizdoje šito vaikino, kurį 
mačiau pirmą kartą gyvenime. Mane taip suglumino 
jų dingimas, jog tai suteikė man drąsos, — ir aš ėmiau 
kalbėti. Klausiau, ką jis veikia; jis dirbo pardavėju ga- 
lanterijos krautuvėje, kaip ką tik sakiau. Mes prašne- 
kėjome keletą minučių; jis padrąsėjo ir jau taikėsi per 
daug sau leisti, bet aš jį nusodinau, — ir dar, be to, 
griežtai. Ar ne teisybė, Borenai? 

Sumišęs ponas Borenas, įsispoksojęs į savo kojas, 


neatsakė. 

Ji kalbėjo toliau: 

— Tada vaikinas suprato, kad aš dora mergina, ir 
ėmė suktis apie mane gražiai, kaip padorus žmogus. 
Nuo tos dienos jis kas sekmadienis važiuodavo su mu- 
mis. Buvo labai mane įsimylėjęs, pone mere. Man taip 
pat jis labai patiko, labai, tada jis buvo gražus vaikinas. 

Žodžiu, rugsėjo mėnesį jis vedė mane, ir mes atida- 
rėme savo krautuvėlę Kankinių gatvėje. 

Ilgus metus geros dienos nematėme, pone mere. 
Reikalai klostėsi nekaip, ir mes beveik negalėdavo- 
me leisti sau paiškylauti. Paskui atpratome. Galvą 
kvaršino kitkas; prekyboje labiau galvoji apie kasą 
negu apie burkavimą. Nepastebimai pamažu seno- 
me, kaip ramūs žmonės, kurie apie meilę nebegal- 
voja. Kol nepastebi, kad tau kažko trūksta, nieko 
nesigaili. 

Paskui, pone mere, reikalai pasitaisė, mes užsitikri- 
nome ateių! Tada nežinau, kas man pasidarė, ne, iš tik- 
rųjų, nežinau! 

Ėmiau svajoti, kaip jaunutė pensiono auklėtinė. 
Pamatau vežimėlius su gėlėmis gatvėje ir apsiverkiu. 
Žibuoklių kvapas persekiodavo mane, kai sėdėdavau 
kėdėje prie kasos, ir man imdavo daužytis širdis krūti- 
nėje! Tada atsikeldavau ir, atsistojusi tarpduryje, įsižiū- 
rėdavau į dangaus mėlynę tarp stogų. Kai žiūri į dangų 
iš gatvės, jis panašus į upę, ilgą upę, ji raitosi, leidžiasi 

ant Paryžiaus, o kregždės nardo ten kaip žuvys. Mano 
amžiaus moteriai galvoti apie visa tai baisiai kvaila! 
Bet ką padarysi, pone mere, kai žmogus dirbi visą 
gyvenimą, ateina akimirka, kai pastebi, kad būtum ga- 
lėjęs gyventi kažkaip kitaip, ir tada imi apgailestauti, o 
taip, apgailestauti! Tik pagalvokite — dvidešimt metų 
būčiau galėjusi miške skinti bučinius, kaip kitos mo- 
terys. Mąsčiau: gera gulėti po lapais ir mylėtis su kuo 
nors! Mąsčiau apie tai dieną nakų. Įsisvajodavau apie 
mėnesienos žaismą vandens paviršiuje tiek, kad mane 
imdavo noras pasiskandint:. 

Iš pradžių apie tai vyrui užsiminti nedrįsau. Žino- 
jau, kad jis pasijuoks iš manęs ir pasiųs pardavinėti siū- 
lų ir adatų! Be to, po teisybei, Borenas ne per daug ma- 
ne jaudino; tačiau, žiūrėdama į veidrodį, suprasdavau, 
kad ir aš nieko nebegaliu jaudinti. 

Tai va, pasiryžau ir pasiūliau jam iškylą į gamtą ten, 
kur mes susipažinome. Jis sutiko nieko neįtardamas, ir 
štai mes atvykome šį rytą apie devynias. 

Bet man tvėrė už paširdžių, kai pasijutau tarp javų. 
Moters širdis nesensta! Tikrai, nebemačiau savo vyro, 
koks jis yra, bet mačiau tokį jį, koks buvo kadaise! Pri- 
siekiu, pone mere! Tikrai, aš tiesiog apsvaigau. Emiau 
ji bučiuoti, jis nustebo labiau, negu būčiau norėjusi 
ji nužudyti. Vis kartojo: „Bet tau galvoj negerai. Tau 


galvoj negerai šįryt. Kas tau darosi?..“ Neklausiau jo, 

klausiau tik savo širdies. Ir įsitempiau jį į mišką... Na ir 
štai!.. Sakau jums tiesą, pone mere, tikrą tiesą. 

Meras buvo žmogus sąmojingas. Jis atsistojo, nusi- 
šypsojo ir tarė: 

— Eikite ramybėje, ponia, ir nenusidėkite daugiau... 
po lapais. 

ŠEIMYNĖLĖ 


Važiavau aplankyti savo bičiulio, Simono Radveno, ku- 
rio nebuvau matęs penkiolika metų. 

Kitados tai buvo geriausias mano draugas, vienmin- 
tis, tas, su kuriuo praleidi ilgus vakarus, ir ramius, ir 
linksmus, tas, kuriam išsipasakoji širdies paslaptis, su 
kuriuo ramiai besišnekučiuojant į galvą ateina retos, 
rafinuotos, išradingos, jautrios mintys, įkvėptos abi- 
pusio potraukio, žadinančio protą ir keliančio dvasią 
aukštyn. 

Daug metų buvome beveik neatskiriami. Gyveno- 
me, keliavome, mąstėme, svajojome kartu, turėjome 
tuos pačius pomėgius, žavėjomės tomis pačiomis kny- 
gomis, supratome tuos pačius kūrinius, virpėjome nuo 
tų pačių įspūdžių ir taip dažnai šaipėmės iš tų pačių 
žmonių, kad vien tik iš pirmo mesto vienas kitam 
žvilgsnio suprasdavome kits kitą. 

Paskui jis vedė. Vedė staiga merginą provincialę, at- 
vykusią į Paryžių ieškoti jaunikio. Kokiu būdu šita ma- 


žutė, liesa šviesbruvė negrabiomis rankomis, vaiskio- 

mis tuščiomis akimis, nemaloniu kvailu balseliu, panaši 
į šimtą tūkstančių lėlių, kurias reikia ištekinti, pasičiupo 
šitą protingą ir rafinuotą vaikiną? 

Ar įmanoma tai suprasti? Jis veikiausiai svajojo apie 
paprastą, švelnią ir ilgalaikę laimę mylinčios ir išikimos 
moters glėbyje ir įžvelgė ją vaiskiame šitos baltapūkės 
mergiūkštės žvilgsnyje. 

Negalvojo, kad veikliam, gyvam, jautriam vyrui vis- 
kas apkarsta, vos tik jis suvokia lėkštą tikrovę, nebent 
atbunka tiek, kad nieko nebesupranta. 

Kokį aš jį pamatysiu? Vis tokį pat žvalų, sąmojingą, 
pašaipų ir entuziastą ar užliūliuotą gyvenimo provinci- 
joje? Per penkiolika metų žmogus gali pasikeisti. 

Traukinys sustojo mažoje stotelėje. Man lipant iš 
vagono, prie manęs, išskėtęs rankas, šaukdamas „Žor- 
žai“, pripuolė storas, labai storas raudonveidis vyras, 
varinas pilvu. Apkabinau jį, bet nepažinau. Paskui nu- 
stebęs suniurnėjau: 

— Po velnių, tu nesulysai! 

Jis nusijuokė: 

— Ką padarysi? Tai vis per gerą gyvenimą! Gardų 
valgį! Smagias naktis! Valgyti ir miegoti — toks mano 
gyvenimas! 
daise man brangių bruožų. Nepasikeitė tik akys, bet 


neberadau jose senojo žvilgsnio ir mąsčiau: „Jei tiesa, 

kad žvilgsnis — minties atspindys, tai šioje galvoje min- 
tis nebe ta, kokia buvo kadaise, ne ta, kokią taip gerai 
pažinojau“. 

Nors akys žaižaravo džiaugsmingai ir draugiškai, 
bet jose nebebuvo to protingo švytėjimo, kuris ne ma- 
žiau negu žodžiai byloja apie proto jėgą. 

Staiga Simonas tarė: 

— Štai mano du vyresnieji. 

Prie mūsų priėjo kokios keturiolikos metų mergai- 
tė, beveik jau motens, ir trylikos metų berniukas moks- 
leivio uniforma, drovūs ir nerangūs. 

Aš burbtelėjau: 

— Jie tavo? 

Jis juokdamasis atsakė: 

— Žinoma. 

— Kiek tujų turi? 

— Penkis! Trys kiti liko namie! 

Jis pasakė tai išdidžiai, patenkintas, beveik džiūgau- 
damas, o mane apėmė didžiausias gailestis, atmieštas 
miglotos paniekos, šitam išdidžiam ir naiviam veisli- 
niam patinui, kuris tarpuose tarp dviejų snustelėjimų 
gamino naktimis vaikus savo namuose, provincijoje, 
kaip triušis narve. 

Įlipau į vežimą, kurį vadeliojo jis pats, ir mes 
nudardėjome per miestą; snaudžiantį, liūdną, pilką 
miestą, kuriame niekas netrikdė gatvių tylos, išsky- 

rus kelis šunis ir dvi tris tarnaites. Kartkartėmis, 
stovėdamas savo krautuvėlės duryse, nusivoždavo 
skrybėlę koks nors krautuvininkas; Simonas atsaky- 
davo į pasisveikinimus ir įvardydavo man tą žmogų, 
veikiausiai norėdamas parodyti, kad pažįsta visus gy- 
ventojus ir žino jų pavardes. Man toptelėjo mintis, 
kad jis taikosi į deputatus, tai visų užsikasusiųjų pro- 
vincijoje svajonė. 

Veikiai pervažiavome miestą, ir vežimas įbildėjo 
į sodą, kuris turėjo pretenzijų vadintis parku, pas- 
kui sustojo prieš namą su bokšteliais, kuris stengėsi 
vaizduoti pilį. 

— Štai mano landynė, — tarė Simonas, prašydamasis 
pagyros. 

Aš atsakiau: 

— Nuostabus namas. 

Ant laiptų pasirodė dama, išsipusčiusi svečio garbei, 
susišukavusi svečio garbei, su sakiniais lūpose svečio 
garbei. Tai buvo jau nebe šviesiaplaukė blanki mergai- 
tė, kurią buvau matęs bažnyčioje prieš penkiolika me- 
tų, bet apkūni dama su rauktinukais ir garbanėlėmis, 
viena tų moterų, kurios neturi nei amžiaus, nei charak- 
terio, nei elegancijos, nei proto, nieko to, kas sudaro 
moterį. Tai buvo motina, žodžiu, stora eilinė motina, 
višta perekšlė, kumelė reproduktorė, mėsos mašina, ku- 


ri gimdo ir domisi tik vaikais ir valgių knyga. 

Ji pasveikino mane, ir aš įžengiau į vestibiulį, kur 
trys vaikiūkščiai, išrikiuoti pagal ūgį, atrodo, stovėjo 
ten paradui, kaip ugniagesiai prieš merą. 

Aš tariau: 

— Al Štai ir tie kiti 

Simonas švytėdamas išskaičiavo juos vardais: 

— Žanas, Sofi ir Gontranas. 

Durys į svetainę buvo atviros. Įėjau ir pamačiau krės- 
le kažką, kas tirtėjo, žmogų, seną paralyžiuotą žmogų. 

Ponia Radven priėjo prie manęs: 

— Tai mano senelis, pone. Jam aštuoniasdešimt sep- 
tyneri metai. 

Paskui suriko kretančiam seniui į ausį: 

— Tai Simono draugas, tėvuk. 

Senolis norėjo su manim pasisveikinti, bet tik su- 
knerkė: „Ua, ua, ua“, mosuodamas ranka. Aš atsakiau: 

— Jūs labai malonus, pone, — ir susmukau ant kėdės. 

Ką tik įėjęs Simonas nusijuokė. 

— Aha, susipažinai su mūsų tėvuku. Iš šito senio 
gali juokais plyšti, jis — mūsų vaikų pramoga. Bai- 
sus smaližius, mielasis, toks smaližius, kad gali mirti- 
nai apsiryti kiekvieną kartą. Neįsivaizduoju, kiek jis 
suvalgytų, jei duotum jam valią. Bet pats pamatysi, 
pamatysi. Jis merkia akį saldumynams tarsi mergi- 
noms. Tikriausiai nieko juokingesnio nesi regėjęs, 


tuoj pamatysi. 

Paskui jis nuvedė mane į man skirtą kambarį, kad 
susitvarkyčiau po kelionės, nes artėjo pietų valanda. 
Lipdamas laiptais, išgirdau bildesį ir atsigręžiau. Visi 
vaikai ištisa procesija sekė man pavymui paskui tėvą, 
tikriausiai mano garbei. 

Iš mano kambario matėsi lyguma, beribė lyguma, 
visiškai plyna, žolių, kviečių ir avižų jūra; nei medžių, 
nei kalvos — už širdies stveriantis ir liūdnas paveikslas 
to gyvenimo, kuriuo turbūt gyveno šis namas. 

Suskamba varpas. Pietums. Nusileidau žemyn. 

Ponia Radven iškilmingai paėmė mane po ranka, ir 
mes perėjome į valgomąjį. Kažkuris iš tarnų pristūmė 
krėslą su seniu, tas, vos tik atsiradęs prieš savo lėkštę, 
pervedė desertą godžiu ir smalsiu žvilgsniu, vargais ne- 
galais sukinėjo savo kretančią galvą nuo vieno valgio 
prie kito. 

Simonas pasitrynė rankas: 

— Galėsi pasijuokti, — tarė jis man. Ir visi vaikai su- 
pratę, kad senelis smaližius bus šį vakarą išstatytas sve- 
čio pajuokai, nusijuokė, 0 jų motina tik šyptelėjo, gūž- 
telėdama pečiais. 

Radvenas, sudėjęs rankas kaip ruporą, suriko: 

 — Šį vakarą mes valgysime saldžių ryžių pudingą! 

Raukšlėtas senelio veidas nušvito, ir jis ėmė dar la- 

biau kretėti nuo galvos iki kojų, rodydamas man, kad 


suprato ir džiaugiasi. 

Ir mes sėdome pietauti. 

— Žiūrėk, — sušnabždėjo man Simonas. 

Senoliui nepatiko sriuba, ir jis atsisakė ją valgyti. Jie 
kimšo jam ją sakydami, kad tai sveika; tarnas per prie- 
vartą pylė jam į burną pilną šaukštą, senolis energingai 
pūtė į jį, kad neprarytų sultinio, sultinys tryško čiurkšle 
ant stalo ir kaimynų. 

Vaikaičiai džiūgaudami alpo juokais, o jų tėvas, la- 
bai patenkintas, kartojo: 

— Ar ne tiesa, smagus senukas! 

Ir per visus pietus visi domėjosi tik juo. Jis žvilgsniu 
rijo ant stalo padėtus patiekalus ir savo baisiai drebančia 
ranka stengėsi juos sučiupti ir prisitraukti artyn. Patieka- 
vaises pastangas, į jo mėšlungišką veržimąsi prie valgių, 
į bevilūšką visos jo būtybės — akių, burnos, juos užuo- 
džiančios nosies — šauksmą. Ir jam iš geismo ir godulio 
dryko ant servetėlės seilės, jis kažką neaiškiai unkštė. O 
visa šeima džiaugėsi šia šlykščia ir juokinga kančia. 

Paskui į lėkštę jam įdėdavo mažiuką gabalėlį, ir jis 
prarydavo jį su karštligišku rajumu, kad kuo greičiau 
gautų ko nors kito. 

Kai buvo atneštas pudingas, jį beveik ištiko konvul- 
sijos. Jis dejavo iš geismo. 

Gontranas sušuko: 


— Jūs per daug prisivalgėte, pudingo negausite. 

Ir šeimininkai nudavė, kad pudingo senoliui neduos. 

Tada jis pravirko. Verkė, vis labiau kretėdamas, o 
vaikai juokėsi. 

Pagaliau jam atnešė jo dalį, mažytę porcijėlę; kai jis 
įsidėjo į burną pirmąjį deserto kąsnį, iš gerklės jam iš- 
siveržė juokingas ir godus garsas, o kaklą jis pakreipė 
taip, kaip antys, rydamos per daug didelį gabalą. 

Paskui baigęs ėmė trypt koja, reikalaudamas daugiau. 

Sugraudintas šitos jaudinamo ir juokingo Tantalo 
kankynės, ėmiau maldauti už jį. 

— Duok pagaliau jam dar truputį ryžių! 

Simonas atsakė: 

— O, ne, mielasis, per daug valgyti jo amžiaus žmo- 
gui kenksminga. 

Nutuilau, apmąstydamas šiuos žodžius. O dorove, o 
logika, o išmintie! Jo amžiaus! Vadinasi, iš jo atimamas 
vienintelis malonumas, kurį jis dar gali patirti, dėlei 
rupinimosi jo sveikata! Sveikata! Ką su ja veiks šitas 
suguręs ir tirtantis karšinčius? Jie tausojo, kaip sakoma, 
jo dienas. Jo dienas? Kiek dienų? Dešimt, dvidešimt, 
penkiasdešimt ar šimtą? Kodėl? Jo labui? Ar norėdami 
ilgiau išlaikyti šeimai jo bejėgiško godumo reginį? 

Daugiau gyvenime jis nieko neturi ką veikt, nieko. 
Jam liko vienintelis noras, vienintelis džiaugsmas. Ko- 
dėl nesuteikti jam iki valios šito paskutinio džiaugsmo, 


nors jis nuo to ir numirtų! 

Mes ilgai lošėme kortomis, paskui aš užlipau į savo 
kambarį miegoti. Man buvo liūdna, liūdna, liūdna! 

Priėjau prie lango. Lauke, kažkur medyje labai sil- 
pnai, labai švelniai, labai gražiai čiulbėjo paukštelis. Tas 
paukštelis giedojo taip tyliai nakties tamsoje, matyt, liū- 
liuodamas užmigusią ant kiaušinių savo patelę. 

O aš pagalvojau apie penkis mano vargšelio draugo 
vaikus, jis pats dabar, matyt, knarkė lovoje šalia savo 


negražios žmonos. 

JUOZAPAS 


Jaunoji baronienė Andrė de Frezjer ir jaunoji grafienė 
Noemi de Gardan buvo įkaušusios, gerokai įkaušusios. 

Jos ką tik papietavo dviese įstiklintoje svetainėje, 
žiūrinčioje į jūrą. Pro atvirus langus pūtė lengvas, šiltas 
ir drauge gaivus vasaros vakaro vėjelis, malonus jūros 
vėjelis. Dabar abi jaunos moterys, išsitiesusios ant guli- 
mųjų kėdžių, siurbčiojo po lašelį šartrezą, rūkydamos 
cigaretes, ir pasakojosi viena kitai širdies paslaptis, pa- 
slaptis, kurias vien tik šis gražus netikėtas apsvaigimas 
galėjo įdėti joms į lūpas. 

Jų vyrai išvažiavo į Paryžių po pusryčių, palikdami 
jas vienas šitame mažame tuščiame paplūdimyje, kurį 
jie buvo parinkę, kad išvengtų dykinėjančių donžuanų, 
mėgstančių madingus kurortus. Nebūdami penkias die- 
nas iš septynių, jie baiminosi iškylų į gamtą, pusryčių 
ant žolės, plaukimo pamokų ir tų greitų pažinčių, ku- 
rios užsimezga iš dyko buvimo tarp vasarotojų. Taigi, 
būgštaudamiesi Djepo, Etreta, Truvilio, jie išsinuomo- 

jo Rokvilio slėnyje, netoli Fekano, namą, kurį buvo pa- 
sistatęs, o paskui palikęs Dievo valiai kažkoks keistuo- 
lis, ir paslėpė čia savo žmonas visai vasarai. 

Jos buvo įkaušusios. Nežinodama, kokią pramogą 
prasimanyti, baronienė pasiūlė grafienei gardžius pie- 
tus su šampanu. Iš pradžių jos gerokai pasismagino, 
pačios gamindamos šiuos pietus; paskui linksmai juos 
sušveitė, kaip reikiant išgėrė, kad numalšintų trošku- 
lį, kurį sužadino kaitra prie viryklės. Dabar plepėjo ir 
draugiškai paistė visokius niekus, rūkydamos cigaretes 
ir po trupuų vilgydamos gerklę šartrezu. Po teisybei, 
jos ir pačios nebežinojo, ką tauškia. 

Grafienė, užkėlusi kojas ant kėdės atlošo, buvo nusi- 
tašiusi dar labiau negu jos draugė. 

— Norint užbaigti tokį vakarą kaip šis, — sakė ji, — 
mums trūksta gerbėjų. Jei būčiau numačiusi, būčiau atsi- 
kvietusi du tokius iš Paryžiaus ir užleidusi tau vieną... 

— O aš, - atsakė baronienė, — gerbėjų visada randu, 
jei norėčiau, rasčiau ir šį vakarą. 

— K3 tu! Rokvilyje, mieloji? Nebent kaimieųį? 

— Ne, nevisiškai. 

— Tai papasakok. 

— Ką papasakoti? 

— Na, kas tavo gerbėjas. 

— Aš, mieloji, negaliu gyventi be meilės. Jei manęs 


niekas nemylėtų, manyčiau, kad esu mirusi. 

— Aš taip pat. 

— Ar ne? 

— Taip. Vyrai šito nesupranta. Ypač mūsiškiai. 

— Ne, visiškai nesupranta. Kaip kitaip gali būti? 
Mums reikia meilės, kurią sudaro paikinimas, mieli žo- 
deliai, merginimasis. Tai mūsų širdies penas. Jis būtinas 
mūsų gyvenime, būtinas, būtinas... 

— Būtinas. 

— Aš turiu justi, kad kažkas galvoja apie mane, vi1sa- 
da, visur. Kai užmiegu, kai pabundu, turiu žinot, kad 
mane kažkas kažkur myli, svajoja apie mane, geidžia 
manęs. Be viso šito būčiau nelaiminga, nelaiminga! O, 
tokia nelaiminga, kad verkčiau dieną nakų. 

— Aš taip pat. 

— Pagalvok, juk kitaip neįmanoma. Jeigu jūsų vyras 
buvo meilus pusę metų ar metus ar dvejus, jis neišven- 
giamai tampa galviju, taip, tikru galviju... Dėl nieko ne- 
sivaržo, pasirodo toks, koks yra, kelia perkūnijas dėl są- 
skaitos, dėl visų sąskaitų. Neįmanoma mylėti ką nors, 
su kuo visada gyveni. 

— Tikra tiesa. 

— Ar ne?.. Ką aš čia sakiau? Pamiršau. 

— Sakei, kad visi vyrai galvijai. 

— Taip, galvijai... visi. 

— Teisybė. 

— O paskui? 

— Kas paskui? 

— Ką sakiau paskui? 

— Nežinau, juk tu dar nieko nesakei. 

— Tačiau norėjau kažką papasakoti? 

— Taip, teisybė, palauk... 

— A, atsimenu... 

— Klausau. 

— Taigi sakiau, kad randu gerbėjų visur. 

— O kaip? 

— Štai. Gerai klausyk. Atvykusi į naują vietą, imu 
stebėti ir renkuosi. 

— Renkiesi? 

— Taip, po perkūnų. Pirmiausia stebiu. Apsiklausi- 
nėju. Vyras visų pirma turi būti santūrus, turtingas ir 
dosnus, ar ne taip? 

— Tikrai? 

— Paskui — turi patikti man kaip vyras. 

— Žinoma. 

— Tada užmetu jauką. 

— Užmeti jauką? 

— Taip, kaip daroma gaudant žuvis. Tu niekad ne- 
meškeriojai? 

— Ne, niekad. 

— Be reikalo. Labai linksma pramoga. Be to, pamo- 
koma. Taigi užmetu jauką... 

— O kaip tu darai? 

— Kvailiuke! Ar nepasičiumpame mes vyrų, kuriuos 
norime pasičiupti, ir darome tai taip, tarsi rinktųsi jie!.. 
Bet renkamės mes... visada mes... Pagalvok, kai moteris 
yra nebjauri ir nekvaila, kaip mudvi, jos gviešiasi visi vy- 
rai, visi, be išimties. O mes apžiūrinėjame juos nuo ryto 
iki vakaro ir kai nužiūrime kurį vieną, metame jauką... 

— Bet man vis tiek neaišku, kaip tu darai? 

— Kaip aš darau?.. Betgi aš nieko nedarau. Tik nesi- 
vangstau, kai jie į mane žiūri, štai ir viskas. 

— Nesivangstai, kai jie į tave žiūri?.. 

— Žinoma. Ir to užtenka. Kai leidai vyrui keletą kar- 
tų iš eilės gerai save apžiūrėti, jis tuoj pat nuspręs, kad 
tu dailiausia ir žaviausia visų moterų. Tada jis pradeda 
rėžti apie tave sparną. O aš duodu suprasti, kad ir jis 
nebjaurus, aišku, nieko nesakydama; ir jis įsimyli iki au- 
sų. Tada jis atsiduria mano rankose. Ir tai trunka ilgiau 
ar trumpiau, destis kokios jo savybės. 

— Ir tu pasičiumpi šitaip visus tuos, kurių užsimanai? 

— Beveik visus. 

— Tat yra ir tokių, kurie priešinasi? 

— Retkarčiais. 

— Kodėl? 

— O, kodėl? Vyras yra Juozapas? dėl trijų priežasčių. 
Nes jis labai įsimylėjęs kitą. Nes jis nepaprastai drovus 


* Turima galvoje Juozapas iš Biblijos, patekęs į faraono rūmus kaip vergas ir atsi- 
spyręs gundančiai jį aukšto Egipto pareigūno žmonai. 


173 


ir nes... kaip čia pasakius?.. jis nepajėgia iki galo paverg- 
ti moters... 

— O, mieloji!.. Tu manai?.. 

— Taip... taip... Tikrai... Šių paskutiniųjų yra daug, 
daug, daug daugiau, negu žmonės mano. O, iš pažiūros 
jie tokie kaip visi... apsirengę kaip visi... pasipūtę kaip 
povai... Sakau „kaip povai“, bet klystu, jie neįstengtų 
išskėsti uodegos. 

— O, mieloji!.. 

— Na, oO tie drovieji — kartais jų kvailystė neįveikia- 
ma. Tie vyrai turbūt negeba nusirengti, kai jų miega- 
majame yra veidrodis, jei net jie miega vieni. Su šitais 
reikia būti ryžtingai, paleisti į darbą žvilgsnį, spausti 
ranką. Kartais net ir tai beprasmiška. Jie niekad nežino, 
nei kaip, nei nuo ko pradėti. Kai nualpsti prieš juos, - o 
tai jau paskutinė priemonė, — jie puola jus slaugyti... 
Bet jei tik jūs ne tuoj pat atsigaunate... bėga kviestis pa- 
galbos. Man geriausiai patinka tie, kurie įsimylėję kitas. 
Šituos aš imu šturmu... tiesiog durtuvu... mieloji! 

— Visa tai gerai, bet kai nėra vyrų, kaip, pavyz- 
džiui, čia. 

— O aš randu. 

— Randi? Kur? 

— Visur. Beje, dabar aš prisiminiau, ką norėjau papa- 
sakoti. Prieš dvejus metus vyras išvežė mane vasarai į 


savo Bugrolio dvarą. O ten nieko... girdi, nieko, ničnie- 

ko! Aplinkiniuose dvaruose keletas atgrasių drimbų, 
medžiotojų, šaudančių žvėris ir paukščius, gyvenančių 
pilyse be vonių; tų vyrų, kurie prakaituoja ir gula nesi- 
prausę, ir jų neįmanoma pataisyti, nes jie laikosi princi- 
po gyventi nešvariai. Įspėk, ką aš padariau. 

— Nenumanau. 

— Cha cha cha! Buvau neseniai perskaičiusi krūvą 
Žorž Sand romanų, keliančių į padanges prastuomenės 
žmogų, romanų, kur darbininkai prakilnūs, o visi aukš- 
tuomenės žmonės nusikaltėliai. Pridurk dar, kad praėju- 
sią žiemą mačiau „Riuji Blasą“ ir kad ši pjesė padarė 
man didelį įspūdį. Na štai, vienas iš mūsų fermerių turė- 
jo sūnų, gražų dvidešmmt dvejų metų vaikiną, iš pradžių 
jis mokėsi į kunigus, paskui jam įkyrėjo, ir seminariją jis 
metė. Tai va, aš pasiėmiau jį pas save liokajumi! 

— Ak!.. O paskui? 

— Paskui... paskui, mieloji, elgiausi su juo iš aukšto, 
rodžiau jam save nesigėdydama. Šitam juodnugariui aš 
nemečiau jauko, tiesiog jį uždegiau!.. 

— O! Andrė! 

— Taip, man tai buvo net labai smagi pramoga. Sa- 
koma, kad tarnai — tuščia vieta. Na taip, jis buvo tuš- 
čia vieta. Aš jį išsikviesdavau kas rytas, kai kambarinė 
mane rengdavo, ir taip pat kas vakaras, kai ji mane 
nurengdavo. 


— O! Andrė! 

— Brangute, jis užsiliepsnojo kaip šiaudinis stogas. 
Prie stalo, per pietus ir vakarienę kalbėjau tik apie šva- 
rą, kūno priežiūrą, dušus, maudymąsi. Žodžiu, po po- 
ros savaičių jis rytą ir vakarą mirko upėje, paskui taip 
kvėpinosi, kad užnuodijo visą pilį. Buvau net priversta 
uždrausti jam kvėpintis kvepalais piktai pabrėždama, 
kad vyrai turi vartoti tik odekoloną. 

— O! Andrė! 

— Tada man šovė į galvą suorganizuoti kaimo bib- 
lioteką. Parsisiųsdinau porą šimtų dorovinių romanų ir 
ėmiau dalyti juos visiems savo valstiečiams ir tarnams. 
Į mano kolekciją pakliuvo keletas knygų... keletas... po- 
ezijos knygų, tokių, kurios sudrumsčia sielą... pansionų 
auklėtinėms ir gimnazistams... Daviau jas paskaityti sa- 
vo liokajui. Tai supažindino jį su gyvenimu... savotišku 
gyvenimu... 

— O, Andrė! 

— Tada pasidariau su juo draugiška. Ėmiau sakyti 
jam „tu“. Praminiau jį Juozapu. Brangute, jo būsena 
buvo... buvo baisi... Sulyso kaip... kaip gaidys... ir vartė 
akimis kaip beprotis. O man buvo baisiai linksma. Tai 
viena iš mano smagiausių vasarų. 

— O paskui? 

— Paskui... taip... vieną dieną, kai nebuvo mano vy- 
ro, liepiau jam pakinkyti brikelę ir pavėžėti mane į miš- 


ką. Buvo labai karšta, labai karšta... Štai! 

— O, Andrė, pasakyk viską... man labai smalsu. 

— Še, išgerk stikliuką šartrezo, jei ne, aš pati viena 
užbaigsiu ropinėlę. Tai štai, paskui kelyje man pasidarė 
bloga. 

— Kaip — bloga? 

— Na ir paika tu! Pasakiau jam, kad man silpna ir 
kad reikia nunešti mane ant žolės. Paskui, gulėdama 
ant žolės, pradėjau dusti ir liepiau atvarstyti man korse- 
tą. O kai korsetas buvo atvarstytas, netekau sąmonės. 

— Visiškai? 

— O, ne! 

— Na 1r?.. 

— Na, ir man teko išgulėti be sąmonės visą valandą. 
Jis nerado vaistų. Bet aš buvau kantri ir atvėriau akis 
tik po jo nuopuolio. 

— O, Andrė! Ir ką jam pasakei? 

— Aš? Nieko! Juk aš nieko nežinojau, buvau prara- 
dusi sąmonę. Padėkojau jam, liepiau įsodinti mane į 
brikelę, ir jis parvežė mane į pilį. Bet vos neapvertė, 
aplenkdamas užtvarą! 

— O, Andrė! Ir tai viskas? 

— Viskas... 

— Tu praradai sąmonę tik vieną kartą? 

— Tik vieną, kaip mane gyvą matai! Nenorėjau šito 
stuobrio pasidaryti savo meilužiu. 


— Ar tujį ilgai pasilaikei po šito? 

— Žinoma. Jis vis dar pas mane. O kodėl aš būčiau 
turėjusi jį atleisti? Neturėjau jam jokių priekaištų. 

— O, Andrė! Ir jis tave tebemyli? 

— Kaip mane gyvą matai! 

— Kur jis? 

Baronienė ištiesė ranką sienos link ir paspaudė 
įžengė aukštas liokajus, skleisdamas stiprų odekolono 
kvapą. 

Baronienė tarė jam: 

— Juozapai, berniuk, bijau, kad apalpsiu, eik pakvies- 
ti kambarinę. 

Vyras stovėjo įbestas, kaip kareivis prieš karininką, 
įsmeigęs į savo ponią deganų žvilgsnį, kol ta pridūrė: 

— Pasirūpins manimi geriau negu tu. 

Jis apsisuko ant kulnų ir išėjo. 

— O ką pasakysi kambarinei? 

— Pasakysiu, kad praėjo. Ne, vis dėlto liepsiu atvars- 
tyti korsetą. Atlaisvins krūtinę, nes aš vos kvėpuoju. 
Aš girta, brangioji... girta tiek, kad jei atsistosiu, neišsi- 
laikysiu ant kojų. 

Panaši į visas užeigas, užsikorusias aukštai Alpėse 
ledynų papėdėje, tuose uolėtuose ir plikuose tarpek- 
liuose, kurie raižo baltas kalnų viršūnes, Švarenbacho 
užeiga siūlo prieglobstį keleiviams, kurie traukia Že- 
mi perėja. 

Ji veikia pusę metų, ir gyvena tada joje Žano Hauze- 
rio šeima; paskui, kai tik ima smarkiau snigti ir sniegas 
užverčia klonį, o nusileidimo takas į Loešą darosi nepra- 
einamas, moterys, tėvas ir trys sūnūs iškeliauja ir palieka 
saugoti namus senajam gidui Gasparui Hari su jaunuoju 
gidu Ulrichu Kunsi ir didžiuliu kalnų šuniu Samu. 

Abu vyrai ir šuo šitame sniego kalėjime gyvena iki 
pavasario, turėdami prieš akis tik milžinišką baltą Balm- 
horno šlaitą, apsupti blyškių ir švytinčių viršūnių, užda- 
ryti, apgulti, palaidoti po sniegu, kurio pusnys kyla ap- 
linkui juos, supa, spaudžia, slegia namelį, kaupiasi ant 
stogo, pasiekia langus ir užverčia duris. 

Tą dieną Hauzerių šeima turėjo grįžti į Loešą — artė- 


jo žiema, ir leistis žemyn darėsi pavojinga. 

Pirmieji iškeliavo trys mulai, pakrauti mantos ir ryšu- 
lių, lydimi trijų sūnų. Paskui, užsėdusios ant ketvirto mu- 
lo, kelionėn leidosi Žana Hauzer ir jos duktė Luiza. 

Įkandin jų sekė tėvas su abiem sargais, kurie turėjo 
palydėti šeimą iki nusileidimo tako viršaus. 

Pirmiausia jie apsuko mažą, dabar užšalusį ežeriu- 
ką, didelės uolėtos, prieš užeigą prasidedančios griovos 
gilumoje, paskui patraukė baltu kaip paklodė kloniu, iš 
visų pusių apsuptu snieguotų viršūnių. 

Ant šitos baltos spindinčios ledinės dykumos tvino 
saulės spindulių liūtis, įžiebdama joje žilpinančią šaltą 
liepsną; jokios gyvybės šitame kalnų vandenyne; jokio 
judesio šitoje beribėje nykumoje; joks garsas netrikdė 
jos gūdžios tylos. 

Pamažu jaunasis gidas Ulrichas, aukštas ilgakojis 
šveicaras, aplenkė tėtušsį Hauzerį ir senąjį Gasparą ir 
pasivijo mulą, kuriuo jojo moterys. 

Jaunesnioji žiūrėjo į ateinanų vaikiną, atrodo, kvie- 
tė jį liūdnu žvilgsniu. Tai buvo jaunutė šviesiaplaukė 
kaimietė; jos kaip iš pieno plaukę skruostai ir blankūs 
plaukai, regėjos, prarado savo spalvas dėl ilgo gyveni- 
mo tarp ledų. : 

Pasivijęs mulą, ant kurio ji sėdėjo, jis padėjo ranką 
mului ant kryžkaulio ir sulėtino žingsnį. Motušė Hau- 
zer užkalbino jį ir su begalinėmis smulkmenomis ėmė 


skaičiuoti visus nurodymus, susijusius su peržiemo- 

jimu. Ten aukštai Ulrichas turėjo likti pirmą kartą, o 
senasis Hari Švarenbacho užeigoje po sniegu buvo pra- 
leidęs jau ketuntolika žiemų. 

Ulrichas Kunsi klausėsi, matyt, nieko nesuprasda- 
mas, ir nenuleido akių nuo merginos. Retkarčiais atsi- 
liepdavo: „Taip, ponia Hauzer“. Bet jo mintys, regis, 
buvo toli, o ramus veidas liko abejingas. 

Jie pasiekė Daubo ežerą, kurio ilgas užšalęs pavir- 
šius plytėjo lygus lygutėlis slėnio gilumoje. Dešinėje 
kyšojo juodos aštriadantės Daubenhorno uolos, greta 
milžiniškų Lemerno ledyno morenų, virš kurių kilo 
Vildštrubelis. 

Artėdami prie Žemi perėjos, ten, kur prasideda nusi- 
leidimo takas į Loešą, jie staiga išvydo neaprėpiamame 
horizonte Valė Alpes, nuo kurių juos skyrė gilus ir pla- 
tus Ronos slėnis. 

Tolumoje — daugybė snieguotų viršūnių — nelygių, 
plokščių ar smailių, blizgančių saulėje: Mišabelis su savo 
dviem ragais, galingas Veishorno masyvas, sunkusis Bru- 
neghornas, aukšta ir grėsminga Serveno piramidė, ta žmo- 
nių žudikė, ir Baltasis Dantis, tas pasibaisėtinas puošeiva. 

Paskui apačioje, neišmatuojamoje dauboje, baisios 
prarajos gilumoje, jie pamatė Loešą, jo nameliai ten at- 
rodė lyg maži grūdeliai, išsibarstę tame milžiniškame 
plyšyje, kuris baigiasi ir užsiveria Žemi praraja ir atsive- 


ria ten, toli, į Ronos pusę. 

Mulas sustojo takelio pradžioje, fantastiškas nuosta- 
bus takelis, vingiuodamas ir raitydamasis leidosi stačiu 
pėdėje. Moterys nušoko ant sniego. 

Abu seniai jas pasivijo. 

— Nagi, — tarė tėtušis Hauzeris, — sudiev ir laikyki- 
tės, iki kitų metų, bičiuliai. 

Tėtušis Hari pakartojo: 

— Iki kitų metų. 

Jie išsibučiavo. Ponia Hauzer taip pat atsuko žandą, 
o mergina pasekė jos pavyzdžiu. 

Kai atėjo Ulricho Kunsi eilė, jis sukuždėjo Luizai 
į ausį: 

— Neužmirškite tų, kurie lieka ten aukštai. 

Ji atsakė „neužmiršiu“ taip tyliai, kad jis greičiau 
įspėjo, negu išgirdo, ką ji sako. 

— Nagi, sudiev, — pakartojo Žanas Hauzeris, — būki- 
te sveiki. 

Ir, stojęs priekyje, pradėjo leistis žemyn. 

Netrukus visi trys dingo už pirmo tako posūkio. 

Abu vyrai pasuko Švarenbacho užeigos link. 

Žengė lėtai, vienas šalia kito, nekalbėdami. Baigta. 
Keturis ar penkis mėnesius jie liks vienudu, akis į akį. 

Paskui Gasparas Hari ėmė pasakot, kaip jis išgyve- 
no pracitą žiemą. Liko jis tada su Mišeliu Kanoliu, da- 


bar jis jau per senas, kad čia žiemotų; juk per tokį ilgą 

vienatvės laiką bet kas gali nuukt. Beje, jie nenuobo- 
džiavo; svarbiausia, susitaikyti su šia mintimi pačią pir- 
mą dieną, tada galų gale žmogus susigalvoji pramogų, 
žaidimų, įvairiausių darbų. 

Ulrichas Kunsi klausėsi, nunarinęs akis, mintimis 
sekdamas paskui tuos, kurie leidosi miestelio link vi- 
sais Žemi vingiais. 
žytė, juodas taškelis milžiniškos sniego pusnies pa- 
pėdėje. 

Kai atidarė duris, aplink juos pradėjo šokinėti Sa- 
mas, didelis gauruotas šuo. 

— Na, sūneli, — tarė senasis Gasparas, - moterų nebe- 
turime, dabar reikia išsivirti pietus, tu priskusi bulvių. 

Ir abudu, susėdę ant medinių suolelių, ėmė taisyti 
sriubą. 

Kitos dienos rytas Ulrichui Kunsi labai prailgo. Se- 
nasis Hari rūkė ir spjaudė į ugniakurą, o vaikinas žiūrė- 
jo pro langą į žėrinų prieš namelį kalną. 

Po pietų išėjo pasivaikščioti ir, eidamas vakarykščiu 
taku, stengėsi surasti ant žemės kanopų pėdsakus mu- 
lo, kuriuo jojo moterys. Pasiekęs Žemi perėją, atsigulė 
kniūbsčias ant prarajos krašto ir įsižiūrėjo į Loešą. 

Miestelis, išsidėstęs uolėtame šulinyje, dar nesken- 
dėjo po sniegu, nors sniegas buvo beveik jį pasiekęs; 
kelią jam staiga pastojo eglynas, saugojantis miestelio 

pakraščius. Žemi jo nameliai iš aukštai panėšėjo į plokš- 
tes, išmėtytas pievoje. 

Jaunoji Hauzer buvo dabar ten, vienoje iš tų pilkų 
trobesių. Kurioje? Ulrichas Kunsi buvo per toli, kad ga- 
lėtų jas kiekvieną atskirai įžiūrėti. Kaip jis būtų norėjęs 
nusileisti ten, kol dar galima! 

Bet saulė pasislėpė už aukštosios Vildštrubelio vir- 
šūnės, ir vaikinas grįžo namo. Tėtušis Hari rūkė. Pama- 
tęs grįžtanų draugą, pasiūlė jam sulošti kortomis; ir jie 
susėdo vienas prieš kitą iš abiejų stalo pusių. 

Lošė ilgai paprastą lošimą, vadinamą brisku, paskui 
pavakarieniavę atsigulė. 

Bėgo dienos, panašios į pirmąją — šviesios, šaltos, 
be sniego. Senasis Gasparas popiečiais tykojo erelių 
ir tų retų paukščių, kurie išdrįsta pasirodyti virš tų 
ledinių viršūnių, o Ulrichas diena iš dienos sugrįžda- 
vo prie Žemi perėjos pasižiūrėti į miestelį. Paskui 
jie lošdavo kortomis, žaisdavo kauliukais, domino, 
laimėdavo ir pralošdavo visokius niekučius, kad bu- 
tų įdomiau. 

Vieną rytą Hari, pakirdęs pirmas, pašaukė draugą. 
Antjų ir aplink juos tyliai baltomis putomis leidosi la- 
kus, tankus ir lengvas debesis, pamažu palaidodamas 
juos po storu ir sunkiu patalu. Snigo keturias dienas ir 
keturias naktis. Teko nuvalyti sniegą nuo durų ir langų, 
kasti praėjimą ir kapoti laiptelius, kad galėtum pakilti 

tomis ledinėmis dulkėmis, kurios dvylika valandų paša- 
lusios tapo kietesnės už morenų granitą. 

Ir tada jie ėmė gyventi kaip tikri belaisviai, beveik 
nedrįsdami nutolti nuo savo trobelės. Pasidalijo namų 
ruoša ir uoliai ją atlikdavo. Ulricho pareiga buvo kuop- 
tis, skalbti, žodžiu, užsiimti švaros palaikymo darbais. 
Jis ir malkas skaldė. O Gasparas Hari virė ir prižiūrėjo 
ugnį. Šią apyvoką, tolydinę ir vienodą, jie paįvairindavo 
ilgai lošdami kortomis ar žaisdami kauliukais. Niekada 
nesibardavo, abu buvo ramūs ir geraširdiški. Net nie- 
kada neparodydavo, kad nekantrauja, kad yra blogos 
nuotaikos, neužgaudavo kits kito gaižiu žodžiu, nes iš 
anksto buvo sukaupę nuolankumo atsargas šiam žie- 
mojimui ant kalnų viršūnių. 

Kartais senasis Gasparas, pasiėmęs šautuvą, išeida- 
vo medžioti kalnų ožių, kartais jam pavykdavo vieną ki- 
tą nušauti. Tada Švarenbacho užeigoje būdavo šventė, 
šviežios mėsos puota. 

Šitaip jis išėjo vieną rytą. Termometras lauke rodė 
aštuoniolika laipsnių žemiau nulio. Saulė dar nebuvo 
patekėjusi, ir medžiotojas tikėjosi užklupsiąs ožius ap- 
link Vildštrubelį. 

Ulrichas, likęs vienas, prasivoliojo lovoje iki dešim- 
tos valandos. Iš prigimties buvo miegalius, bet nebūtų 
drįsęs atsiduoti savo pomėgiui senojo gido akivaizdoje, 


visada žvalaus ir ankstyvo. 

Lėtai papusryčiavo su Samu, kuris taip pat ištisomis 
dienomis ir naktimis miegojo prieš ugnį; paskui jam pa- 
sidarė liūdna, net baisu šios vienatvės, ir būtinybė suloš- 
ti kasdienę partiją užvaldė jį taip, kaip užvaldo žmogų 
nenugalimas kurio nors įpročio noras. 

Tad išėjo iš trobos pasitikti draugo, kuris turėjo grįž- 
ti ketvirtą valandą. 

Sniegas sulygino visą gilųjį slėnį, užvertęs plyšius, 
pradanginęs abu ežerus, apkepuriavęs uolas; tarp mil- 
žiniškų viršūnių radosi milžiniškas lovys, taisyklingas, 
žilpinanus, apledėjęs. 

Tris savaites Ulrichas nebuvo grįžęs prie bedugnės 
krašto, iš kur žiūrėdavo į miestelį. Panoro ten užsukt, 
prieš kopdamas šlaitais į Vildštrubelį. Loešas dabar 1l- 
sėjosi po sniego danga, ir namelius, palaidotus po šia 
blyškia mantija, sunku buvo atpažint. 

Paskui, pasukęs į dešinę, nusigavo iki Lemerno ledy- 
no. Žengė plačiu kalniečių žingsniu, geležine kaustyta 
lazda stukčiodamas sniegą, kietą kaip akmuo. Ir skvar- 
biomis akimis stengėsi įžiūrėti tolumoje ant šitos beri- 
bės marškos juodą judanų taškelį. 

Priėjęs ledyno pakraštį, sustojo svarstydamas, ar tik- 
rai senis nuėjo šiuo keliu; paskui ėmė žingsniuoti pagal 
morenas greitesniu ir neramesniu žingsniu. 

Temo; sniegas rausvėjo; sausas ledinis vėjas šlavė 


krištolinį jo paviršių staigiais šuorais. Ulrichas šūktelė- 

jo šaižiu, pratisu, drebančiu balsu. Balsas nuskrido per 
mirtiną miegančių kalnų tylą; pasklido toli, virš sustin- 
gusių gilių ledinės putos bangų, tarsi paukščio kryksmas 
virš jūros bangų, paskui apmirė; niekas neatsiliepė. 

Jis vėl leidosi pirmyn. Saulė nugrimzdo už kalnų vir- 
šunių, dar nupliekstų jos atšvaitų. Bet ten, giliau, slėnis 
papilkėjo. Ir vaikinui staiga pasidarė baisu. Jam pasivai- 
deno, kad tyla, šaltis, vienatvė, mirtinas šių kalnų žie- 
mos miegas skverbiasi į jį ir sustabdys, sušaldys kraują 
gyslose, sukaustys rankas ir kojas, pavers jį nejudančia 
suledėjusia būtybe. Ir jis ėmė bėgti savo užeigos link. 
Senis grįžo, mąstė jis, kol manęs nebuvo, pasukęs kitu 
keliu, ir dabar turbūt sėdi prieš ugnį su negyvu ožiu 
prie kojų. 

Netrukus pasirodė užeiga. jokių dūmų. Ulrichas pa- 
spartino žingsnį, atidarė duris. Jį sveikindamas prišoko 
Samas. Gasparo nebuvo. 

Sumišęs Kunsi apsisuko aplink save, tarsi vildama- 
sis, kad išvys bičiulį, pasislėpus; kuriame nors kampe. 
Paskui užkūrė ugnį ir išsivirė sriubos, vis tikėdamasis, 
kad senis grįš. 

Retkarčiais išeidavo laukan pažiūrėti, ar jo nema- 
tyti. Stojo naktis, balzgana kalnų naktis, blyški, pamė- 
lusi naktis, horizonto pakraštyje apšviesta geltono 
mėnulio pjautuvo, jau beveik pasiruošusio slėptis už 


kalnų viršūnių. 

Paskui jaunuolis vėl grįžo į vidų, sėdosi, šildėsi ko- 
jas ir rankas, mąstydamas apie galimus nelaimingus 
atsitikimus. 

Gasparas galėjo nusilaužti koją, įkrist į plyšį, suklupt 
ir išsinarinti kulkšnį. Ir dabar guli ant sniego, persmelk- 
tas, sukaustytas šalčio, apimtas nevilties, pražuvęs, gal- 
būt šaukdamasis visa gerkle pagalbos nakties tamsoje. 

Bet kur jis? Kalnai aplinkui tokie didžiuliai, tokie 
atšiaurūs, tokie grėsmingi, ypač šiuo metų laiku, kad 
būtų reikėję dešimties ar dvidešimties gidų ir vaikščioti 
ištisą savaitę visomis kryptimis, norint šitoje begalybė- 
je surasti žmogų. 

Ulrichas Kunsi vis dėlto ryžosi išeiti ieškoti su Sa- 
mu, jei Gasparas Hari negrįš tarp vidunakčio ir pirmos 
valandos nakties. 

Ir ėmė ruošts. 

Įsidėjo į kuprinę maisto dviem dienoms, pasiėmė 
plieninius kablius, apsivyniojo aplink liemenį ilgą vir- 
vę — ploną, bet tvirtą, patikrino geležimi kaustytą laz- 
dą ir kirtiklį, kuriuo išsikapojami laipteliai lede. Paskui 
ėmė laukti. Židinyje degė ugnis; liepsnos apšviestas 
knarkė didysis šuo; reguliariai kaip širdis tiksėjo laikro- 
dis mediniame dėkle. 

Jis laukė, gaudydamas ausimis tolimus garsus, virp- 
čiodamas, kai lengvas vėjelis užkliudydavo užeigos sto- 


gą Ir sienas. 

Išmušė dvyliktą nakties; jis krūptelėjo. Paskui, vis 
dar jausdamas virpulį ir baimę, užstatė vandens ant 
ugnies — norėjo prieš leisdamasis į kelią išgerti karš- 
tos kavos. 

Kai laikrodis atskaičiavo pirmą, pakilo, pažadino 
Samą, atidarė duris ir išėjo Vildštrubelio kryptimi. 
Penkias valandas kopė aukštyn, rabazdindamasis ant 
uolų kabliais, kapodamas ledą, sliuogdamas aukštyn ir 
kartais trukteldamas virve šunį, atsilikusį itin stataus 
skardžio apačioje. Buvo apie šešias, kai pasiekė vieną 
tų viršūnių, į kurias užkopęs senasis Gasparas dažnai 
tykodavo kalnų ožių. 

Ir čia ryžosi laukti, kad prašvistų. 

Virš jo galvos balo dangus; staiga keista šviesa, iš 
nežinia kur, ūmiai apšvietė milžinišką blyškių viršū- 
nių jūrą, plytinčią per šimtą mylių aplink jį. Atrodė, 
kad ši dulsva šviesa srūva tiesiog iš sniego ir sklinda 
erdvėje. Pamažu tolimos pačios aukščiausios viršūnės 
nusidažė rausvai, švelniu kūno spalvos rausvumu ir iš 
už sunkaus milžiniško Berno Alpių kalnagūbrio išni- 
ro raudona saulė. 

Ulrichas Kunsi pajudėjo. Žengė kaip medžiotojas, 
sulinkęs, ieškodamas pėdsakų, ragindamas šunį: 

— Ieškok, Samai, ieškok! 

Dabar jis leidosi žemyn, akimis naršydamas bedug- 


nes, retkarčiais vardu pašaukdamas draugą, surikdamas 

pratisu balsu, kuris tuoj pat nuslopdavo nebylioje bega- 
lybėje. Tada prispausdavo ausį prie žemės, klausydavo- 
si; kai pasivaidendavo, kad girdi balsą, šokdavo bėgti, 
vėl sušukdavo, bet nieko neišgirdęs atsisėsdavo išsika- 
mavęs, praradęs vilų. Vidudienį papusryčiavo ir pašėrė 
Samą, tokį pat nuvargusį kaip jis. 

Paskui traukė toliau ieškodamas. 

Jau sutemo, o jis vis dar ėjo, sukoręs kalnais jau pen- 
kiasdešimt kilometrų. Buvo per toli nuo namų, kad ryž- 
tųsi grįžti, ir per daug pavargęs, kad svirduliuotų ilgiau, 
tad išsikasė sniege duobę ir susigūžė joje su šuniu, prisi- 
dengęs apklotu, kurį buvo pasiėmęs. Žmogus ir ŠUO Su- 
gulė vienas šalia kito, šildydami vienas kitą, ir vis dėlto 
sustingo iki kaulo smegenų. 

Ulrichas beveik nemiegojo, jį kankino haliucinaci- 
jos, kūną purtė drebulys. 

Kai atsikėlė, dar nebuvo išaušę. Kojos buvo stan- 
džios tarsi geležiniai strypai, siela tokia nusilpusi, jog 
norėjosi šaukti iš nevilties; širdis taip daužėsi, kad jis 
vos nekrito iš susijaudinimo, kai pasivaidendavo koks 
garsas. 

Staiga jam toptelėjo mintis, kad ir jis sušals šitoje 
vienatvėje, ir šitos mirties siaubas, kurstydamas energi- 
ją, pažadino ryžtą. 

Dabar jis leidosi užeigos link — puolė, kėlėsi, paskui 
ji šlubuodamas ant trijų kojų dūlino Samas. 

Jie nusigavo į Švarenbachą tik apie ketvirtą po pie- 
tų. Namas buvo tuščias. Vaikinas užkūrė ugnį, pavalgė 
ir užmigo toks apdujęs, kad apie nieką negalvojo. 

Miegojo ilgai, labai ilgai kietu miegu. Bet staiga, bal- 
sas, kažkieno riksmas, vardas: „Ulrichai“ jį išplėšė iš gi- 
laus sąstingio ir privertė pašokti. Gal jam prisisapnavo? 
Gal tai buvo vienas tų nesuprantamų šauksmų, kurie 
įsiveržia į sunerimusios sielos sapną? Ne, jis dar girdėjo 
šį virpanų riksmą, įsiskverbusį į jo ausis ir persmelkusį 
visą jo kūną iki drebančių pirštų galiukų. Aišku, kaž- 
kas suriko, kažkas pasakė: „„Ulrichai!“ Kažkas buvo čia, 
prie namo. Abejoti nebuvo galima. Jis atidarė duris ir 
visa gerkle suriko: 

— Tai tu, Gasparai? 

Niekas neatsakė; nei garso, nei šnaresio, nei aima- 
nos — nieko. Buvo tamsu. Sniegas blankus. 

Pakilo vėjas, ledinis vėjas, nuo kurio skyla akmenys 
ir žūsta visa, kas gyva šiose dykose aukštumose. Pūtė 
staigiais šuorais, labiau svilinančiais, pragaištingesniais 
negu ugninis dykumos vėjas. Ulrichas vėl suriko: 

— Gasparai! Gasparai! Gasparai! 

Paskui palaukė. Kalnuose viešpatavo nebyli tyla. Ta- 
da jį visą nupurtė siaubas. Įšoko atgal į užeigą, užtren- 
kė duris ir užšovė skląsų; paskui, kalendamas dantimis, 
susmuko ant kėdės, įsiūkinęs, kad draugas pašaukė jį 


mirties akimirką. 

Tuo jis buvo įsitikinęs taip, kaip esame įsitikinę tuo, 
kad gyvename ar valgome duoną. Senasis Gasparas Ha- 
ri merdėjo kažkur dvi dienas ir tris naktis sprogymėje, 
vienoje tų gilių skaisčiai baltų griovų, kurių baltumas 
pražūtingesnis negu požemių tamsybės. Merdėjo dvi 
dienas ir tris naktis ir mirė ką uk, galvodamas apie drau- 
gą. Ir jo vėlė, vos spėjusi išsivaduoti, nuskrido užeigos 
link, kur miegojo Ulrichas, ir pašaukė jį tos slėpiningos 
ir baisios galios dėka, kurią turi mirusiųjų vėlės lankyti 
gyvuosius. Ji šaukė, ši bebalsė vėlė, nuslopusioje mie- 
gančiojo sieloje; šaukė savo paskutinį sudiev ar prie- 
kaištą ar prakeiksmą žmogui, kuris per mažai ieškojo. 

Ir Ulrichas juto ją visai čia pat, už namo sienos, už 
durų, kurias ką tik uždarė. Ji pleveno, kaip naktinis 
paukštis, savo plunksnomis kliudantis apšviestą langą, 
ir jaunuolis, paklaikęs, vos nekaukė iš siaubo. Jis norėjo 
bėgti ir nedrįso išeiti laukan; nedrįso ir nuo šiolei ne- 
drįs, nes vaiduoklis slankios aplink užeigą dieną nakų 
tol, kol senojo gido kūnas bus surastas ir palaidotas 
šventintoje kapinių žemėje. 

Išaušo, skaisčiai nušvito saulė, ir Kunsi mažumą at- 
sigavo. Pasigamino valgyti, išvirė putros šuniui, paskui 
liko sėdėti ant kėdės, nejudėdamas, skaudama širdimi, 
galvodamas apie senį, gulinų ant sniego. 

Tada, vos tik ant kalnų nusileido nakūs, jį vėl apsėdo 
siaubas. Jis vaikštinėjo dabar po tamsią, žvakės liepsne- 

lės apšviestą virtuvę, žirglojo pirmyn ir atgal dideliais 
žingsniais klausydamasis, ar neperskros vėl gūdžios tylos 
lauke siaubingasis anos nakties šauksmas. Ir nelaiminga- 
sis jautėsi toks vienišas, koks vienišas dar niekada nėra 
buvęs nė vienas žmogus! Buvo vienas šitoje didžiulėje 
sniego dykynėje, vienas dviejų tūkstančių metrų aukšty- 
je, virš gyvenamos žemės, virš žmonių namų, virš gyve- 
nimo, kuris šurmuliuoja, triukšmauja, pulsuoja, vienas 
po lediniu dangumi! Jį kankino beprotiškas noras bėgti 
vis tiek kur, vis tiek kaip, nusileisti į Loešą prasmengant 
prarajoje; bet jis net nedrįso atidaryti durų, nes buvo įsiti- 
kinęs — anas, negyvėlis, pastos jam kelią, kad ir jis neliktų 
vienas ten aukštai kalnuose. 

Apie vidurnakų, pavargęs nuo vaikščiojimo, iškankin- 
tas nerimo ir baimės, pagaliau užsnūdo ant kėdės, nes 
bijojo savo lovos, kaip bijomasi vietos, kur vaidenasi. 

Ir staiga jo ausis, kaip vakar, pervėrė šaižus šauks- 
mas, toks veriamas, kad Ulrichas ištiesė rankas, atstum- 
damas šmėklą, ir griuvo aukštielninkas kartu su kėde. 

Samas, pažadintas trenksmo, sustugo, kaip staugia 
išgąsdinti šunys, ir ėmė bėgioti po trobą, stengdamasis 
surasti, iš kur tyko pavojus. Pribėgęs prie durų, garsiai 
šnopuodamas ir pūškuodamas, apuostė slenkstį, jo kai- 
lis pasišiaušė, jis urzgė, iškėlęs uodegą. 

Kunsi atsikėlė paklaikęs ir, koja prilaikydamas kėdę, 


suriko: 

— Nedrįsk įeiti! Nedrisk įeiti! Nedrįsk įeiti! Kitaip — 
užmušiu! 

O šuo, sukurstytas šito grasinimo, ėmė įnirtingai l0- 
ti ant nematomo priešo, kuriam grūmojo šeimininko 
balsas. 

Samas pamažu nutilo ir vėl išsitesė prie ugniakuro, 
bet liko neramus, gulėjo pakvlėjęs galvą, blizgančiomis 
akimis, urgzdamas tarp dantų. 

Ulrichas taip pat atsipeikėjo, bet kadangi jautė, jog 
alpsta iš siaubo, pasiėmė iš indaujos butelį degtinės ir 
išgėrė vieną po kito keletą stikliukų. Mintys susijaukė, 
bet drąsa grįžo, gyslas užliejo karštligiška ugnis. 

Kitą dieną beveik nieko nevalgė, tk gėrė degtinę. 
Ir pragyveno daug dienų 1š eilės girtas kaip žemė. Vos 
tik prisiminęs Gasparą, vėl puldavo gerti ir gerdavo, 
kol griūdavo ant aslos, įveiktas girtumo. Ir tysodavo 
kniūbsčias, girtut girtutėlis, pakirstomis kojomis ir ran- 
komis, knarkdamas, veidu įkniubęs į žemę. Bet vos su- 
virškindavo kvaišinanų ir deginant skystį, jį pažadinda- 
vo vis tas pats šauksmas „Ulrichai!“, tarsi kulka perver- 
damas kaukolę; ir jis atsistodavo dar svyruodamas, ran- 
komis graibstydamasis sienų, kad nekristų, šaukdamas 
1 pagalbą Samą. Šuo, kuris, atrodo, išprotėjo kaip ir jo 
šeimininkas, puldavo prie durų, draskydavo jas nagais, 
grauždavo ilgais baltais dantimis, o jaunuolis, atvertęs 
galvą, dideliais gurkšniais, tarsi vėsų vandenį, rijo degti- 

nę, kad ji tuoj pat vėl užmigdytų minus, prisiminimą ir 
beprotišką klaiką. 

Per tris savaites išgėrė visas svaigalų atsargas. Bet 
šitas nuolatinis apsvaigimas tik prislopino siaubą, ku- 
ris budo dar šiurpesnis, kai nebebuvo kuo jo nuramin- 
ti. Ir tada į jo smegenis tarsi grąžtas ėmė skverbtis 
įkyri mintis, įdirginta viso mėnesio girtumo ir vis la- 
biau įsitvirtinanti visiškoje vienatvėje. Dabar jis blaš- 
kėsi savo būste, tarsi žvėris narve, prigludęs ausimis 
prie durų klausėsi, ar nestovi ten tas anas, grasino jam 
pro sieną. 

O vos tik užsnūsdavo, pakirstas nuovargio, išgirsda- 
vo balsą ir pašokdavo ant kojų. 

Pagaliau vieną naktų, kaip daro užspeisti į kampą 
bailiai, puolė prie durų ir atidarė jas, kad pamatytų ir 
priverstų nutilti tą, kuris jį šaukia. 

Į veidą jam plūstelėjo šalto oro srovė, sustingdydama 
ji iki kaulų, jis užtrenkė duris ir užstūmė šovą, nepaste- 
bėjęs, kad Samas iššoko laukan. Paskui drebėdamas iš 
šalčio įmetė malkų į ugnį ir atsisėdo prieš ją pasišildyti; 
bet staiga krūptelėjo, kažkas verkdamas braižė duris. 

Paklaikęs riktelėjo: „Šalin!“ Jam atsakė ilga ir skaus- 
minga aimana. 

Siaubas nušlavė paskutinius jo proto likučius. Jis 
kartojo: „Šalin!“. sukiodamasis į visas puses, ieškoda- 


mas kampo, kur pasislėpti. Tas anas, vis verkdamas, 

sliūkino pagal namą ir braižė sieną. Ulrichas puolė prie 
ąžuolinės indaujos, pilnos indų ir maisto atsargų, kilste- 
lėjo ją su antžmogiška jėga ir nutempė iki durų, kad jas 
užbarikaduotų. Paskui, kraudamas vieną ant kito visus 
likusius baldus, čiužinius, kėdes, užkimšo langą, kaip 
daroma tada, kai namą apgula priešas. 

Bet tas ten, lauke, garsiai ir gūdžiai inkštė, į jo inkšti- 
mą jaunuolis atsiliepė panašiu inkštimu. 

Praėjo daug dienų ir naktų, bet nei vienas, nei kitas 
nesiliovė kaukęs. Vienas be perstojo sukiojosi aplink 
namą ir nagais rausėsi po jo sienomis su tokia jėga, jog, 
regėjos, nori jį nugriauti, kitas viduje sekė kiekvieną jo 
judesį susilenkęs, prigludęs ausimi prie sienos ir atsaki- 
nėjo į jo šuksmą klaikiu riksmu. 

Vieną vakarą Ulrichas nieko nebeišgirdo ir atsisėdo 
toks išsikamavęs, kad tuoj pat užmigo. 

Kai pabudo, galvoje nebuvo jokio prisiminimo, jo- 
kios minties, tarsi ji būtų per tą slogų miegą ištuštėjusi. 
Pasijuto išalkęs, pavalgė. 


**xX* 

Žiema baigėsi. Žemi perėja vėl galima buvo keliauti, 
ir Hauzerių šeima leidosi kelionėn atgal į savo užeigą. 

Moterys, nusigavusios iki tako viršaus, užsėdo ant 
savo mulo ir įsišnekėjo apie tuos du vyrus, kuriuos ne- 


trukus pamatys. 

Stebėjosi, kad nė vienas jų nenusileido prieš kelias 
dienas į miestelį, kai tik kelias pasidarė įmanomas, kad 
papasakotų apie savo ilgą žiemojimą. 

Pagaliau pasirodė dar sniegu užversta užeiga. Du- 
rys ir langai buvo uždaryti; iš kamino rūko lengvučiai 
dūmeliai, ir tėtušis Hauzeris nurimo. Bet priėjęs artyn, 
pamatė prie slenksčio erelio sulesto gyvulio griaučius, 
didelius ant šono gulinčius griaučius. 

Ir pašaukė: „Ei, Gasparai!“ Viduje atsiliepė kauksmas, 
šaižus kauksmas, tarsi būtų sukaukęs žvėris. Tėtušis 
Hauzeris pakartojo: „Ei, Gasparai!“ Pasigirdo antras, 
panašus į pirmą kauksmas. 

Tada trys vyrai, tėvas ir du sūnūs, pabandė atidaryti 
duris. Jos laikėsi. Jie paėmė iš tuščio tvarto ilgą siją ir 
trenkė ja kaip taranu iš visų jėgų. Medis sugirgždėjo, 
pasidavė, lentos išlakstė šipuliais, paskui namus sukrė- 
tė baisus bildesys, ir jie pamatė viduje, už griuvusios 
indaujos, stovinų žmogų, plaukai jam krito ant pečių, 
barzda siekė krūtinę, akys blizgėjo, ant kūno kabojo 
skarmalai. 

Jie jo nepažino, bet staiga Luiza Hauzer sušuko: 

— Tai Ulrichas, mama! 

Ir motina įsitikino, kad tai iš tiesų Ulrichas, nors jo 
plaukai buvo žili. 

Jis juos prisileido: leido prisiliesti prie savęs, bet į pa- 

teiktus klausimus neatsakė; teko nugabenti jį į Loešą, 
kur gydytojai nustatė, kad jis išprotėjo. 
Ir niekas niekada nesužinojo, kas nutiko jo draugui. 
Jaunoji Hauzer vos nenumirė tą vasarą nuo kažko- 
kios sekinamos ligos, kurios kaltininku buvo nutarta 
esant šalų kalnuose. 


201 


KG 
tk 
y) 


p “+ 

14! MA 
Main 
ietati" 


* 


„Atis 
. 


VALKATA 


Štai jau keturiasdešimt dienų jis eina per žmones ieško- 
damas darbo. Paliko savo gimtą kraštą, Vil Avarė, La 
Manšo departamente, nes čia nebuvo kas veikt. Daili- 
dės pameistrys, dvidešimt septynerių metų, šaunus do- 
ras vaikinas, jis, vyriausias sūnus, du mėnesius sėdėjo 
ant sprando šeimai, jam šitoje visuotinėje bedarbystėje 
ir neliko nieko kito kaip dykaduoniaut, sudėjus stip- 
rias rankas. Namuose ėmė stigti duonos, dvi jo seserys 
dirbo padienėmis, bet uždirbo mažai; o jis, Žakas Ran- 
delis, stipriausias iš visų, nieko neveikė, nes nebuvo ką 
veikti, ir apvalgė kitus. 

Tada jis pasiteiravo merijoje, ir sekretorius atsakė, 
kad esama darbo centrinėje Prancūzijoje. 

Tad, apsirūpinęs popieriais ir pažymėjimais, iškelia- 
vo su septyniais frankais kišenėje; ant pečių, mėlynoje 
nosinėje, pririštoje prie lazdos galo, nešėsi porą atsargi- 
nių batų, kelnes ir marškinius. 

Žygiavo be poilsio, dienomis ir naktimis, begali- 
niais keliais, kaitinant saulei ir lyjant lietui, bet niekaip 

nepriėjo tos paslaptingos šalies, kur darbininkai ran- 
da darbo. 

Iš pradžių įsikalė sau į galvą, kad jam dera tik daili- 
džiaut, nes buvo dailidė. Bet visose dirbtuvėse, kur jis 
kreipėsi, buvo atsakyta, kad trūkstant užsakymų, tekę 
atleisti žmonių, ir, išleidęs veik visus pinigus, jis ryžosi 
imtis bet kokio kelyje pasitaikiusio darbo. 

Taip jis pabuvo iš eilės žemkasiu, arklininku, ak- 
menskaldžiu; kapojo malkas, genėjo medžius, kasė 
šulinius, maišė kalkių skiedinį, rišo žabus, ganė ožkas 
kalnuose — visa tai už keletą su, nes darbo gaudavo 
retkarčiais dviem trim dienom tik todėl, kad pasisiūly- 
davo už menką atlygį, kuris sugundytų šykščius šeimi- 
ninkus ir kaimiečius. 

O dabar jau savaitė nebeuždirbo nieko, nebeturėjo 
nieko, maitindamasis duonos žiauberėmis, kurių basty- 
damasis išprašydavo ant durų slenksčio iš gailestingų 
moterų. 

Temo. Žakas Randelis, išsekęs, vos vilkdamas kojas, 
tuščiu pilvu, apimtas nevilties, basomis dūlino pakelės 
žole: taupė paskutinę batų porą, anos poros jau seniai 
nebebuvo likę. Ruduo ėjo į pabaigą, buvo šeštadienis. 
Dangumi plaukė šėmi debesys, genami vėjo, švilpian- 
čio medžiuose. Buvo justi, kad tuoj ims lyti. Tą vakarą, 
sekmadienio išvakarėse visur aplink buvo tuščia. Lau- 


kuose, šen ir ten, tarsi milžiniški geltoni grybai stirkso- 


204 


jo iškultų šiaudų stirtos, o žemė, jau apsėta būsimiems 
metams, atrodė plyna. 

Randelį kamavo alkis, žvėriškas alkis, tas alkis, kuris 
verčia vilkus pulti žmones. Nusikamavęs jis ėjo plačiais, 
kad reiktų rečiau žengti, žingsniais, galva buvo apsun- 
kusi, akys paraudusios, burna išdžiūvusi, smilkiniuose 
tvinkčiojo kraujas, rankoje jis laikė suspaudęs lazdą, jaus- 
damas miglotą norą smogti ja iš peties pirmam pasitai- 
kiusiam praeiviui, grįžtančiam namo vakarieniauti. 

Žiūrėjo į kelio pakraščius, jam vaidenosi išraustos 
bulvės, likusios sukastoje dirvoje. Radęs keletą jų, būtų 
prisirinkęs žabų, užsidegęs lauželį ir, dievaži, gardžiai 
pavakarieniavęs karšta apskrita bulve, kurią pirmiausia 
būtų palaikęs sugrubusiose rankose. 

Bet bulviakasis jau pasibaigęs, ir jis turės, kaip va- 
kar, sugraužti žalią runkelį, išsirovęs jį iš lysvės. 

Štai jau dvi dienos jis garsiai kalba, ir minčių apsės- 
tas žengia vis spartesniu žingsniu. Iki šiol jam beveik 
neteko susimąstyti, visą savo protą, visus savo kuklius 
sugebėjimus jis sudėdavo į savo amatą. Bet nuovargis, 
atkaklus ieškojimas neįmanomo rasti darbo, neigiami 
atsakymai, užgauliojimai, naktys po atviru dangumi, 
badas, sėsliųjų gyventojų panieka valkatai, tas kasdien 
girdimas klausimas: „Kodėl nesėdite namie?“, apmau- 
das, kad nėra darbo įgudusioms ir stiprioms jo ran- 


koms, mintis apie tėvus, likusius namie ir taip pat netu- 

rinčius nė skatiko — visa tai iš lėto kurstė pykų; tas kau- 
pėsi kas diena, kas valanda, kas minutė, verždamasis 
prieš jo valią trumpais grėsmingais sakiniais. 

Klupdamas ant akmenų, riedančių jam iš po kojų, 
niurnėjo: 

— Vargas... vargas... Ak, kiaulės... palieka stipti badu 
žmogų... dailidę... Ak, kiaulės... nė keturių su kišenėje... 
nė keturių su kišenėje... va, ima lyti... Ak, kiaulės! 

Jis piktinosi likimo neteisingumu ir kaltino žmones, 
visus žmones už tai, kad gamta, didžioji akla motina, 
neteisinga, žiauri ir klastinga. 

Kartojo, sukandęs dantis: „Kiaulės!“, žiūrėdamas į 
skystus, pilkus dūmelius, kylančius virš stogų šią vaka- 
rienės valandą. Ir, negalvodamas apie tą kitą neteisybę, 
kurią šįsyk daro pats žmogus ir kuri vadinasi smurtas ir 
vagystė, geidė įeiti į vieną iš šių būstų, užmušti gyven- 
tojus ir sėstis prie stalo į jų vietą. 

Nuiurnėjo: 

— Vadinasi, aš neturiu dabar teisės gyventi... jie lei- 
džia man stipti iš bado... o tačiau prašau tik vieno — dar- 
bo... Ak, kiaulės! 

Ir skausmas kūne, skausmas pilve, skausmas širdyje 
mušė jam į galvą kaip grėsmingas girtumas ir žadino 
smegenyse šią paprastą mintį: „Aš turiu teisę gyvent, 
nes kvėpuoju, nes oras yra visų. Vadinasi, niekas neturi 
teisės palikti mane be duonos!“ 

Krito lietus, smulkus, baugus, ledinis. Jis sustojo ir 
suniurnėjo: 

— Vargas... dar mėnesis bastytis keliais, iki sugrįšiu 
namo... 

Iš tiesų, dabar jis traukė namo supratęs, kad grei- 
čiau ras darbo savo gimtajame miestelyje, kur visi jį 
pažinojo, sutikdamas dirbti bet ką, negu vieškeliuose, 
kur visi į jį Žiūri su įtarimu. 

Kadangi dailidės darbo nėra, jis dirbsiąs juodabar- 
biu, gesinsiąs kalkės, kasiąs žemes, skaldysiąs akmenis. 
Net Jei uždirbsiąs tik dvidešimt su per dieną, šiaip ar 
taip, užteksią duonai. 

Apsirišo kaklą paskutinės nosinės skiaute, kad šaltas 
vanduo netekėtų ant nugaros ir krūtinės. Bet netrukus 
pajuto, kad išretėjęs jo drabužių audinys jau permirkęs 
ir apsidairė aplinkui su nerimu akyse, kaip žuvęs žmo- 
gus, nebežinąs, kur pasislėpti, kur priglausti galvą, kaip 
žmogus, neturįs prieglobsčio šiame pasaulyje. 

Artinosi naktis, apgaubdama laukus tamsa. Tolumo- 
je, pievoje, jis pastebėjo juodą dėmę žolėje — karvę. 
Peršoko per pakelės griovį ir pasuko jos link, nesuvok- 
damas, ką daro. 

Kai priėjo prie jos, ji pakėlė į jį savo didelę galvą, ir jis 
pagalvojo: „Jei turėčiau indą, galėčiau atsigerti pieno“. 

Žiūrėjo į karvę, karvė Žiūrėjo į jį; staiga, iš visų jėgų 


spvręs jai į šoną, riktelėjo: 

— Stok! 

Karvė lėtai atsistojo su kabančiu po ja sunkiu teš- 
meniu, tada vaikinas atsigulė ant nugaros, tarp karvės 
kojų, ir ėmė gerti. Gėrė ilgai ilgai, abiem rankomis mai- 
gydamas išpampusį šiltą tešmenį, atsiduodantų tvartu. 
Gėrė tol, kol užteko pieno šitame gyvame šaltinyje. 

Bet ledinis lietus dar įsismarkavo, o lyguma aplinkui 
buvo visiškai plyna, be jokios užuoglaudos. 

Karvė vėl sunkiai atsigulė. Jis atsisėdo šalia jos, glos- 
tydamas jai galvą, dėkingas, kad jį pamaitino. Tirštas ir 
stiprus karvės alsavimas, veržiąsis iš jos šnervių, kaip 
dvi garo čiurkšlės vakaro ore, dvelkė darbininkui į vei- 
dą, jis tarė: 

— Tau tai ten viduje nešalta. 

Dabar jis vedžiojo rankomis po jos krūtinę ir pakin- 
klius, ieškodamas šilumos. Ir į galvą jam šovė mintis — at- 
sigulti ir pernakvoti šalia šito storo pilvo. Susirado pato- 
gesnę vietelę ir atrėmė galvą į galingą tešmenį, kuris jį ką 
tik pamaitino. Ir bemat nuovargio pakirstas užmigo. 

Bet pabudo keletą kartų, pajutęs, kad pastiro nuga- 
ra ar pilvas, nelygu kuria puse buvo prisispaudęs prie 
karvės šono; tada apsiversdavo, kad atšildytų ir išdžio- 
vintų tą kūno dalį, kuri žvarbo nakties ore, ir vėl užmig- 
davo sunkiu miegu. 

Ji ant kojų pakėlė gaidžio giesmė. Švito, nebelijo, 
dangus buvo giedras. 

Karvė ilsėjosi, pasidėjusi snukį ant Žemės; atsirė- 
męs ant rankų, pasilenkė, pabučiavo jos plačias drėg- 
nas šnerves ir tarė: 

— Sudiev, gražuole... iki kito karto... tu geras gyvulė- 
lis... Sudiev... 

Paskui apsiavė batus ir leidosi toliau. 

Ejo dvi valandas nosies tiesumu, vis ta pačia krypti- 
mi; paskui jį apėmė toks didžiulis nuovargis, kad atsisė- 
do ant žolės. 

Įdienojo; skambino bažnyčios varpai; keliais vieni 
pėsti, kiti važiuoti traukė vyrai mėlynomis palaidinėmis 
ir moterys baltais kykais; jie ėjo į gretimus miestelius 
su draugais ar giminėmis atšvęsti sekmadienio. 

Pasirodė storas kaimietis, varęsis kokį dvidešimt 
avių, jos blaškėsi į šalis ir bliovė, o guvus šuo varinėjo 
jas atgal į būrį. 

Randelis atsistojo, pasisveikino: 

— Ar neatsirastų darbo darbininkui, mirštu badu, — 
tarė jis. 

Tasai, piktai dėbtelėjęs į valkatą, atsakė: 

— Neturiu darbo kiekvienam prašalaičiui, sutiktam 
kelyje. 

Ir dailidė vėl atsisėdo ant griovio, pakelėje. 

Ilgai laukė, stebėdamas praeinančius valstiečius, ieš- 
kodamas gero, gailestingo veido, kad vėl kreiptųsi su 


prašymu. 

Pasirinko žmogų, lyg ir kokį miestieųį, vilkinų surdu- 
tu, jo pilvą puošė aukso grandinėlė. 

— Jau du mėnesius ieškau darbo, — tarė jis. — Ir nieko 
nerandu; kišenėje nebeturiu nė vieno su. 

Tas pusponis atsakė: 

— Reikėjo perskaityti skelbimą, iškabintą prie įvažia- 
vimo į miestelį. Mūsų komunos teritorijoje elgetauti 
draudžiama. Turėkite galvoje, kad aš meras, ir jei tuoj 
pat iš čia neišsinešdinsite, liepsiu jus suimti. 

Randelis, kuriam pašoko pyktis, burbtelėjo: 

— Na, ir liepkite suimti, jei norite, geriau jau sėdėti 
kalėjime, bent nemirsiu badu. 

Ir vėl atsisėdo ant griovio pakelėje. 

Po ketvirčio valandos iš tikrųjų kelyje pasirodė du 
žandarai. Žengė lėtai, vienas šalia kito, visiems ant akių, 
švytėdami saulėje savo lakuotomis triragėmis kepurėmis, 
geltonais diržais ir metalinėmis sagomis, tarsi tam, kad 
gąsdintų piktadarius ir jau iš tolo priverstų juos spruktu. 

Dailidė suprato, jog jie eina prie jo, bet nepajudėjo. 
Ji staiga apėmė slopus noras mesti jiems iššūkį, patekti 
į kalėjimą, o vėliau atsikeršyti. 

Jie ėjo artyn, tarsi jo nematydami, žengė kareivišku 
žingsniu — sunkiu, vienodu, rikiuotės žingsniu. Paskui 
staiga, praeidami pro jį, apsimetė jį pastebėję, sustojo ir 
ėmė jį apžiūrinėti grėsmingomis piktomis akimis. 


Seržantas priėjo prie jo ir paklausė: 

— Ką čia veikiate? 

Žmogus ramiai atsakė: 

— Ilsiuosi. 

— Iš kur jūs? 

— Jei reikėtų išvardyti visas vietas, kur buvau, man ir 
valandos būtų maža. 

— Kur einate? 

— Į Vil Avarė. 

— Kur tai? 

— La Manšo departamente. 

— Tai jūsų gimtasis kraštas? 

— Mano gimtasis kraštas. 

— Kodėl išvykote? 

— Ieškoti darbo. 

Seržantas atsigręžė į žandarą ir piktu balsu žmo- 
gaus, kurį ta pati apgavystė galų gale įsiutina, tarė: 

— Šitie nenaudėliai sako visada tą patį. Bet manęs 
taip lengvai neapgausi. 

Paskui pridūrė: 

— Turite dokumentus? 

— Taip, turiu. 

— Duokite šen. 

Randelis išsitraukė iš kišenės savo popierius, pažy- 
rmėjimus — vargšus nuspurusius, purvinus, jau drykstan- 
čius popierius ir ištiesė juos kareiviui. 


Tas ėmė juos užsikirtinėdamas slebizuoti, paskui, 

įsitikinęs, kad jie tvarkingi, atidavė su nepatenkinta iš- 
raiška žmogaus, kurį gudresnis už jį apmovė. 

Kiek pagalvojęs, vėl paklausė: 

— Ar turite su savim pinigų? 

— Ne. 

— Visai neturite? 

— Visai. 

— Nė vieno su? 

— Nė vieno su. 

— Tai iš ko gyvenate? 

— Iš to, ką žmonės duoda. 

— Vadinasi, elgetaujate? 

Randelis ryžtingai atsakė: 

— Taip, kai galiu. 

Tada žandaras pareiškė: 

— Užklupau jus nusikaltimo vietoje valkataujant ir 
elgetaujant, be pragyvenimo šaltinio, be profesijos, ant 
kelio ir įsakau eiti su manim. 

Dailidė atsikėlė: 

— Kur pageidausite, — tarė jis. 

Ir, net negavęs įsakymo, atsistojęs tarp dviejų kariš- 
kių, pridūrė: 

— Na ką gi, patupdykite. Bent turėsiu stogą virš gal- 
vos, kai lyja. 

Ir jie patraukė į miestelį, kurio stogų čerpės matėsi 


pro nuogas medžių šakas, už ketvirčio mylios. 

Kai jie ėjo per miestelį, buvo mišių metas. Aikštė bu- 
vo pilna žmonių, žmonės tuoj pat sustojo dviem eilėm 
pažiūrėti vedamo piktadario, paskui kurį bėgo būrys 
įsismaginusių vaikigalių. Kaimiečiai ir kaimietės žiūrė- 
JO I ji, šį suimtą Žmogų, einanų tarp dviejų žandarų, ir 
jų akyse žiebėsi neapykanta, jiems norėjosi apmėtyti jį 
akmenimis, nudirti jam nagais odą, sutrypti kojomis. 
Svarstė, ar jis apsivogė, ar nužudė. Mėsininkas, buvęs 
kavaleristas, tvirtino: „Tai dezertyras“. Tabako krautu- 
vėlės savininkas tarėsi atpažinęs žmogų, dar tą patį rytą 
įkišusį jam netikrą penkiasdešimties santimų monetą, 
o geležies dirbinių krautuvininkas nedvejodamas palai- 
kė jį našlės Malė žudiku, kurio policija ieškojo jau pusę 
metų. 

Municipalinės tarybos salėje, į kurią sargybiniai įve- 
dė Randelį, jis pamatė merą, sėdintį prie posėdžių stalo 
su mokytoju šalia. 

— Aha! — šūktelėjo pareigūnas. — Štai ir vėl jūs, vy- 
ruti. Sakiau, kad jus patupdysiu. Na, seržante, kokie 
reikalai? 

Seržantas atsakė: 

— Benamis valkata, pone mere, neturi, kaip prisipa- 
žino, nei pragyvenimo šaltinio, nei pinigų su savim, 
suimtas elgetaujant ir valkataujant, pateikė tvarkingus 
pažymėjimus, dokumentai tikri. 


— Parodykit tuos dokumentus, — pasakė meras. 


213 


Paėmė juos, kartą kitą perskaitė, grąžino, paskui įsakė: 

— Iškratykite jį. 

Žandarai Randelį iškratė, nieko nerado. 

Meras atrodė suglumęs. Paklausė darbininką: 

— Ką veikėte šį rytą ant kelio? 

— Ieškojau darbo. 

— Darbo?.. Vieškelyje? 

— O kaip, jūsų nuomone, man jo rasti? Slapstantis 
miškuose? 

Jie stebėjo vienas kitą su neapykanta žvėrių, priklau- 
sančių priešiškoms veislėms. 

Pareigūnas vėl prabilo: 

— Liepsiu jus paleisti, bet žiūrėkit, kad vėl man ne- 
pakliūtumėte! 

Dailidė atsakė: 

— Geriau suimkite mane. Man įgriso bastyts keliais. 

Meras nutaisė griežtą miną. 

— Nuulkite. 

Paskui įsakė žandarams: 

— Nuveskite šitą žmogų už dviejų šimtų metrų nuo 
miestelio. Tegul eina savo keliais. 

Darbininkas tarė: 

— Liepkite bent duot pavalgyti! 

Tas pasipiktino. 

— Tik to betrūko — kad dar jus maitinčiau! Cha cha 

cha cha! Kur tai matyta! 

Bet Randelis atkakliai tęsė: 

— Jei dar paliksite mane stipti badu, patys pastū- 
mėsite ką nors bloga ištaisyti. Juo blogiau jums, sto- 
rakapšiams. 

Meras atsikėlęs pakartojo: 

— Kuo greičiau jį išveskite, nes aš galų gale supyksiu. 

Žandarai čiupo dailidę už pažastų ir nusitempė su 
savim. Jis nesipriešino, vėl perkirto miestelį, atsidūrė 
kelyje; Kai vyrai nuvedė jį už dviejų šimtų metrų nuo 
kilometrinio stulpo, seržantas pareiškė: 

— Na, o dabar dinkit iš akių, kad daugiau jūsų čia 
nebūtų, kitaip prisiminsite mane! 

Ir Randelis, nieko neatsakęs, pasileido pirmyn pats 
nežinodamas, kur eina. Žengė nosies tiesumu ketvirų 
valandos ar dvidešimt minučių toks apdujęs, kad apie 
nieką negalvojo. 

Bet staiga, eidamas pro nedidelį namelį, kurio lan- 
gas buvo praviras, jis į plaučius įtraukė sriubos kvapą, 
ir tas privertė jį sustoti. 

Ir alkis, laukinis, nenumaldomas, iš proto varantis al- 
kis ūmiai suėmė jį su tokia jėga, kad jis kaip žvėris vos 
nepuolė šito būsto sienų. 

Garsiai griausmingu balsu ištarė: 

— Velniai trauktų, šį sykį jie turi mane pamaitinti. 

Ir ėmė smarkiai lazda trankyti duris. Niekas neatsi- 


liepė; pasibeldė dar stipriau sakydamas: 

— Eli, ei, jūs žmonės, ten viduje, atidarykite! 

Niekas nepajudėjo; tada jis priėjo prie lango, pastū- 
mė jį ranka, ir į šaltą lauko orą išsiveržė troškus virtu- 
vės oras, drungnas oras, prisodrintas karšto sultinio, 
virtos mėsos ir kopūstų kvapo. 

Dailidė vienu šuoliu atsidūrė viduje. Stalas buvo pa- 
dengtas dviem asmenims. Šeimininkai, tikriausiai išėję 
į mišias, paliko ant ugnies pietus, skanų sekmadieninį 
mėsos gabalą riebioje daržovių sriuboje. 

Ant židinio gulėjo šviežiai iškepta duona tarp dvie- 
jų, matyt, pilnų butelių. 

Randelis pirmiausia puolė prie duonos, perlaužė ją 
su tokiu įniršiu, tarsi žudytų žmogų, paskum ėmė go- 
džiai ją valgyti, ryte rydamas didžiuliais kąsniais. Bet 
beveik čia pat prie židinio jį priviliojo mėsos kvapas, 1r, 
nukėlęs puodo dangų, jis įmerkė į jį šakutę ir ištraukė 
didelį jautienos gabalą, surištą virvele. Paskui išsiėmė 
dar kopūstų, morkų, svogūnų, kol prisikrovė pilną lėkš- 
tę, 1r, pasidėjęs ant stalo, atsisėdo priešais, susipjaustė 
virtą mėsą į keturis gabalus ir papietavo kaip namie. 
Kai sutašė beveik visą mėsą ir gerokai daržovių, paju- 
to, kad nori gerti, ir nuėjo pasiimti vieno iš butelių, 
stovinčių ant židinio. 

Vos pamatęs skystį stiklinėje, suprato, kad tai deg- 
tinė. Tiek to, ji sušildys jį, įkaitins kraują gyslose, bus 
nebloga, taip ilgai žvarbus; ir jis išgėrė. 

Nusprendė, jog tai išties nebloga, nes jau buvo at- 
pratęs nuo degtinės; įsipylė antrą sklidiną stiklinę ir iš- 
tuštino ją dviem maukais. Beveik kaipmat jam pasidarė 
linksma, smagu, tarsi kartu su alkoholiu jo gyslomis 
būtų ėmusi srūti didžiulė laimė. 

Vėl ėmė valgytu, bet neskubėdamas, lėtai kramtyda- 
mas ir mirkydamas duoną sultinyje. Visas kūnas degė, 
ypač kakta, kur tvinkčiojo kraujas. 

Bet staiga tolumoje suskambo varpas. Baigėsi mi- 
šios, ir ne tiek baimė, kiek instinktas, atsargumo ins- 
tinktas, kuris vadovauja visiems į pavojų patekusiems 
padarams ir suteikia jiems įžvalgumo, privertė dailidę 
pašokti; į vieną kišenę jis įsikišo likusią duoną, į ki- 
tą — butelį su degtine, tylutėliai prisliūkino prie lango 
ir žvilgtelėjo į kelią. 

Jis dar buvo tuščias. Randelis iššoko pro langą ir 
pasileido keliu; bet, užuot patraukęs vieškeliu, nubėgo 
per laukus į netoliese matomą mišką. 

Jautėsi žvalus, stiprus, linksmas, patenkintas tuo, ką 
padarė, ir toks miklus, kad šokinėjo per tvoras laukuo- 
se abiem kojom iš karto. 

Vos atsidūręs po medžiais, vėl išsitraukė butelį iš ki- 
šenės ir tebežengdamas ėmė gerti didžiuliais gurkšniais. 
Jo mintys susidrumstė, akys aptemo, kojos pasidarė 
tamprios kaip spyruoklės. 


Jis užtraukė seną liaudies dainelę. 

Ak! Kaip gera, 
Ak! Kaib gera 
Rinkti žernuogėles. 


Dabar jis žengė tankiomis, drėgnomis ir vėsiomis 
samanomis, ir šitas švelnus minkštas kilimas po kojo- 
mis sužadino jam beprotišką norą persiversti kūliais, 
kaip daro vaikai. 

Įsibėgėjo, persivertė per galvą, atsistojo, persivertė 


dar kartą. Ir tarp kiekvieno apsivertimo užtraukdavo: 


Ak! Kaip gera, 
Ak! Kaip gera 
Rinkti žernuogėles. 


Staiga jis atsirado prie keliuko, einančio įkloniu, ir 
pastebėjo apačioje augalotą merginą, kažkieno tarnai- 
tę, grįžtančią į miestelį, nešiną dviem pieno kibirais, 
kabančiais ant naščių. 

Tykojo jos pasilenkęs degančiomis kaip šuns, pama- 
čiusio putpelę, akimis. 

Ji pastebėjo jį, pakėlė galvą, nusijuokė ir šūktelėjo: 

— Tai čia jūs šitaip dainavote? 

Jis neatsakė ir stryktelėjo žemyn į daubą, nors šlai- 
tas buvo mažiausiai šešių pėdų aukščio. 


Netikėtai pamačiusi jį prieš save, ji šūktelėjo: 

— Po galais, na ir išgąsdinote! 

Bet jis negirdėjo, buvo girtas, pametęs protą, užvaldy- 
tas kito, nenuvaldomesnio siusmo negu alkis, įkaitintas 
alkoholio ir neįveikiamo įšėlio vyro, kuris du mėnesius 
stokojo visko ir kuris buvo apgirtęs, jaunas, karštas, degi- 
namas visų geismų, gamtos įdiegtų į tvirtą patinų kūną. 

Mergina traukėsi atatupsta, išgąsdinta jo veido, akių, 
praviros burnos, ištiestų į ją rankų. 

Jis sugriebė ją už pečių ir, netardamas nė žodžio, 
parvertė ant keliuko. 

Ji paleido kibirus, tie nuriedėjo garsiai tarškėdami, 
taškydami pieną, paskui riktelėjo, bet supratusi, kad 
šaukti šioje dykynėje nieko nepadės, ir matydama, kad 
jis nesikėsina į jos gyvybę, pasidavė be ypatingo pasi- 
priešinimo, ne per daug nepatenkinta, nes vaikinas bu- 
vo tvirtas, nors iš tiesų pernelyg šiurkštus. 

Kai ji atsikėlė, ją staiga įsiutino mintis apie išsipylu- 
sius kibirus 1r, nusiavusi klumpę nuo kojos, savo ruož- 
tu puolė ant jo, grasindama perskelsianti galvą, jeigu jis 
neužmokėsiąs už pieną. 

Bet jisai, nesuprasdamas, kodėl ji taip įnirtingai puo- 
la, trupuų išsiblaivęs, paklaikęs, išsigandęs to, ką pada- 
rė, šoko bėgti kiek kojos kerta, o ji svaidė į jį akmeni- 
mis, ir keletas jų pataikė jam į nugarą. 

Jis bėgo ilgai ilgai, paskui pasijuto pailsęs kaip nie- 
kada. Kojos taip linko, kad vos jį panešė; visos mintys 

galvoje susidrumstė, iš atminties viskas išdilo, jis nebe- 
pajėgė apie nieką galvoti. 

Atsisėdo po medžiu. 

Po penkių minučių jau miegojo. 

Pažadino jį stiprus smūgis, ir, atmerkęs akis, jis pa- 
matė dvi odines lakuotas trirages kepures, palinkusias 
ties juo — tie patys žandarai kaip rytą laikė jį ir rišo jam 
rankas. 

— Taip ir žinojau, kad vėl tave sučiupsiu, — nusišaipė 
seržantas. 

Randelis atsikėlė, netardamas nė žodžio. Vyrai pur- 
tė jį, pasiruošę apspardytu, jeigu bandys priešintis, nes 
dabar jis buvo jų grobis, tapo medžiojamuoju kalėjimo 
žvėrimi, sugautu šitų medžiotojų, medžiojančių nusi- 
kaltėlius, ir jie jo nepaleis. 

— Marš! — įsakė žandaras. 

Jie pajudėjo. Leidosi vakaras, nuklodamas žemę ru- 
dens prieblanda, sunkia, slogia ir niūria. 

Po pusvalandžio jie pasiekė miestelį. 

Buvo atdaros visos durys, nes įvykiai jau buvo ži- 
nomi. Kaimiečiai ir kaimietės, tarsi kiekvienas jų būtų 
buvęs apvogtas, kiekvienas jų išprievartautas, norėjo 
pamatyti niekšą ir apiberti jį keiksmais. 

Rykavimas prasidėjo prie pirmojo namo ir baigėsi 
prie merijos, kur laukė meras, taip pat džiaugdamasis, 
kad atsikeršys valkatai. 

Vos jį pamatęs, iš tolo sušuko: 

— Aha, vyrutu! Pakliuvai! 

Ir trynėsi rankas, toks patenkintas, koks retai būdavo. 

Paskui tęsė: 

— Sakiau, sakiau iš karto, kai tik pamačiau jį ant ke- 
lio, kad taip ir bus. 

Paskui dar su didesniu džiaugsmu pridūrė: 

— Aha, niekše, aha, šunsnuki, užsidirbai galų gale 
dvidešimt metų, vyruti! 

